
76 1 Priedas. aTliktų Interviu sąrašas




· SANTRUMPų sąrašas
	ES

DJP

JLC
	
	Europos Sąjunga
Darbo su jaunimu programa

VšĮ Jaunimo laisvalaikio centras

	JP
	
	Jaunimo politika

	JRD
	
	Jaunimo reikalų departamentas prie Socialinės apsaugos ir darbo ministerijos

	JRK
	
	Jaunimo reikalų koordinatorius

	SJRT
	
	Ukmergės rajono savivaldybės Jaunimo reikalų taryba

	JTBA
	
	Jaunimo tarptautinio bendradarbiavimo agentūra

	LR
	
	Lietuvos Respublika

	URJOS AS
	
	Ukmergės rajono jaunimo organizacijų sąjunga „Apskritasis stalas“

	VG
	
	Ukmergės rajono savivaldybės jaunimo politikos kokybės vertintojų grupė

	JPSP
	
	Jaunimo problemų sprendimo planas

	AJC
	
	Atvirasis jaunimo centras

	AJE
	
	Atviroji jaunimo erdvė


· Įvadas 
Vertinimas atliktas 2015 m. spalio – gruodžio mėn. pagal 2008 m. gegužės 19 d. LR Socialinės apsaugos ir darbo ministro įsakymu Nr. A1-157 (LR Socialinės apsaugos ir darbo ministro 2015 m. sausio 2 d. įsakymo Nr. A1-1 redakcija) patvirtintą jaunimo politikos savivaldybėse kokybės vertinimo metodiką  (toliau – Metodika) ir jaunimo politikos savivaldybėse kokybės vertinimo aprašą (toliau – Aprašas). 
Remiantis Aprašu, kokybės vertinimo tikslas – siekti maksimalaus valstybės ir savivaldybių vykdomų programų bei priemonių jaunimo politikos srityje efektyvumo, harmoningos jaunimo politikos plėtros visose Lietuvos Respublikos savivaldybėse, nukreiptos į jaunimui aktualių klausimų sprendimą, nuolat tobulinti institucinius gebėjimus. 
Kokybės vertinimo uždaviniai:

· rinkti duomenis apie jaunimo politikos padėtį savivaldybėse, jose įgyvendinamas įvairias programas ir priemones, skirtas jaunimui;

· išsiaiškinti savivaldybės jaunimo politikos privalumus ir trūkumus;

· skatinti jaunimo politiką savivaldybėje formuojančias ir įgyvendinančias institucijas bei įstaigas, jaunimo ir su jaunimu dirbančias organizacijas susitarti dėl savivaldybės jaunimo politikos prioritetų;

· aptarti gerosios praktikos pavyzdžius ir juos skleisti.
Siekiant vertinimo tikslų, šioje ataskaitoje:

1. Surinkti duomenys apie jaunimo politikos padėtį Ukmergės rajono savivaldybėje, joje įgyvendinamas įvairias programas ir priemones, skirtas jaunimui;

2. Išsiaiškinti Ukmergės rajono savivaldybės jaunimo politikos privalumai ir trūkumai; 

3. Aptarti gerosios praktikos pavyzdžiai, pritaikyti Ukmergės rajono savivaldybei; 

4. Išanalizuoti surinkti duomenys pagal išskirtus vertinimo klausimus ir įvertinimo lenteles;

5. Pateiktos išvados ir rekomendacijos.

Vertinimui atlikti buvo naudojami šie duomenų rinkimo metodai:

· Pirma, 2015 m. lapkričio – gruodžio mėn. buvo atlikti dveji interviu: su Umergės rajono savivaldybės administracijos atstovu ir su jaunimu dirbančios organizacijos atstovu;
· Antra, iš savivaldybės buvo surinkti įvairūs vertinimui reikalingi duomenys ir atlikta jų analizė, taip pat atlikta dokumentų analizė ir antrinių šaltinių analizė;

· Trečia, naudoti savivaldybėse veikiančių jaunimo ir su jaunimu dirbančių organizacijų apklausos duomenys. Apklausą 2015 m. lapkričio mėn. atliko VG. Apklausoje dalyvavo penkiolika asmenų, atstovaujančių Ukmergės rajone veikiančias organizacijas, iš jų septyni iš jaunimą atstovaujančių organizacijų, penki - atvirojo jaunimo centro, du – mokinių organizacijų, vienas – neformalios jaunimo grupės atstovas iš vietos bendruomenės.
Ataskaitą sudaro: įvadas, savivaldybės kontekstas, aštuonios dalys, vertinimo apibendrinimas, 1 priedas. Pirmoje – aštuntoje dalyse pateikiami pagal aštuonias Metodikos sritis surinkti duomenys ir jų analizė. 
· Savivaldybės kontekstas 
2015 m. Ukmergės rajono savivaldybės teritorijoje buvo vienas miestas – Ukmergė, ir 10 miestelių – Deltuva Lyduokiai, Pabaiskas, Siesikai, Šešuoliai, Taujėnai, Vepriai, Vidiškiai, Želva, Žemaitkiemis. Vadovaujantis Jaunimo politikos įgyvendinimo Ukmergės rajono savivaldybėje kokybės vertinimo ataskaita, kuri atlikta 2011 m. pasirinkta metodika
, Ukmergės rajono savivaldybė priskiriama „pusiau kaimo“ kategorijai.
Lietuvos statistikos departamento duomenimis 2015 m. liepos 1 d. Ukmergės rajone gyveno 36 477 gyventojai, iš jų 21 981 Ukmergės mieste, 14 496 – kaimuose. 2015 m. pradžioje jaunimas (14-29 m.) sudarė 19,32 proc. visų gyventojų (žr. 1 lentelė). 2015 m. pradžioje iš viso rajone buvo 2 281 gyventoju mažiau, nei 2012 m. (žr. 2 lentelė).
1 lentelė. Gyventojų skaičius Ukmergės rajono savivaldybėje 2015 m. pradžioje.
	Iš viso gyventojų
	Gyventojų skaičius mieste
	Gyventojų skaičius kaimuose
	Jaunimo skaičius visame rajone

	36 477
	21 981
	14 496
	7 044


Šaltinis: sudaryta autorių, remiantis Lietuvos statistikos departamento duomenimis.
2 lentelė. Gyventojų skaičius Ukmergės rajono savivaldybėje 2012-2015 m. 

	2012 m.
	2013 m.
	2014 m.
	2015 m.

	38 758
	37 911
	37 230
	36 477


Šaltinis: sudaryta autorių, remiantis Lietuvos statistikos departamento duomenimis.

Vilniaus teritorinės darbo biržos Ukmergės skyriaus duomenimis 2015 m. lapkričio 1 d. Ukmergės rajone buvo registruoti 2 603 bedarbiai, iš jų 428 buvo jauni asmenys iki 29 m. : vyrų – 236 (55,1 proc.) ir moterų – 192 (44,9 proc.), kas sudarė 16,44 proc. nuo visų įregistruotų bedarbių.  Jaunimo nedarbas nuo metų pradžios sumažėjo nuo 9,1 proc. iki 6,7 proc. t.y. 2,4 proc. punkto. Vilniaus teritorinės darbo biržos Ukmergės skyriuje jauni bedarbiai iki 29 m. nuo darbingo amžiaus jaunimo sudarė 6,8 proc., o Vilniaus apskrityje – 4.5 proc. (žr. 1 pav.).
1 pav. Registruotų bedarbių skaičius Vilniaus teritorinės darbo biržos Ukmergės skyriuje.

Šaltinis: Vilniaus teritorinės darbo biržos Ukmergės skyrius.

2014 m. savivaldybės užsakymu UAB „Eurointegracijos projektai“ parengė ir išleido studiją  „Šeimos funkcionavimo ir gyvenimo kokybės gerinimo Ukmergės rajone strategija“, kurios rezultatai parodė, kad Ukmergės rajono savivaldybėje yra pakankamai didelis demografinės senatvės koeficentas
, kuris siekia 184 (Lietuvos bendras koeficientas 126). Vidutinis gyventojų amžius 2010 m. siekė 41,4, o 2013 m. 46 metus. Medianinis gyventojų amžius
 2014 m. pradžioje siekė 46 metus
. Toks spartus visuomenės senėjimas gali suponuoti problemų, susijusių su pagyvenusių žmonių gyvenimo kokybe augimą ir didėjantį poreikį daugiau dėmesio skirti šiai grupei, tokiu būdu mažinant skiriamą dėmesį šeimų gerovės, kurių natūraliai mažės, klausimams. Prie visuomenės senėjimo taip pat labai stipriai prisideda auganti emigracija, dėl kurios savivaldybė netenka daugiausia jaunų, darbingo amžiaus gyventojų.

· 1. jaunimo politikos formavimas ir įgyvendinimas
Šiame skyriuje pristatomos pagrindinės prielaidos, reikalingos jaunimo politikos formavimui ir įgyvendinimui savivaldybėje. Skyrių sudaro šios dalys:
· Teisės aktai, reglamentuojantys jaunimo politikos formavimą ir įgyvendinimą; 
· Iš savivaldybės biudžeto skiriamos lėšos jaunimo politikai įgyvendinti ir su jaunimo politika susijusioms programoms finansuoti; 
· Planavimo dokumentai;
· Jaunimo politiką įgyvendinančios savivaldybės institucijos ir valstybės tarnautojai, savivaldybės įstaigos, jaunimo centrai, vaikų ir suaugusiųjų neformaliojo švietimo įstaigos ir kitos įstaigos, dirbančios su jaunimu;

· Skyriaus išvados ir rekomendacijos.
1.1. Teisės aktai, reglamentuojantys jaunimo politikos formavimą ir įgyvendinimą
Šioje dalyje pristatomi savivaldybės tarybos sprendimai ir savivaldybės administracijos direktoriaus įsakymai, kurie reglamentuoja jaunimo politikos formavimą ir įgyvendinimą savivaldybėje. 
Šios dalies informacija parodo faktinius pokyčius ir veiksmus savivaldybės jaunimo politikos srityje. 
Nacionalinė jaunimo politika apibrėžiama šiuose svarbiausiuose dokumentuose:

· LR Jaunimo politikos pagrindų įstatymas (2003 m. gruodžio 4 d. Nr. IX-1871, Vilnius);

· LR Socialinės apsaugos ir darbo ministro įsakymas „Dėl jaunimo plėtros savivaldybėse 2010 – 2012 m. programos patvirtinimo“, 2010 m. birželio 11 d. Nr. A1-234, Vilnius;
· Lietuvos Respublikos Vyriausybės nutarimas „Dėl nacionalinės jaunimo politikos 2011–2019 metų plėtros programos patvirtinimo“ 2010 m. gruodžio 1 d. Nr. 1715, Vilnius;
· Lietuvos Nacionalinės jaunimo politikos 2011-2019 metų plėtros programos įgyvendinimo 2014-2016 metų veiksmų planas, patvirtintas Lietuvos Respublikos socialinės apsaugos ir darbo ministro 2013 m. gruodžio 4 d. įsakymu Nr. A1-661 (Lietuvos Respublikos socialinės apsaugos ir darbo ministro 2014 m. gruodžio 15 d. įsakymo Nr. A1- 649 redakcija);

· Regioninės jaunimo politikos stiprinimo 2015-2017 metų veiksmų planas, patvirtintas Lietuvos Respublikos socialinės apsaugos ir darbo ministro 2015 m. sausio 9 d. įsakymu Nr. A1-11;
· Respublikos Vyriausybės 2010 m. birželio 7 d. nutarimas Nr. 713 „Dėl Vaikų ir jaunimo socializacijos programos“;
· Lietuvos Respublikos švietimo ir mokslo ministro įsakymas „Dėl Vaikų ir jaunimo socializacijos programos patvirtinimo“, 2010 m. spalio 11 d. Nr. V-1715, Vilnius; 
· LR Socialinės apsaugos ir darbo ministro įsakymas „Dėl Lietuvos Respublikos socialinės apsaugos ir darbo ministro 2008 m. kovo 4 d. įsakymo Nr. A1-68 „Dėl pavyzdinio savivaldybės jaunimo reikalų koordinatoriaus pareigybės aprašymo“ pakeitimo, 2013 m. spalio 17 d. Nr. A1-585, Vilnius;
· Atvirųjų jaunimo centrų ir erdvių koncepcija, patvirtinta Jaunimo reikalų departamento prie Socialinės apsaugos ir darbo ministerijos direktoriaus 2010 m. balandžio 7 d. įsakymu Nr. 2V-38-(1.4);
· Atvirųjų jaunimo centrų veiklos aprašas, patvirtintas Lietuvos Respublikos socialinės apsaugos ir darbo ministro 2012 m. gruodžio 11 d. įsakymu Nr. A1-570 (Lietuvos Respublikos socialinės apsaugos ir darbo ministro 2015 m. sausio 2 d. įsakymo Nr. A1-3 redakcija);
· Jaunimo garantijų iniciatyvos įgyvendinimo planas, patvirtintas Lietuvos Respublikos socialinės apsaugos ir darbo ministro 2013 m. gruodžio 16 d. įsakymu Nr. A1-692 (Lietuvos Respublikos socialinės apsaugos ir darbo ministro 2014 m. lapkričio 27  d. įsakymo Nr. A1- 584 redakcija);

· Jaunimo politikos savivaldybėse kokybės vertinimo aprašas, patvirtintas Lietuvos   Respublikos socialinės apsaugos ir darbo ministro 2008 m. gegužės 19 d. įsakymu Nr. A1-157 (Lietuvos Respublikos socialinės apsaugos ir darbo ministro 2015 m. sausio 2  d. įsakymo Nr. A1-1 redakcija). 
Ukmergės rajono savivaldybė, formuodama ir įgyvendindama jaunimo politiką, vadovaujasi Lietuvos Respublikos įstatymais bei Ukmergės rajono savivaldybės teisės aktais, kurie išvardijami žemiau pateiktoje lentelėje.

3 lentelė. Savivaldybės jaunimo politiką reglamentuojantys teisės aktai ir kiti dokumentai

	Dokumentas
	Patvirtintas (metai)

	Jaunimo politikos koncepcija
	2010

	Vyriausiojo specialisto (jaunimo reikalų koordinatoriaus) pareigybės aprašymas
	2012

	Jaunimo reikalų tarybos nuostatai (aktuali versija)
	2010

	Jaunimo reikalų tarybos nuostatų pakeitimas (aktuali versija)
	2015

	Jaunimo reikalų tarybos sudėtis
	2015

	Darbo su jaunimu programa (aktuali versija)
	2015

	Vaiko teisių apsaugos skyriaus veiklos planas (į kurį įtrauktas jaunimo reikalų koordinatoriaus veiklos planas) (aktuali versija)
	2015

	Finansinės paramos jaunimo veiklai teikimo tvarka
	2007

	NVO projektų atrankos konkurso nuostatai (aktuali versija)
	2014

	Jaunimo problemų sprendimo 2013-2018 metų planas (aktuali versija)
	2013


Šaltinis: sudaryta autorių.
Apibendrinant jaunimo politiką formuojančių ir įgyvendinančių aktų struktūrą, galima teigti, kad jaunimo politika yra reglamentuota palyginti gerai. Ukmergės rajone yra patvirtinta Jaunimo politikos koncepcija, Darbo su jaunimu programa, Jaunimo problemų sprendimo planas, reglamentuota Jaunimo reikalų tarybos veikla (nuostatai), reglamentuotas JRK darbas, rengiami JRK veiklos planai ir metinės veiklos ataskaitos.  Pagrindinis trūkumas susijęs su strateginių ir veiklos planavimo dokumentų rengimo procesu – šiuo metu jie daugiausiai palaikomi JRK iniciatyva, į planavimo procesą mažai įtraukiami kiti struktūriniai savivaldybės padaliniai ir jaunimo organizacijos, kiti socialiniai partneriai. Dalyvavimo ir tarpžinybinio bendradarbiavimo aspektai plačiau aptariami kituose skyriuose.

1.2. Iš savivaldybės biudžeto skiriamos lėšos jaunimo politikai įgyvendinti ir su jaunimo politika susijusioms programoms finansuoti
Šioje dalyje pristatomas:

· savivaldybėje vykdomų programų ir priemonių finansavimas iš savivaldybės biudžeto;
· Europos Sąjungos ir kitų fondų pritraukimas tenkinti jaunimo politiką formuojančių ir įgyvendinančių institucijų bei jaunų žmonių poreikius.
Šios dalies informacija parodo finansuojamų programų ir priemonių įvairovę Ukmergės rajono savivaldybėje ir jų atitiktį jaunimo poreikiams. Taip pat yra nurodomas Savivaldybės pritrauktų lėšų kiekis ir projektų skaičius iki 2015 m., savivaldybės komitetų, komisijų, savivaldybės jaunimo reikalų tarybos pasiūlymai biudžeto projektui.

Ukmergės rajono savivaldybė jaunimo politiką įgyvendina finansuodama Darbo su jaunimu programą ir VšĮ Jaunimo laisvalaikio centro veiklos programą. Taip pat, atsižvelgiant į esamus savivaldybės finansinius pajėgumus, skiriama parama įvairių savivaldybėje veikiančių NVO projektams. Taip pat ES struktūrinės paramos ir kitų fondų lėšomis įgyvendinami pavieniai projektai, mažesniu ar didesniu mastu prisidedantys prie jaunimo politikos įgyvendinimo. Žemiau lentelėje pateikiami duomenys apie lėšas, skirtas iš savivaldybės biudžeto  Darbo su jaunimu programos įgyvendinimui 2012-2014 m.

4 lentelė. Savivaldybės skiriamos lėšos Darbo su jaunimu programos įgyvendinimui
	Metai
	Suma, Lt/Eur

	2012
	10000 Lt

	2013
	10000 Lt

	2014
	10000 Lt


Šaltinis: sudaryta autorių, remiantis JRK pateiktais duomenimis.
Per 2012-2012-2015 m. laikotarpį faktinių pokyčių finansuojant jaunimo politikos įgyvendinimą savivaldybėje nebuvo - ketverius metus buvo skiriama ta pati suma – 10 tūkst. Lt (2896 Eur).

Socializacijos ir užimtumo programai 2015 m. skirta 20273 Eur, įskaitant Vaikų užimtumo vasaros atostogų metu programas, kurioms skirta 13900 Eur iš savivaldybės biudžeto asignavimų.
Gabių vaikų ir jaunimo rėmimo fondas yra finansuojamas iš savivaldybės biudžeto asignavimų ir rėmėjų lėšų. 2015 m. šiam fondui skirta 4924 Eur iš savivaldybės biudžeto.
Neformalusis jaunimo ugdymas užtikrinamas per Neformaliojo vaikų švietimo (NVŠ) programą. 

Vertinant lėšų jaunimo politikai apimtis per pastaruosius trejus metus, JRK interviu nurodyta, kad nuo 2012 m. yra reikšmingi pokyčiai VšĮ Jaunimo laisvalaikio centro veiklos programos įgyvendinimo finansavimui, tačiau lėšų apimtis, skiriama Darbo su jaunimu programai, nekito. Nuo 2013 m. išaugo JLC etatų skaičius, tačiau savivaldybės administracijoje išliko vienas JRK etatas. Nėra reikšmingų pokyčių, vertinant jaunimo politikos klausimų įtraukimą į kitų savivaldybės skyrių darbotvarkę per pastaruosius trejus metus.

1.3. Planavimo dokumentai
Šioje dalyje pristatomi:

· tikslai ir uždaviniai, skirti jaunimo politikos problemoms spręsti savivaldybės strateginio planavimo dokumentuose;

· savivaldybės programa, skirta jaunimo politikai įgyvendinti, joje numatytos priemonės ir asignavimai joms įgyvendinti;

· kitų savivaldybės programų priemonės, susijusios su jaunimo politikos įgyvendinimu ir plėtra savivaldybėje;
· atvejai, kai nacionalinių ir tarptautinių tyrimų metu gauti duomenys buvo naudojami savivaldybės strateginio planavimo dokumentams rengti.

Šios dalies informacija nurodo savivaldybės strateginio planavimo dokumentų atitiktį jaunimo poreikiams ir savivaldybės jaunimo problemų sprendimo planų atitiktį jaunimo poreikams. Taip pat yra pateikiama savivaldybės programa, skirta jaunimo politikai įgyvendinti, kitų savivaldybės programų priemonės, susijusios su jaunimo politikos įgyvendinimu ir plėtra savivaldybėje.

Vienas svarbiausių jaunimo politikos formavimą ir įgyvendinimą Ukmergės rajono savivaldybėje reglamentuojančių dokumentų yra 2010 m. Ukmergės rajono savivaldybės tarybos patvirtinta Ukmergės rajono savivaldybės jaunimo politikos koncepcija (toliau – Koncepcija). Koncepcijoje formuluojami savivaldybės jaunimo politikos tikslai, principai ir įgyvendinimo sritys, ir reglamentuojama konkreti savivaldybės tarybos, savivaldybės administracijos bei kitų savivaldybės institucijų veikla, siekiant įgyvendinti savivaldybės jaunimo politikos tikslus
. Koncepcijoje įtvirtinta, kad jaunimo politikos tikslus, principus ir kryptis formuoja savivaldybės taryba, kuri taip pat tvirtina jaunimo politikos įgyvendinime dalyvaujančios jaunimo reikalų tarybos (SJRT) nuostatus ir sudėtį, o įgyvendinant jaunimo politiką savivaldybės administracijai padeda jaunimo reikalų koordinatorius (JRK). Ukmergės rajono savivaldybės Jaunimo politikos koncepcijoje numatyti šie tikslai: 

· sudaryti sąlygas jaunam žmogui naudotis visomis Lietuvos Respublikos Konstitucijoje, Lietuvos Respublikos tarptautinėse sutartyse, įstatymuose ir kituose teisės aktuose nustatytomis jaunimo teisėmis bei laisvėmis;

· užtikrinti, kad kiekvienas jaunas žmogus turėtų lygias su kitais jaunais žmonėmis teises ir nebūtų diskriminuojamas dėl savo arba savo tėvų ar kitų jo atstovų pagal įstatymą lyties, amžiaus, tautybės, rasės, kalbos, tikėjimo, pažiūrų, socialinės, turtinės, šeimyninės padėties, sveikatos būklės ar kokių nors kitų aplinkybių;

· sudaryti sąlygas jaunam žmogui turėti tinkamą socialinę aplinką;

· sudaryti sąlygas kiekvienam jaunam žmogui visapusiškai ugdytis ir realizuoti save, taip pat pasirinkti jam priimtiniausią dalyvavimo visuomenėje formą
.
Koncepcijoje numatyta, kad kiekvienais metais Ukmergės rajono savivaldybės taryba pagal galimybes turi skirti lėšų jaunimo projektams remti, tuo tarpu savivaldybės įgyvendinama švietimo ir jaunimo politikos turėtų papildyti viena kitą.

Jaunimo politikos koncepcija įgyvendinama per patvirtintą Darbo su jaunimu programą (DJP), kurią (remiantis 2015 m. patvirtinta DJP) įgyvendina jaunimo reikalų koordinatorius. 

Remiantis surinktais duomenimis, jaunimo reikalų koordinatoriaus veikia pagal Vyriausiojo specialisto (jaunimo reikalų koordinatoriaus) pareigybės aprašymą, kuriame įtvirtinti specialūs reikalavimai, keliami šias pareigas einančiam specialistui, jo funkcijos bei atskaitomybė
. Numatytos funkcijos atitinka pavyzdiniame JRK pareigybės aprašyme numatytas funkcijas. Jaunimo reikalų taryba veikia pagal SJRT nuostatus, kuriuos tvirtina savivaldybės taryba. Nuostatuose reglamentuojami SJRT tikslai ir funkcijos, teisės, sudėtis, darbo organizavimo tvarka bei atskaitomybė.
 

Pagrindiniai JP įgyvendinimo dokumentai įgyvendinant jaunimo politiką savivaldybėje yra DJP ir Vaiko teisių apsaugos skyriaus metinis veiklos planas, į kurį įtrauktas JRK veiklos planas. DJP ir JRK veiklos planą rengia ir įgyvendinant jaunimo politiką jais vadovaujasi jaunimo reikalų koordinatorius. Darbo su jaunimu programą ir Vaiko teisių apsaugos skyriaus veiklos planą (tame tarpe ir JRK veiklos planą) tvirtina savivaldybės administracijos direktorius. Darbo su jaunimu programos įgyvendinimo ataskaita kasmet įtraukiama į JRK veiklos ataskaitą už praėjusius metus. 2012-2015 metų DJP buvo kasmet pristatatomos SJRT, tačiau konstruktyvių pasiūlymų iš SJRT narių nesulaukta. Šie ir kiti interviu programos metu surinkti duomenys rodo, kad kitų savivaldybės administracijos skyrių įsitraukimas į jaunimo politikos formavimą yra palyginti ribotas. 
Jaunimo problemų sprendimo planą (JPSP)
, įskaitant Priemonių planą 2013-2015 metams, įgyvendina JRK, įtraukdamas atskiras priemones į SJRT veiklos planą.
2015 m. Darbo su jaunimu programoje įtvirtintas strateginis tikslas - Kurti pilietišką visuomenę ir užtikrinti tinkamą kokybiškų viešųjų paslaugų teikimą Ukmergės rajone. Siekiant šio strateginio tikslo, numatyti šie efekto (poveikio) lygmens rodikliai: 1) jaunimo laisvalaikio užimtumas, lyginant su praėjusiais metais, padidės 0,1 proc.; 2) jaunimo dalis, dalyvaujanti įgyvendinant jaunimo politiką rajone, lyginant su praėjusiais metais, padidės 0,1 proc.; 3) Ukmergės rajono jaunimo dalis, teigiamai vertinanti rajone veikiančių jaunimo organizacijų veiklą – 25 proc.; 4) jaunimo nedarbas sumažės 0,5 proc. DJP aprašomi uždaviniai tikslams pasiekti, siekiami rezultatai, rezultatų ir produkto vertinimo kriterijai bei programos efektyvumo rodiklis pateikiami lentelėje žemiau.

5 lentelė. Darbo su jaunimu programos 2015 m. tikslai, uždaviniai bei vertinimo kriterijai
	Tikslai / uždaviniai
	Produkto vertinimo kriterijai
	Rezultato vertinimo kriterijai

	Sudaryti palankias sąlygas formuotis kūrybingai, sąmoningai, pilietiškai ir visavertei jauno žmogaus asmenybei  
	Pateiktų programų – 1.
	Organizacijų, dalyvaujančių Ukmergės rajono jaunimo politikos įgyvendinime proc. nuo visų jaunimo organizacijų – 50 proc.

Jaunimo, dalyvaujančio renginiuose proc., lyginant su praėjusiais metais, padidės 0,1 proc. 

Renginių, skirtų jaunimui skaičius, lyginant su praėjusiais metais, padidės 0,1 proc.

	1.1. Skatinti jaunimo neprofesionalų meną, savanorystę ir sudaryti sąlygas jaunimo saviraiškai bei kūrybai. 


	Organizuoti 2 kultūriniai renginiai, kuriuos parengia jaunimo organizacijos. 

10 jaunuolių-savanorių įtraukti į savivaldybėje organizuojamus renginius. 

Organizuotas 1 geriausių savanorių apdovanojimo renginys.

Organizuoti 6 jaunimo organizacijas stiprinantys ir jų veiklos kokybę gerinantys renginiai.

3 įvykę  mokymai, dalyvių – 45 asmenys.

Finansuoti 5 jaunimo organizacijų iniciatyvų projektai.

Iš viso įvairiuose jaunimo politikos įgyvendinimo renginiuose dalyvaus 500 jaunų žmonių.           

Savivaldybės interneto svetainėje www.ukmerge.lt patalpinti informaciniai straipsniai – 30 vnt.
	

	1.2. Skatinti jaunimo verslumą ir mažinti jaunimo nedarbą rajone.


	Organizuoti 2 jaunimo iniciatyvas ir verslumą skatinantys renginiai.

Organizuotas 1 pasitarimas dėl jaunimo užimtumo rajone.
	

	1.3. Remti jaunimo nevyriausybines organizacijas, skatinant NVO ir Ukmergės rajono savivaldybės bendradarbiavimą jaunimo užimtumo formų kūrimui.
	Pagal poreikį konsultuotos jaunimo NVO.

Apmokėtos 1 jaunimo NVO įregistravimo/perregistravimo, nuostatų ir kt. duomenų keitimo išlaidos.  
	

	Programos efektyvumo rodiklis
	Jaunimo laisvalaikio užimtumas, lyginant su praėjusiais metais, padidės 0,1 proc.

Jaunimo dalis, dalyvaujanti įgyvendinant jaunimo politiką rajone, lyginant su praėjusiais metais, padidės 0,1 proc.

Ukmergės rajono jaunimo dalis, teigiamai vertinanti rajone veikiančių jaunimo organizacijų veiklą – 25 proc.

Jaunimo nedarbas sumažės 0,5 proc.


Šaltinis: sudaryta autorių, remiantis Darbo su jaunimu programa 2015 m.

Darbo su jaunimu programos uždavinius detalizuoja DJP Priemonių planas ir JRK veiklos planas, kur numatomos konkrečios priemonės, terminai bei lėšos programos uždaviniams įvykdyti.

Numatomi galimi Darbo su jaunimu programos vykdymo finansavimo šaltiniai: valstybės,  savivaldybės biudžetas ir ES struktūrinių fondų ir programų lėšos.
Savivaldybės 2015 m. strateginiame plėtros plane jaunimo politikai atskirų tikslų ir uždavinių nėra suformuluota, tačiau jaunimo politikai įgyvendinti skirtos atskiros priemonės.  Už šių priemonių vykdymą atsakingi kiti savivaldybės skyriai, kurių funkcijos susijusios su socialinėmis paslaugomis, kultūra, sportu, švietimu.
Apklausoje dalyvavę organizacijų atstovai savivaldybės įgyvendinamą jaunimo politiką vertino vidutiniškai. 53,3 proc. respondentų sutinka, kad savivaldybės jaunimo politika gerai atitinka savivaldybės jaunimo situaciją ir poreikius, 50,0 proc. respondentų sutinka su savivaldybės vykdomais veiksmais, atsižvelgiant į socialiai pažeidžiamo jaunimo poreikius ir tik 40 proc. apklausoje dalyvavusio jaunimo įvertina, kad savivaldybė atsižvelgia į visų savivaldybėje esančių jaunimo grupių poreikius (žr. 2 pav.). 
2 pav. Įvertinkite savivaldybės įgyvendinamą jaunimo politiką. Pateikite SAVO NUOMONĘ, įvertindami skalėje nuo nuo 1 iki 5, kur 1 – visiškai NESUTINKATE su vykdomais veiksmais, o 5 – visiškai SUTINKATE su savivaldybės vykdomais veiksmais). N=15

   Šaltinis: Ukmergės rajono organizacijų apklausa, 2015. 

Atsakant į klausimą, kokios jaunimo politikos poreikiai turėtų būti daugiau įtraukiami į savivaldybės darbotvarkę, respondentai labiausiai akcentavo užimtumo ir savanorystės skatinimą (73,33 proc. visų respondentų) (žr. pav. žemiau). Nebuvo išskirtas socialinės apsaugos poreikis (0 proc.), nežymus poreikis sportui (6,67 proc.) ir pagalbai socialiai pažeidžiamam jaunimui (13,33 proc). Pagalbą socialiai pažeidžiamam jaunimui savo interviu daugiau akcentavo JRK, tuo tarpu jaunimo organizacijų, vietos bendruomenių atstovai pabrėžė poreikį skatinti jaunimo verslumą (46,67 proc.). Tarp kitų poreikių ar problemų, į kuriuos/kurias turėtų atsižvelgti savivaldybės jaunimo politika, paminėti šie: gilintis į jaunimo pasiūlymus bei idėjas; išgirsti jaunimo poreikius; padėti jaunimo organizacijoms; labiau atsižvelgti į jaunimo užimtumą ir laisvalaikio praleidimo būdų plėtrą; veiklaus jaunimo, kuris nori kurti ir keisti, finansavimas; labiau atsižvelgti į 17-29 m. amžiaus jaunimą bei į įvairias jaunimo grupes, neišskiriant socialiai pažeidžiamo jaunimo.

3 pav. Kokios jaunimo politikos sritys/ kokie jaunimo poreikiai, Jūsų nuomone,  turėtų būti daugiau įtraukiami į  savivaldybės darbotvarkę? Pažymėkite 3 svarbiausias sritis. Proc. atsakiusiųjų. N=15

Šaltinis: Ukmergės rajono organizacijų apklausa, 2015. 

Apibendrinant, pagrindiniai planavimo dokumentai yra savivaldybės Darbo su jaunimu programa, Jaunimo problemų sprendimo planas. Savivaldybėje skatinimas jaunimo neprofesionalaus  meno, savanorystės skatinimas, sąlygų sudarymas jaunimo saviraiškai bei kūrybai, jaunimo verslumo skatinimas ir jaunimo nedarbo rajone mažinimas, jaunimo nevyriausybinių organizacijų rėmimas, skatinant NVO ir Ukmergės rajono savivaldybės bendradarbiavimą jaunimo užimtumo formų kūrimui. Iš esmės šios kryptys atitinka jaunimo poreikius, kiek juos įvertinti leido turimi duomenys. Savivaldybėje jaunimo situacija ir poreikiai nėra sistemingai ir nuosekliai tiriami, todėl palyginti esamų poreikių su  iškeltais JP tikslais ir numatytomis priemonėmis nebuvo galimybės. Kita vertus, atliktas vertinimas leido suformuoti kelias įžvalgas dėl jaunimo politikos tinkamumo ir atitikimo jaunimo poreikiams:
· Pirma, šiuo metu įgyvendinama savivaldybės jaunimo politika daugiausiai pasiekia aktyvųjį jaunimą, tuo tarpu viena didžiausių problemų rajone yra jaunimo pasyvumas. Nors dalį neaktyvaus jaunimo tikimasi pasiekti per atvirąjį jaunimo centrą, remiantis apklausos metu surinktais duomenimis, neaktyvaus jaunimo sudominimui ir įtraukimui į organizacijų veiklą, užimtumo didinimui numatytos priemonės nėra pakankamos.
· Antra, jaunimo politikos priemonės struktūrinėms problemoms spręsti yra nepakankamos. JRK veikla daugiau apsiriboja švietėjiškais renginiais, mokymais, ir pan. veikla. Tuo tarpu įgyvendinti didesnį poveikį turinčių priemonių JRK neturi galimybės. JRK nuomone, savivaldybės jaunimo politika galėtų skirti daugiau dėmesio jaunimo aprūpinimui būstu, jaunimo įdarbinimui atostogų metu, verslumo skatinimui ir lengvatoms jauniems asmenims, kuriantiems savo verslą. Jaunimo organizacijų atstovų nuomone, savivaldybės jaunimo politika tik iš dalies atitinka jaunimo lūkesčius. Respondentai teigia, kad savivaldybė galėtų skirti daugiau dėmesio šioms sritims: jaunimo poreikių užtikrinimui, jaunimo organizacijų stiprinimui ir finansavimui, jaunimo, ypatingai 17-29 m. amžiaus, užimtumui ir laisvalaikio praleidimo būdų plėtrai. Jaunimo organizacijų atstovų nuomone, turėtų būti numatomos efektyvesnės priemonės jaunimo užimtumo didinimui, savanorystės plėtrai ir jaunimo verslumo skatinimui. Apklausos dalyvių nuomone, jaunimas turėtų būti geriau įtrauktas į savivaldybės darbo grupių, komitetų ir savivaldybės tarybos veiklą, kad galėtų geriau atstovauti savo poreikius. SJRT veikla suintensyvėjo, teikiama daugiau pasiūlymų, tačiau jos sprendimai – rekomendacinio pobūdžio.

· Trečia, jaunimo organizacijų atstovų nuomone, JRK planuojamos priemonės turėtų geriau atsižvelgti į jaunimo situaciją (dominuoja neaktyvus jaunimas) ir jaunimo organizacijų lygį rajone. Tarptautinis bendradarbiavimas, projektai ir priemonės yra aktualūs aktyviam jaunimui, tačiau didžioji dalis informacijos, projektų ir priemonių turėtų būti nukreipta į jaunimo aktyvinimą, savanorystės skatinimą rajone, ir vietinių jaunimo NVO stiprinimą.
· Ketvirta, savivaldybė neišskiria jaunimo tikslinių grupių, kurioms turėtų būti teikiamas prioritetas, bei netiria atskirų grupių poreikių (pvz., kaimo jaunimo, probleminio jaunimo, esančiųjų socialinėje atskirtyje, ir pan.). Todėl neįmanoma įvertinti, kaip savivaldybės JP atitinka atskirų jaunimo grupių poreikius. Tikėtina, kad atskiri savivaldybės skyriai turi pavienius duomenis apie jaunimo situaciją ir jo grupes, tačiau šiais duomenimis nėra efektyviai dalinamasi, JRK duomenų neanalizuoja. 
1.4. Jaunimo politiką įgyvendinančios savivaldybės institucijos ir valstybės tarnautojai; savivaldybės įstaigos, jaunimo centrai, vaikų ir suaugusiųjų neformaliojo švietimo įstaigos ir kitos įstaigos, dirbančios su jaunimu
Šioje dalyje pristatoma:

· savivaldybės įstaigos, dirbančios su jaunimu;

· savivaldybės jaunimo reikalų koordinatoriaus teikti pasiūlymai savivaldybės institucijoms ir įstaigoms, į kuriuos buvo atsižvelgta;
· savivaldybės jaunimo reikalų koordinatoriaus metų veiklos planas;

· atvirieji jaunimo centrai savivaldybėje;

· atvirosios jaunimo erdvės savivaldybėje;

· atvirųjų jaunimo centrų ir atvirųjų jaunimo erdvių veikloje dalyvaujantys jauni žmonės;

· sudaryta su jaunimu dirbančių darbuotojų pasiskirstymo savivaldybės teritorijoje duomenų bazė.

Šiame skyriuje pateikta informacija nurodo, kiek savivaldybėje yra įstaigų, dirbančių su jaunimu, tinklo veiklos atitiktį nacionalinės jaunimo politikos prioritetams. Pateikiamos JRK teisės aktais numatytos funkcijos, JRK teikti pasiūlymai savivaldybės institucijoms ir įstaigoms, įvertinama, ar su jaunimu dirbančių darbuotojų savivaldybėje užtenka kokybiškam darbui su jaunimu užtikrinti. 
Jaunimo politiką Ukmergės rajone įgyvendina savivaldybės administracija (JRK), SJRT, Ukmergės rajono jaunimo organizacijų sąjunga „Apskritasis stalas“, savivaldybės 2008 m. įsteigtas VšĮ Jaunimo laisvalaikio centras, formaliojo ir neformaliojo ugdymo ir švietimo įstaigos. Vykdydami savo tiesiogines funkcijas, prie jaunimo politikos įgyvendinimo taip pat prisideda savivaldybės Švietimo ir sporto skyrius, Strateginės plėtros ir investicijų skyrius, Kultūros ir viešųjų ryšių skyrius, Vaiko teisių apsaugos skyrius, Socialinės paramos skyrius.

6 lentelė. Institucijos ir valstybės tarnautojai atsakingi už jaunimo politikos įgyvendinimą
	Institucija
	Skyrius/                        valstybės tarnautojas/-ai/ valdymo institucija
	Kaip prisideda įgyvendinant jaunimo politiką savivaldybėje (funkcijos)
	Indėlio į jaunimo politikos įgyvendinimą įvertinimas (žemas, vidutinis, aukštas)

	Ukmergės rajono savivaldybės administracija
	Jaunimo reikalų koordinatorė (1)
	Tiesioginė funkcija
	Aukštas

	
	Švietimo ir sporto skyrius (2)
	Atsako už vaikų ir jaunimo socializacijos programos konkursą, Neformalaus ugdymo krepšelio programų atrankos konkursą, Gabių vaikų ir jaunimo fondą; koordinuoja mokinių savivaldų veiklą mokyklose.
	Vidutinis/žemas

	
	Strateginės plėtros ir investicijų skyrius (atskiras specialistas nepriskirtas)
	Atsako už strateginį savivaldybės veiklos planavimą.
	Vidutinis/žemas

	
	Kultūros ir viešųjų ryšių skyrius (atskiras specialistas nepriskirtas)
	Organizuoja NVO, tame tarpe jaunimo organizacijų, projektų atrankos konkursus. Organizuoja renginius, į kuriuos pritraukia jaunimą, savanorius jaunuolius.
	Vidutinis/žemas

	
	Vaiko teisių apsaugos skyrius (5)
	Užtikrina vaiko teisių įgyvendinimą savivaldybėje
	Vidutinis/žemas

	
	Jaunimo reikalų taryba (10)
	Teikia rekomendacinio pobūdžio pasiūlymus savivaldybės Tarybai dėl jaunimo politikos plėtros krypčių, jaunimo politikai įgyvendinti skirtų programų turinio, projektų finansavimo ir tvarkos ir kt. jaunimui aktualių klausimų.
	Vidutinis/žemas

	VšĮ Jaunimo laisvalaikio centras (atvirasis jaunimo centras)
	4,5 etato darbui su jaunimu:  direktorė (1 etatas), projektų administratorė (1 etatas), socialinis darbuotojas (1 etatas), jaunimo darbuotoja (0,5 etato), vietos JGI koordinatorė (1 etatas).
	Tiesiogiai dirba su jaunimu: rengia užsiėmimus, konsultacijas, diskusijas aktyviems jauniems žmonėms, į veiklą įtraukia neaktyvų, nesimokantį, nemotyvuotą ar mažiau galimybių turintį jaunimą.
	Aukštas

	Visuomenės sveikatos biuras 
	Nėra atskiro etato
	Vykdo švietėjišką veiklą; organizuoja įvairius sveikatingumo, kultūrinius, prevencinius renginius, į kuriuos kviečia jaunimą. Kaip savivaldybės administracijos partneris kartu įgyvendina projektą jaunimui.
	Vidutinis/žemas

	VšĮ Turizmo ir verslo informacijos centras 
	Nėra atskiro etato 
	Konsultuoja jaunus verslininkus bei asmenis, norinčius pradėti verslą.
	Žemas

	AJE Dainavoje (Ukmergės kultūros skyrius, Dainavos filialas)
	Nėra atskiro etato
	Organizuoja jaunimo užimtumą.
	Žemas


Šaltinis: sudaryta autorių.
JRK suteiktais duomenimis, savivaldybėje už jaunimo politikos įgyvendinimą atsakingi 3 valstybės tarnautojai. 2 iš jų jaunimo politiką įgyvendina greta savo tiesioginių funkcijų (Švietimo ir sporto skyriaus vedėjo pavaduotojas ir vyr. specialistas). Jaunimo reikalų koordinatorė papildomų deleguotų funkcijų neturi, t.y. visą savo darbo laiką skiria jaunimo politikos įgyvendinimui. JRK yra Vaiko teisių apsaugos skyriaus vyriausioji specialistė.
Savivaldybėje veikia Jaunimo reikalų taryba, kuri sudaroma laikantis pariteto, t.y. lygiateisės partnerystės principo – renkama 10 narių, iš kurių 5 yra savivaldybės institucijų atstovai ir 5 jaunimo organizacijų atstovai, deleguoti Ukmergės rajono jaunimo organizacijų sąjungos „Apskritasis stalas“.  SJRT savo veiklos ataskaitas teikia saivaldybės tarybai.

Ukmergės rajono savivaldybės jaunimo reikalų taryba veikia nuo 2005 m. kovo 23 d. Tai yra nuolatinė komisija, tvirtinama savivaldybės tarybos sprendimu savivaldybės tarybos kadencijos laikotarpiui (4 m.) 2015 m. gegužės mėn. 21 d. buvo suformuota ir patvirtinta nauja Ukmergės rajono savivaldybės Jaunimo reikalų taryba. JRK iniciatyva buvo parengtas ir pirmajame naujosios SJRT posėdyje patvirtintas SJRT Veiklos reglamentas, o antrajame  -SJRT Veiklos planas.  
Pagrindinė institucija, Ukmergės rajono savivaldybėje dirbanti su jaunimu, yra VšĮ Jaunimo laisvalaikio centras (JLC), įsteigtas 2007 m. gruodžio 20 d. savivaldybės tarybos sprendimu Nr. 7-188
. 2008 m. savivaldybė skyrė JLC patalpas Jaunimo mokykloje, o 2013 m. visos buvusios Jaunimo mokyklos patalpos perduotos JLC pagal panaudos sutartį. Patalpos prižiūrimos, apstatytos baldais. Dalis patalpų yra išnuomota jaunimo ir su vaikais bei jaunimu dirbančioms organizacijoms.

JLC veikia atviro darbo su jaunimu principu; veikla orientuota į neaktyvaus jaunimo pritraukimą. Pagrindinis JLC tikslas – sudaryti saugią ir modernią aplinką bei tinkamas sąlygas jauno asmens socializacijai bei formavimuisi. JLC veiklai keliami uždaviniai:
· suteikti jauniems žmonėms galimybes saugiai leisti laisvalaikį, užsiimti  dominančia veikla, o esant poreikiui – padedant kompetentingiems jaunimo darbuotojams teikti socialines, pedagogines ir psichologines paslaugas;

· organizuoti prasmingą laisvalaikį skatinant saviraišką, kurti ir tęsti jaunimo centro tradicijas;

· stiprinti socialinius, kūrybinius įgūdžius ir kompetencijas, įtraukiant jaunimą į projektinę veiklą;

· sudaryti jaunuoliams galimybę savanoriaujant aktyviai prisidėti prie visuomenės gerovės kūrimo ir skatinti jų savirealizaciją ir tobulėjimą;
· valdyti, naudoti ir disponuoti patikėjimo teise perduotą Ukmergės r. savivaldybei nuosavybės teise priklausantį nekilnojamąjį turtą – pastatą ir kt. statinius, esančius Miškų g. 29, Ukmergė.
JLC veikia labai aktyviai. 2012 – 2014  m. pasiekė svarbių rezultatų – padidėjo tiek nuolatinių, tiek bendras lankytojų skaičius, jaunimo poreikius atitinkančių kasdieninių veiklų pasiūla, sustiprėjo JLC žinomumas. Skatinama jaunimo savanoriška veikla. Įgyvendinami projektai vietiniu ir tarptautiniu lygmeniu, užmegzti ryšiai su partneriais užsienyje. Centro darbuotojai periodiškai dalyvauja kvalifikacijos kėlimo mokymuose, seminaruose, jaunimo darbuotojų susitikimuose.
Jaunimo laisvalaikio centre renkasi jauni žmonės iš skirtingų Ukmergės miesto mokyklų bei organizacijų, studentai, dirbantys jaunuoliai. JLC veiklose dalyvauja Ukmergės rajono pagrindinių mokyklų bei gimnazijų mokiniai, Ukmergės technologijų ir verslo mokyklos, Ukmergės vaikų globos namų auklėtiniai. Kaimo vietovėse įsikūrusių įstaigų jaunuoliai taip pat dalyvauja JLC inicijuojamose veiklose, tačiau jie neturi galimybių įsitraukti į centro veiklas nuolat. 
Interviu duomenimis, JLC kasdien lankosi iki 20 lankytojų. Įvairių renginių, akcijų, iniciatyvų dalyvių skaičius siekia 50-80 jaunų žmonių. Kita vertus, JLC darbuotojai pabrėžia, kad  centro tikslas nėra didinti lankytojų skaičių, tačiau gerinti bendravimo ir užimtumo kokybę. 
 JLC  dirba iš viso 8 asmenys (6,5 etato), įskaitant 5 darbuotojus darbui su jaunimu (4,5 etato):  direktorė (1 etatas), projektų administratorė (1 etatas), socialinis darbuotojas (1 etatas), jaunimo darbuotoja (0,5 etato), vietos JGI koordinatorė (1 etatas), buhalteris (0,5 etato), ūkvedys (0,5 etato) ir valytoja (1 etatas). 2015 m. JLC pateikus programą Jaunimo garantijų iniciatyvos įgyvendinimo partnerių atrankos konkursui, buvo gautas finansavimas  vietos JGI koordinatoriaus etatui darbui su neaktyviu jaunimu. Vietos JGI koordinatorė priimta į darbą programos įgyvendinimo laikotarpiui - 3 metams. Savivaldybės, JRK ir JLC darbuotojų pozicijos sutampa tuo atžvilgiu, kad JLC pakanka žmogiškųjų išteklių, patalpų veiklai ir turimų priemonių, norint pritraukti daugiau jaunimo į JLC veiklą.

JLC bendradarbiauja su partneriais iš Lietuvos ir užsienio. Aktyviai bendradarbiaujama su partneriais iš Solec Kujawski kultūros centro Lenkijoje. 2012 -2014 m. vyko dvišaliai abiejų organizacijų jaunimo grupių mainai tiek Lenkijoje, tiek Lietuvoje. Užmegzti ryšiai jaunimo mainų projektams su organizacijomis Maltoje, Rumunijoje, Italijoje, Vengrijoje, Suomijoje, Turkijoje ir kitur.
Viešosios įstaigos patalpos nuomojamos. Veiklas vykdo įvairios vaikų ir jaunimo organizacijos, renkasi netradiciniais menais, šokiais, sportu bei kitomis veiklomis besidominčios žmonių grupės. Įstaiga inicijuoja renginius, vykdo įvairias visuomenines-socialines akcijas mieste ir rajone. Centre vyksta URJOS AS bei MSIC narių susirinkimai ir valdybos narių posėdžiai, jaunimo organizacijų vadovų bei lyderių susitikimai, patalpomis naudojasi kitų jaunimo organizacijų nariai. Centre taip pat vyksta filmų ir karaokė vakarai, maisto gaminimo popietės, diskusijos, teminiai rankdarbių užsiėmimai aerobikos užsiėmimai, stalo teniso treniruotės. Nuo 2014 metų pradžios centro direktorė įsijungė į Savanorystės Ambasadorių tinklo veiklą ir centre subūrė aktyvių savanorių komandą. Nuo 2013 m. birželio mėn.  JLC direktorė yra deleguota į SJRT.
JLC kasmet rengia veiklos planą, kurį tvirtina savivaldybės taryba. JLC vadovo veiklos ataskaitos taip pat teikiamos savivaldybės tarybai kartą per metus.

Atvirojoje jaunimo erdvėje Dainavoje, kuri yra įsteigta Ukmergės kultūros centro Dainavos filiale, atskiro etato darbui su jaunimu nėra. Erdvėje organizuojamas jaunimo užimtumas laisvalaikio metu. 

Remiantis interviu su JRK duomenimis, dėl menkų finansinių galimybių jaunimo politikai įgyvendinti, savivaldybėje nėra organizuojamas AJE steigimo ir/ar plėtros konkursas.
Ukmergės rajono savivaldybės jaunimo reikalų koordinatorius yra valstybės tarnautojas, tiesiogiai pavaldus savivaldybės administracijos Vaiko teisių apsaugos skyriaus vedėjui. JRK Ukmergės rajono savivaldybėje dirba išimtinai tik su jaunimo politikos įgyvendinimo klausimais. Taigi, šiuo požiūriu JRK pareigybė nepilnai atitinka pavyzdinėse pareigybės gairėse numatytą JRK statusą, kur nurodyta, kad JRK turi būti tiesiogiai pavaldus savivaldybės administracijos direktoriui.
Ukmergės rajono savivaldybėje nėra JRK kaitos. Nuo 2006 m. sausio mėn. šias pareigas eina vyr. specialistė Julita Lopatienė.

JRK veikia pagal 2012 m. patvirtintą pareigybės aprašymą, kuriame išvardintos JRK priskirtos šios funkcijos: 
· koordinuoja visų su jaunimo politika tiesiogiai susijusių teisės aktų, strategijų ir jų priemonių įgyvendinimą savivaldybėje;
· siekdamas užtikrinti įstatymų bei poįstatyminių teisės aktų jaunimo politikos srityje įgyvendinimą, rengia Savivaldybės tarybos sprendimų, savivaldybės mero potvarkių, savivaldybės administracijos direktoriaus įsakymų, susijusių su jaunimo politikos įgyvendinimu, projektus, įgyvendina jų priimtus sprendimus;

· siekdamas, kad savivaldybės jaunimo politika būtų tinkamai įgyvendinama, organizuoja savivaldybėje pasitarimus, konferencijas, seminarus ir kitus renginius jaunimo politikos klausimais;

· siekdamas visapusiško visuomenės bei jaunų žmonių informavimo jaunimo politikos klausimais, teikia suinteresuotiems asmenims ir institucijoms informaciją apie jaunimo politikos įgyvendinimą savivaldybėje, kaupia ir skleidžia informaciją apie jaunimo veiklos galimybes, konsultuoja šiais klausimais jaunus žmones bei jaunimo organizacijas;
· siekdamas sekti jaunimo padėties ir jaunimo politikos įgyvendinimo pokyčius, renka ir sistemina duomenis apie savivaldybės teritorijoje gyvenančio jaunimo padėtį, rengia metines apžvalgas apie jaunimo politikos įgyvendinimą ir su jomis supažindina savivaldybės administracijos direktorių, kitų savivaldybės institucijų ir įstaigų bei jaunimo ar su jaunimu dirbančių organizacijų atstovus;

· pagal kompetenciją teikia siūlymus savivaldybės Jaunimo reikalų tarybai dėl savivaldybės strateginio plano ir jo priemonių įgyvendinimo jaunimo politikos srityje;
· siekdamas, kad būtų užtikrintas efektyvus savivaldybės Jaunimo reikalų tarybos darbas ir techninis posėdžių aprūpinimas, koordinuoja jos darbą;
· atstovauja savivaldybei, bendradarbiaujant su Socialinės apsaugos ir darbo ministerija, Jaunimo reikalų departamentu prie Socialinės apsaugos ir darbo ministerijos ir kitomis institucijomis jaunimo politikos formavimo savivaldybėje klausimais, tokiu būdu užtikrindamas tarpinstitucinį bendradarbiavimą įgyvendinant jaunimo politiką;
· siekdamas užtikrinti, kad perduotos funkcijos jaunimo politikos srityje būtų tinkamai vykdomos, atstovauja skyriui, bendradarbiaujant su atitinkamu Savivaldybės tarybos komitetu, savivaldybės administracijos tarnautojais, įmonių, įstaigų, organizacijų atstovais, vykdančiais su jaunimu susijusią veiklą, regionine jaunimo organizacijų sąjunga, jaunimo organizacijomis, su jaunimu dirbančiomis organizacijomis bei neformaliomis jaunimo grupėmis;
· dalyvauja su jaunimo politikos įgyvendinimo sritimis tiesiogiai susijusių savivaldybės sudarytų komisijų darbe, darbo grupių veikloje, pasitarimuose savo kompetencijos klausimais, siekdamas, kad būtų tinkamai atstovaujama  jaunimo interesams savivaldybėje;
· siekdamas įtraukti jaunimą į aktyvią veiklą, inicijuoja jaunimo organizacijų bei jaunimo grupių projektus savivaldybėje, kurie būtų įgyvendinami panaudojant Europos Sąjungos bei Lietuvos fondų lėšas;
· siekdamas perimti ir pasidalinti kitų Lietuvos savivaldybių bei užsienio šalių jaunimo politikos įgyvendinimo gerosios praktikos pavyzdžiais, dalyvauja plėtojant bendradarbiavimą su kitomis Lietuvos savivaldybėmis ir užsienio šalimis jaunimo politikos srityje;

· vykdo kitus su skyriaus funkcijomis susijusius nenuolatinio pobūdžio pavedimus.
JRK įgyvendina savivaldybės jaunimo politikos programas ir priemones, analizuoja jaunimo ir jaunimo organizacijų būklę savivaldybės teritorijoje. Kiekvienais metais, atsižvelgdama į praėjusių metų rezultatus, jaunimo poreikius, Europoje vyraujančias jaunimo politikos tendencijas, JRK rengia ir įgyvendina Darbo su jaunimu programą bei JRK veiklos planą. 

JRK veiklos plano prioritetas, remiantis patvirtintais ir galiojančiais JRK veiklos planais – didinti jaunimo užimtumo galimybes, sudarant palankias sąlygas formuotis kūrybingai, sąmoningai, pilietiškai ir visavertei jauno žmogaus asmenybei. Numatytos priemonės: įvairių kultūrinių, sveikatingumo, prevencinių renginių organizavimas, jaunimo informavimas, mokymų organizavimas, bendradarbiavimo tarp jaunimo organizacijų ir savivaldybės institucijų skatinimas.

JRK teikia įvairius pasiūlymus savivaldybės institucijoms, Ukmergės rajono savivaldybės jaunimo reikalų tarybai. Į visus JRK teiktus siūlymus, remiantis JRK suteiktais duomenimis, buvo atsižvelgta.
JRK jaunimo klausimais bendradarbiauja su atskirais savivaldybės skyriais, pavyzdžiui, su Švietimo ir sporto skyriumi -  rengiant Comenius Regio partnerystės programos projekto paraišką ir įgyvendinant projekto veiklas, Strateginės plėtros ir investicijų skyriumi - rengiant ir įgyvendinant Leonardo da Vinci projektus ir mobilumo vizitus į partnerių organizacijas užsienio šalyse. Savo kompetencijos klausimais JRK yra įtraukta į šias darbo grupes bei komisijas: 
· Ukmergės rajono savivaldybės visuomenės sveikatos taryba (narė);
· Nevyriausybinių organizacijų projektų atrankos komisija (narė);

· Vaiko gerovės komisija (sekretorė ir narė);
· Vilniaus teritorinės darbo biržos Ukmergės skyriaus Jaunimo garantijų iniciatyvos įgyvendinimo komisija (narė).
Taip pat JRK koordinuoja bei techniškai aptarnauja SJRT posėdžius, t.y. atlieka sekretorės funkcijas. Papildomų deleguotų funkcijų, nesusijusių su pareigybe, JRK neturi. 
Verta pastebėti, kad JRK nėra įtraukiama į tas savivaldybės komisijas ir darbo grupes, kurios turi esminį poveikį sprendimams su jaunimo politika tiesiogiai susijusiose viešosios politikos srityse (pvz., švietimo, socialinės politikos, užimtumo ir būsto, ir pan.), todėl neturi galimybės įtakoti esmingesnių sprendimų, reikalingų jaunimo situacijai savivaldybėje pakeisti.

Už 2013 metų tarnybinės veiklos rezultatus JRK pareikšta padėka
. 
JRK darbas planuojamas rengiant savivaldybės Darbo su jaunimu programą, Jaunimo problemų sprendimo planą, kurių uždavinių įgyvendinimas detalizuojamas JRK veiklos plane. JRK teikia ataskaitas ir už savo veiklą atsiskaito Vaiko teisių apsaugos skyriaus vedėjai (už metus),  Socialinės apsaugos ir darbo ministerijai (už ketvirtį), Valstybės tarnautojų tarnybinės veiklos vertinimo komisijai (už metus). Į JRK veiklos planus yra žiūrima formaliai – su jais susipažįsta tik Vaiko teisių apsaugos skyriaus vedėja. Kiti savivaldybės administracijos skyriai nesidomi JRK veiklos planais. 
Remiantis vertinimo duomenimis, savivaldybė sudaro tinkamas sąlygas JRK kelti kvalifikaciją. JRK kasmet dalyvauja ir tobulinasi įvairiuose kursuose ir seminaruose. Žemiau lentelėje pateikiama informacija apie 2012-2014 m. įgytus kvalifikacijos pažymėjimus. Didesnę įtaką JRK kvalifikacijos tobulinimui turi savivaldybės inicijuoti kvalifikacijos tobulinimo renginiai, ne nacionaliniu lygiu (Jaunimo reikalų departamento prie Socialinės apsaugos ir darbo ministerijos ar kitų organizacijų) iniciatyva organizuoti mokymai ir kiti renginiai. 
7 lentelė. JRK kvalifikacijos kėlimas 2012-2014 m.
	Data
	Kursai / seminarai

	2012 m. kovo 27 d.
	EXORO mokymo programos „Efektyvus interesantų aptarnavimo ir bendravimo su vidiniais klientais mokymai“ pagal projektą Ukmergės rajono savivaldybės administracijos ir jos institucijų darbuotojų administracinių gebėjimų tobulinimas, projekto kodas VP1-4.1-VRM-04-R-01-006 (5 akad. val.) 

	2012 m. gegužės 14 ir 16 d.
	Tarptautinė konferencija „Mokyklos nelankymo priežastys ir jų sprendimo galimybės“ pagal Comenius Regio partnerysčių projektą Vadybinių gebėjimų tobulinimas, sprendžiant mokyklos nelankymo problemas“, Nr. LLP-COM-RP-2011-LT-00006 (12 val.) 

	2012 m. spalio 16 ir 22 d.
	Tarptautinis kvalifikacijos kėlimo seminaras Canakkale, Turkijoje, pagal Comenius Regio partnerysčių projektą Vadybinių gebėjimų tobulinimas, sprendžiant mokyklos nelankymo problemas“, Nr. LLP-COM-RP-2011-LT-00006

	2012 m. spalio 8 d.
	Mokymai „Kaip rengti pilietinės veiklos projektus ir spręsti vietos bendruomenėms bei visuomenei aktualias problemas“ (organizavo Pilietinės visuomenės institutas)

	2012 m. lapkričio 8-18 d.
	Pažymėjimas dėl dalyvavimo daugiašalio jaunimo demokratiškumo projekto „Step by Step“ Nr. MT-1.3-02-2011-R4 jaunimo mainuose

	2013 gegužės mėn. 21-22 d.
	Tarptautinė konferencija „Tarpinstitucinis bendradarbiavimas sprendžiant mokyklos nelankymo problemas“ pagal Comenius Regio partnerysčių projektą Vadybinių gebėjimų tobulinimas, sprendžiant mokyklos nelankymo problemas“, Nr. LLP-COM-RP-2011-LT-00006

	2013 m. birželio 11 d.
	Mokymo programa „Konfliktų valdymas ir tarpininkavimas, streso prevencija“ pagal projektą „Ukmergės rajono savivaldybės ir jos institucijų darbuotojų administracinių gebėjimų tobulinimas“, projekto kodas VP1-4.1-VRM-04-R-02-008 (8 akad. val.)

	2014 m. gegužės 20 d.
	Mokymo programa „Pranešimo rengimas ir skaitymas, vadovavimas diskusijoms ir susirinkimams“ pagal projektą „Ukmergės rajono savivaldybės ir jos institucijų darbuotojų administracinių gebėjimų tobulinimas“, projekto kodas VP1-4.1-VRM-04-R-02-008 

	2014 m. birželio 24 d.
	Pažymėjimas dėl dalyvavimo Leonardo da Vinci mobilumo projekte LLP-LdV-PLM-2013-LT-0952 „„Už darnų miesto vystymą ir patrauklumo didinimą atsakingų specialistų kvalifikacijos tobulinimas, pritaikant ES patirtį“ nuo 2014-06-12 iki 2014-06-25, Barcelos, Portugalija

	2014 m. spalio 8 d.
	Jaunimo reikalų departamento prie Socialinės apsaugos ir darbo ministerijos organizuotas renginys jaunimo politikos įgyvendinimo ir informacijos sklaidos tema „Savivaldybių jaunimo reikalų tarybų forumas“ (8 akad. val.)

	2014 m. rugsėjo 17-19 d. 
	Jaunimo reikalų departamento prie Socialinės apsaugos ir darbo ministerijos rengti mokymai „Savivaldybių jaunimo reikalų tarybų efektyvumo atstovaujant jaunimo interesus savivaldybėje didinimas“ (24 akad. val.)

	2014 m. lapkričio 6 d. 
	Mokymo programa „Keturios žmogaus kalbos, emocijų atpažinimas ir valdymas“ pagal projektą „Ukmergės rajono savivaldybės ir jos institucijų darbuotojų administracinių gebėjimų tobulinimas“, projekto kodas VP1-4.1-VRM-04-R-02-008 (8 akad. val.)

	2014 m. lapkričio 11 d.
	Mokymo programa „Analitinis ir kūrybinis mąstymas, sprendimų priėmimas“ pagal projektą „Ukmergės rajono savivaldybės ir jos institucijų darbuotojų administracinių gebėjimų tobulinimas“, projekto kodas VP1-4.1-VRM-04-R-02-008 (8 akad. val.)


Šaltinis: sudaryta autorių, remiantis JRK pateiktais duomenimis.
Apibendrinant surinktus duomenis, formuluojamos šios išvados dėl struktūrinių prielaidų savivaldybės jaunimo politikos įgyvendinimui:

· Pirma, Ukmergės rajono savivaldybėje formaliai sudarytos pakankamos jaunimo politikos įgyvendimo prielaidos: suformuota ir veikia Jaunimo reikalų taryba, patvirtinti jos nuostatai, reguliariai rengiami JRT posėdžiai. JRT veikla yra vidutiniškai aktyvi, tačiau neturi didesnės įtakos jaunimo politikos formavimui ir/ar įgyvendinimui. 
· Antra, VšĮ Jaunimo laisvalaikio centro veikla mieste yra efektyvi; per JLC veiklą iš dalies įgyvendinami jaunimo politikos uždaviniai.

· Trečia, savivaldybėje  iš esmės yra sudarytos sąlygos suinteresuotoms šalims – jaunimo NVO – dalyvauti jaunimo politikos įgyvendinime, tačiau esant silpnam ir neaktyviam jaunimo nevyriausybiniam sektoriui Ukmergės rajone, sudarytos galimybės kol kas nepakankamai išnaudojamos. Jaunimo NVO dalyvavimas valdyme taptų aktyvesnis, jeigu SJRT būtų suteikti didesni įgaliojimai. Taip pat juos reikėtų aktyviau informuoti apie galimybes įsitraukti į valdymą.
Apibendrinant surinktus duomenis apie JRK, formuluojamas šis vertinimas:
· Neabejotinas privalumas yra tai, kad Ukmergės rajono savivaldybės JRK dirba tik su jaunimo politikos įgyvendinimu ir neturi kitų papildomų jam priskirtų funkcijų. Patvirtinti JRK pareigybės nuostatai, metiniai veiklos planai, teikiamos metinės ataskaitos. 
· Taip pat nustatyti keli trūkumai:

· Pirma, JRK yra pavaldus Vaiko teisių apsaugos skyriaus vedėjui. JRK veiklos planas yra įtrauktas į bendrą Vaiko teisių skyriaus planą ir metinės veiklos ataskaitos teikiamos skyriaus vedėjui.
· Antra, vienas svarbiausių trūkumų yra tai, kad JRK veikla neturi didesnio politinio ir strateginio savivaldybės administracijos palaikymo, JRK veikla yra mažai koordinuojama su kitais struktūriniais savivaldybės administracijos padaliniais. Šiuo metu visa atsakomybė už jaunimo politikos formavimo ir įgyvendinimo rezultatus perkeliama JRK, tuo tarpu JRK galimybės inicijuoti struktūrines reformas ar daugiau lėšų reikalaujančias priemones yra ribotos.
· Trečia,  svarbus trūkumas yra tai, kad savivaldybėje nei vienas struktūrinis padalinys, įskaitant JRK, neatlieka sistemingos jaunimo politikos įgyvendinimo analizės, bei jaunimo situacijos stebėsenos, longitudinių jaunimo poreikių tyrimų. Esant geresnei jaunimo politikos poreikių ir įgyvendinimo stebėsenai ir analizei, tokius neatitikimus būtų lengviau pastebėti ir ištaisyti.
1.5. Skyriaus išvados ir rekomendacijos
Šioje dalyje apibendrinamas skyriaus vertinimas ir išvados, pateikiamos rekomendacijos atitinkamos janimo politikos įgyvendinimo srities tobulinimui.                                                                                                                                                                                                                                                                                                     
8 lentelė. Išvados ir rekomendacijos
	Jaunimo politikos formavimas ir įgyvendinimas (1 Metodikos sritis)
	Apibūdinimas: šis kriterijus leidžia įvertinti savivaldybės sudaromas galimybes JP plėtrai per planavimą ir institucinius mechanizmus

	
	Stipriosios sritys
	Tobulintinos sritys
	Rekomendacijos

	1.1 Teisės aktai ir planavimo dokumentai, reglamentuojantys jaunimo politikos formavimą ir įgyvendinimą
	Aiškiai reglamentuota jaunimo politika, patvirtinta jaunimo politikos koncepcija, nuostatai ir sudėtis, JRK pareiginė instrukcija,  kasmet tvirtinamos darbo su jaunimo programos, teikiami ir tvirtinami JRK veiklos planai ir veiklos ataskaitos.
	Didinti SJRT inicijuojamų klausimų skaičių. SJRT dalyvavimas planuojant ir sprendžiant jaunimui aktualius klausimus.
	Teikti SJRT rekomendacijas savivaldybės tarybai, administracijos direktoriui.

	1.2 Iš savivaldybės biudžeto skiriamos lėšos jaunimo politikai įgyvendinti ir su jaunimo politika susijusioms programoms finansuoti
	Didėjantis VšĮ Jaunimo laisvalaikio centro programos finansavimas.
	Esant galimybei didinti finansavimą Darbo su jaunimu programos įgyvendinimui.
	Didinti jaunimo politikos klausimų įtraukimą į kitų savivaldybės skyrių darbotvarkę.

	1.3. Planavimo dokumentai
	Pagrindiniai planavimo dokumentai yra savivaldybės Darbo su jaunimu programa, Jaunimo problemų sprendimo planas. JRK vykdo švietėjiškus renginius, mokymus ir pan., įgyvendindamas šiuose dokumentuose numatytas priemones.
	Tobulinti jaunimo politikos priemones struktūrinėms problemoms spręsti. Informacija, projektai ir priemonės turėtų būti nukreipti į jaunimo aktyvinimą, savanorystės skatinimą rajone, ir vietinių jaunimo NVO stiprinimą.
	Reikėtų apsvarstyti, ar savivaldybėje būtina jaunimo politikos strategija, ar esamų planavimo dokumentų pakanka.

Būtina sistemingai tirti ir vertinti jaunimo situaciją ir analizės pagrindu išskirti prioritetines jaunimo grupes, tirti jų poreikius, numatyti specifines priemones.

	1.4. Jaunimo politiką įgyvendinančios savivaldybės institucijos ir valstybės tarnautojai. Savivaldybės įstaigos, jaunimo centrai, vaikų ir suaugusiųjų neformaliojo švietimo įstaigos ir kitos įstaigos, dirbančios su jaunimu
	Suformuota ir veikia Jaunimo reikalų taryba, patvirtinti jos nuostatai, reguliariai rengiami SJRT posėdžiai.  

VšĮ Jaunimo laisvalaikio centro veikla mieste yra efektyvi; per JLC veiklą iš dalies įgyvendinami jaunimo politikos uždaviniai.

Sudarytos sąlygos suinteresuotoms šalims – jaunimo NVO – dalyvauti jaunimo politikos įgyvendinime.
JRK dirba išskirtinai tik su jaunimo klausimais, veikla aiškiai reglamentuota, nėra didelės JRK kaitos.

Sudarytos palyginti geros JRK darbo sąlygos, galimybės iniciatyvai, galimybės kvalifikacijai tobulinti.
	SJRT veikla yra nepakankamai aktyvi ir neturi didesnės įtakos jaunimo politikos formavimui ir/ar įgyvendinimui. 
JRK veikla neturi didesnio politinio ir strateginio savivaldybės administracijos palaikymo, JRK veikla yra mažai koordinuojama su kitais struktūriniais savivaldybės administracijos padaliniais. Šiuo metu visa atsakomybė už jaunimo politikos formavimo ir įgyvendinimo rezultatus perkeliama JRK, tuo tarpu JRK galimybės inicijuoti struktūrines reformas ar daugiau lėšų reikalaujančias priemones yra ribotas.
	Reikėtų aktyvinti SJRT veiklą, numatyti metinį veiklos planą.
Rekomenduojamas tiesioginis JRK pavaldumas savivaldybės administracijos direktoriui.

JRK galimybės inicijuoti struktūrinius pokyčius jaunimo politikoje tiesiogiai susiję su prioritetu, teikiamu jaunimo politikos įgyvendinimui savivaldybėje. Siektinus JRK veiklos rezultatus, priemones galėtų numatyti ne pati JRK, kaip yra dabar, o Jaunimo reikalų taryba. Stiprinant SJRT veiklą, stiprėtų ir JRK galimybės.


· 2. Galimybės jaunimui dalyvauti politiniame, pilietiniame ir visuomeniniame gyvenime 
Šiame skyriuje įvertinamos galimybės jaunimui dalyvauti politiniame, pilietiniame ir visuomeniniame gyvenime (toliau – jaunimo dalyvavimas), aprašomi surinkti duomenys, pristatantys savivaldybės pasiektus rezultatus ir sudarytas sąlygas skatinant jaunimą aktyviau dalyvauti formuojant jaunimo politiką, dalyvauti visuomenės ir vietos bendruomenių pilietiniame gyvenime, remiant jaunimo organizacijas ir įvairių formų mokymąsi dalyvauti. Pateikiamas vertinimas, ar savivaldybėje sudarytos sąlygos užtikrinant visapusišką jaunimo dalyvavimą ir remiant jaunimo organizacijas bei kokia yra tikslinių grupių nuomonė apie suteiktas dalyvavimo galimybes. Skyrių sudaro kelios dalys:

· Jaunimo dalyvavimas savivaldybės institucijų, taip pat jaunimo ir su jaunimu dirbančių organizacijų neformaliojo švietimo įstaigų, atvirųjų jaunimo centrų ir atvirųjų jaunimo erdvių veikloje (toliau – jaunimo veikla);

· Tarptautiniai ryšiai, mainai, bendradarbiavimo projektai, finansuojami ar kofinansuojami iš savivaldybės biudžeto;

· Įvairių jaunimo grupių, jaunų žmonių, dėl socialinių, ekonominių, kultūrinių ar politinių priežasčių negalinčių būti lygiaverčiais visuomenės dalyviais (toliau – socialinę atskirtį patiriantys jauni žmonės), situacija ir darbas su jais;
2.1. Jaunimo dalyvavimas savivaldybės institucijų, taip pat jaunimo ir su jaunimu dirbančių organizacijų neformaliojo švietimo įstaigų, atvirųjų jaunimo centrų ir atvirųjų jaunimo erdvių veikloje
· Skyriaus išvados ir rekomendacijos.
Šioje dalyje pristatoma:
· jauni žmonės, esantys vietos bendruomenių organizacijų, seniūnijų nariais;

· savivaldybės teritorijoje veikiančios jaunimo ir su jaunimu dirbančios organizacijos;

· jauni žmonės, esantys jaunimo ir su jaunimu dirbančių organizacijų, veikiančių savivaldybės teritorijoje, nariais;

· jauni žmonės, dalyvaujantys jaunimo ir su jaunimu dirbančių organizacijų veikloje;
· jauni žmonės, įsitraukę į vietos savivaldos struktūrų (savivaldybės bendruomenes, gyvenamosios vietos bendruomenines organizacijas), pagal Vietos savivaldos įstatymą, veiklą per pastaruosius 3 kalendorinius metus;

· jaunų žmonių dalyvavimas priimant sprendimus, susijusius su biudžeto lėšų paskirstymu savivaldybėje;

· jaunų žmonių pasiūlymai biudžeto lėšų paskirstymo klausimu savivaldybėms, į kuriuos buvo atsižvelgta;

· formaliojo ir neformaliojo švietimo įstaigos savivaldybėje;

· jauni žmonės, dalyvaujantys neformaliojo švietimo įstaigų, registruotų Atviroje informavimo, konsultavimo ir orientavimo sistemoje (toliau – AIKOS), veikloje;

· formaliojo ir neformaliojo švietimo įstaigos, kuriose veikia mokinių ir studentų savivaldos;

· jaunimo organizacijos, atstovaujančios tam tikros dalies jaunų žmonių interesams (pvz. miesto (rajono) moksleivių taryba);
· jauni žmonės, dalyvavę rengiant savivaldybės strateginio planavimo dokumentus;

· jaunų žmonių pateikti pasiūlymai, susiję su jaunimo politikos įgyvendinimu, savivaldybės institucijoms ir įstaigoms, į kuriuos buvo atsižvelgta;

· jauni žmonės, dalyvaujantys jaunimo iniciatyvose, projektuose, programose.

Remiantis surinktais duomenimis, Ukmergės rajone yra 32 vietos bendruomenių organizacijos, iš kurių 11 dirba su jaunimu, taip pat teikia paraiškas projektams jaunimo veiklai įgyvendinti. Aktyviausiai su jaunimu dirbančios vietos bendruomenės yra:
· Ukmergės rajono Lyduokių kaimo;
· Ukmergės rajono Valų kaimo; 
· Ukmergės miesto bendruomenės jaunimo klubas „Vilkmergietis”;

· Deltuvos miestelio bendruomenė; 
· Varinės kaimo bendruomenė;

· Ukmergės rajono III Antakalnio bendruomenė;

· Rečionių kaimo bendruomenė;
· Laičių kaimo bendruomenė;
· Balelių kaimo bendruomenė;
· Siesikų miestelio bendruomenė;

· Taujėnų miestelio bendruomenė ir kt.
Vertinimo metu nebuvo gauta tikslių duomenų apie jaunimo dalyvavimo savivaldoje pagal gyvenamąją teritoriją (t.y. vietos bendruomenėse) galimybes. Tačiau visos apklausoje dalyvavusios organizacijos nurodė, kad jaunimas savivaldybėje turi galimybes dalyvauti vietos bendruomenių, vietos organizacijų savivaldoje.
Remiantis iš savivaldybės gautais duomenimis, Ukmergės rajono savivaldybėje, kartu su jaunimą atstovaujančiomis organizacijomis, yra įregistruota iš viso 19 jaunimo ir su jaunimu dirbančių organizacijų: nevyriausybinių jaunimo organizacijų – 11 (tame tarpe URJOS AS), su jaunimu dirbančių organizacijų – 8 (3 viešosios įstaigos, 2 biudžetinės įstaigos; 1 fondas ir 2 organizacijos, įsteigtos prie kitų įstaigų (prie tarptautinės komisijos - Dukstynos tolerancijos ugdymo centras; prie policijos – judėjimas „Jaunieji policijos rėmėjai“). Į šį skaičių neįeina kaimo bendruomenės, vaikų dienos centrai, sporto klubai. 

Žemiau pateikiama informacija tik apie su jaunimu dirbančias organizacijas, apie kurias vertinimo metu buvo pateikti duomenys. Remiantis turimais duomenimis, dominuoja jaunimo užimtumą, kultūrinius ir socialinius poreikius skatinančios organizacijos.

9 lentelė. Su jaunimu dirbančios organizacijos
	Organizacija
	Organizacijos tipas
	Veiklos tikslas

	1. VšĮ Jaunimo laisvalaikio centras 
	Savivaldybės įsteigta įstaiga
	Atviras jaunimo centras - jaunimo užimtumo skatinimas

	2. Balelių universalus daugiafunkcis centras
	Savivaldybės įsteigta įstaiga
	Vietos bendruomenės edukacinių, kultūrinių, socialinių poreikių tenkinimas

	3. Rečionių universalus daugiafunkcis centras
	Savivaldybės įsteigta įstaiga
	Vietos bendruomenės edukacinių, kultūrinių, socialinių poreikių tenkinimas

	4. VšĮ „Skautų slėnio stovyklavietė“
	Viešoji įstaiga
	Tenkinti viešuosius interesus, vykdant edukacines, kultūrines, sporto, aplinkos apsaugos, sveikatinimo veiklas ir paslaugų organizavimą, taip pat kitokias visuomenei naudingas veiklas

	5. VšĮ „Lyderių karta“
	Viešoji įstaiga
	Socialinės veiklos ir paslaugų teikimas ir organizavimas;
Organizacijos pajėgumų ir finansinio stabilumo stiprinimas;

Kultūros skatinimas ir laisvalaikio užimtumo oraganizavimas;

Tarptautinės programos;

Visuomenei naudingos veiklos vykdymas

	6. Juozo Zeziulevičiaus labdaros ir paramos fondas
	Fondas 


	Jaunimo užimtumo skatinimas; labdara, parama


Šaltinis: sudaryta autorių, remiantis JRK pateiktais duomenimis.
Savivaldybės teritorijoje veikia Ukmergės kultūros centras, kuris visame rajone turi 19 filialų. Kultūros centre veikia įvairūs būreliai: mišrūs chorai, ansambliai, šokių kolektyvai, teatro studijos, kino/video, keramikos būreliai. Ukmergės rajono savivaldybės Vlado Šlaito viešoji biblioteka turi 28 padalinius visame rajone. Bibliotekoje veikia Vaikų literatūros skyrius. Taip pat savivaldybės teritorijoje veikia 18 jaunimo sporto klubų  (žr. 10 lentelė).

10 lentelė. Ukmergės rajone veikiančios kultūros ir sporto organizacijos
	Ukmergės kultūros centras ir jo filialai
	Ukmergės rajono savivaldybės Vlado Šlaito viešosios bibliotekos padaliniai
	Sporto klubai

	Ukmergės kultūros centras
	Atkočių kaimo padalinys
	Ukmergės technologijų ir verslo mokyklos sporto klubas „Startas“

	Siesikų filialas
	Balelių kaimo padalinys 
	Boulingo klubas „Nesplitas“

	Petronių filialas
	Dainavos kaimo padalinys
	Ukmergės sporto klubas „Vilkas“

	Taujėnų filialas
	Deltuvos kaimo padalinys
	Ukmergės atletinės gimnastikos klubas „Sparta“

	Užugirio filialas
	Jakutiškių kaimo padalinys
	Ukmergės krašto neįgaliųjų sporto klubas „Vilkmergė“

	III Antakalnio filialas
	Jasiuliškių kaimo padalinys
	Sporto klubas „Vidiškiai“

	Krikštėnų filialas
	Krikštėnų kaimo padalinys
	Ukmergės dziudo klubas

	Laičių filialas
	Laičių kaimo padalinys
	Ukmergės tradicinio karatė-do sporto klubas „Danas“

	Deltuvos filialas
	Laumėnų kaimo padalinys
	Lietuvos gatvės vaikų futbolo federacijos Ukmergės skyrius

	Dainavos filialas
	Lėno kaimo padalinys
	VšĮ Ukmergės moterų krepšinio klubas

	Želvos filialas
	Liaušių kaimo padalinys
	Šachmatų klubas (asociacija) „Juodasis rikis“

	Laumėnų filialas
	Lyduokių kaimo padalinys
	Automobilių-motociklų sporto klubas

	Pabaisko filialas
	Pabaisko kaimo padalinys
	Sporto klubas FKK „Spartakas“

	Liaušių filialas
	Pavytinės kaimo padalinys
	Automobilių sporto klubas „Pach‘s Racing“

	Žemaitkiemio filialas
	Petronių kaimo padalinys
	Dviračių mėgėjų klubas

	Lyduokių filialas
	Rečionių kaimo padalinys
	VšĮ krepšinio klubas „Olimpas“

	Vidiškių filialas
	Šešuolių kaimo padalinys 
	VšĮ  motokroso klubas

	Šventupės filialas
	Siesikų kaimo padalinys 
	Krepšinio klubas „Driblingas“

	Veprių filialas
	Sližių kaimo padalinys
	

	Sližių filialas
	Šventupės kaimo padalinys
	

	
	Taujėnų kaimo padalinys
	

	
	Tolučių kaimo padalinys
	

	
	III Antakalnio kaimo padalinys
	

	
	Valų kaimo padalinys
	

	
	Varinės kaimo padalinys 
	

	
	Veprių kaimo padalinys
	

	
	Želvos kaimo padalinys
	

	
	Žemaitkiemio kaimo padalinys
	


Šaltinis: sudaryta autorių remiantis viešai prieinamais ir savivaldybės atstovo pateiktais duomenimis.                        
Ukmergės rajono jaunimo organizacijų sąjunga „Apskritasis stalas“ vienija 7 jaunimo organizacijas, kurių sąrašas pateikiamas žemiau lentelėje. 

11. 1. lentelė. Jaunimo organizacijos, URJOS AS narės
	Organizacija
	Organizacijos tipas
	Veiklos tikslas
	Narių skaičius

	1. Jaunimo muzikos klubas Rockmergė
	Jaunimo užimtumo, kultūrinė organizacija
	Vienyti muzikalų jaunimą
	43

	2. Jaunimo organizacija Darbas, Ukmergės skyrius
	Politinė jaunimo organizacija
	Spręsti jaunimo užimtumo problemas
	99

	3. LS jūrų skautai, Ukmergės padalinys
	Pilietinė organizacija
	Auklėti vaikus ir jaunimą doros, kilnumo, tvirto būdo, patriotizmo dvasia
	15

	4. Lietuvos socialdemokratinio jaunimo sąjunga, Ukmergės skyrius
	Politinė jaunimo organizacija
	Skleisti organizacijos vertybes, ugdyti veržlų ir pilietišką jaunimą
	46

	5. Jaunimo organizacija „OBA“
	Pilietinė organizacija
	Skatinti jaunimo užimtumą, per organizuotą, blaivų ir aktyvų gyvenimo būdą
	18

	6. LMS Ukmergės mokinių savivaldų informavimo centras (MSIC)
	Pilietinė organizacija
	Vienyti Ukmergės r. savivaldybės mokinių tarybas; skatinti mokinių savivaldų bendradarbiavimą, rūpintis kompetencijų kėlimu ir problemų sprendimų būdais
	18

	7. VO “Gelbėkit vaikus” Ukmergės struktūrinis padalinys
	Socialinė organizacija
	Ginti ir atstovauti vaikų ir jaunimo teises, mažinti socialinę atskirtį
	29


Šaltinis: sudaryta autorių, remiantis JRK pateiktais duomenimis.
Žemiau lentelėje pateikiamos jaunimo organizacijos, kurios yra URJOS AS stebėtojos.
11.2. lentelė. Jaunimo organizacijos, URJOS AS stebėtojos

	Organizacija
	Organizacijos tipas
	Veiklos tikslas
	Narių skaičius

	1. Ukmergės krašto  skautai
	Pilietinė organizacija
	Auklėti vaikus ir jaunimą doros, kilnumo, tvirto būdo, patriotizmo dvasia
	96

	2. Naujųjų medijų meno klubas „Pozityvas“
	Jaunimo užimtumo organizacija
	Ugdyti jaunimo gebėjimus meno srityje, skatinti jaunimo laisvalaikio užimtumą
	16

	3. VšĮ Jaunimo laisvalaikio centras
	Savivaldybės įsteigta įstaiga
	Jaunimo užimtumo skatinimas
	AJC lankytojai


Šaltinis: sudaryta autorių, remiantis JRK pateiktais duomenimis. 
12. lentelė. Kitos jaunimo ir su jaunimu dirbančios organizacijos
	Organizacija
	Organizacijos tipas
	Veiklos tikslas

	Dukstynos tolerancijos ugdymo centras
	Pilietinė organizacija, veikianti prie tarptautinės komisijos
	Skatinti toleranciją tarp skirtingų rasių, tautybių, politinių pažiūrų, lyčių ir kitų socialinių grupių

	Judėjimas „Jaunieji policijos rėmėjai“
	Pilietinė organizacija, veikianti prie policijos komisariato
	Vykdyti nusikalstamumo prevenciją, skatinti jaunimo teisinę sąmonę, propaguoti teisinį švietimą

	Ukmergės jaunimo centras
	Jaunimo laisvalaikio užimtumo organizacija
	Burti jaunimą neformaliam bendravimui


Šaltinis: sudaryta autorių, remiantis JRK pateiktais duomenimis.
40 proc. vertinime dalyvavusių respondentų teigia, kad jų organizacijose yra jaunimo savivalda ir 40 proc. įvertina, kad atskirai nėra, bet jaunimas dalyvauja savivaldoje (žr. 4 pav.). Apie su jaunimu dirbančių organizacijų vykdomus jaunimo poreikių tyrimus vertinimo metu duomenys nebuvo pateikti. 
4 pav. Ar Jūsų organizacijoje/įstaigoje esama jaunimo savivaldos? N=13

 Šaltinis: Ukmergės rajono organizacijų apklausa, 2015.
JRK pateiktais duomenimis, iš vienuolikos jaunimo organizacijų-narių šiuo metu veiklą vykdo visos, tačiau skirtingu intensyvumu. Organizacijas tenkina jų narių kiekis, jos nėra suinteresuotos narių skaičiaus didinimu ir organizacijos plėtra, todėl vangiai dalyvauja NVO kontaktų mugėse, kur turi galimybę paskleisti informaciją apie savo organizacijos veiklą ir pritraukti naujus narius. Tuo tarpu remiantis URJOS AS atstovų pateikta informacija, aktyviai veiklą vykdo apie pusę  URJOS AS narių. Jaunimo organizacijų atstovų nuomone, tokį aukštą neaktyvių organizacijų procentą lemia ypač silpna jaunuolių motyvacija, lėšų organizacijų veikloms vykdyti trūkumas, žmonių kaita organizacijose (daug išvažiuojančių studijuoti į kitus miestus, taip pat emigruojančių), mažas savivaldybės palaikymas.
Aktyviausios jaunimo organizacijos yra LMS Ukmergės mokinių savivaldų informavimo centras (MSIC), Lietuvos skautijos jūrų skautai, Jaunimo organizacija Darbas. 

Ukmergės rajono jaunimo organizacijų sąjungos „Apskritasis stalas“ (URJOS AS) yra skėtinė jaunimo organizacijas vienijanti organizacija. Jos nariai – juridiniai asmenys, tenkinantys jaunimo poreikius ir sprendžiantys jaunimo problemas, kuriuose ne mažiau kaip 2/3 narių sudaro jauni žmonės ar jaunimo organizacijos. Nariais negali būti vyriausybinės, pelno siekiančios bei politinės organizacijos. Nepaisant šios URJOS AS įstatuose įtvirtintos nuostatos, URJOS AS nariais yra: Lietuvos socialdemokratinio jaunimo sąjungos Ukmergės skyrius, Jaunimo organizacijos Darbas Ukmergės skyrius.
Pagrindinės URJOS AS veiklos kryptys: jaunimo ir jaunimo organizacijų pažinimas, jaunimo potencialo stiprinimas, jaunimo ir jaunimo organizacijų interesų atstovavimas, jaunimo informavimas ir motyvacija.  URJOS AS atstovauja jaunimą, jaunimo organizacijas ir jų narius, padeda joms vystytis ir skleisti informaciją, stiprina organizacijų bendradarbiavimą bei bendrą veiklą mieste; atstovauja visuomenėje bei valdžios institucijose jaunimo ir su jaunimu dirbančių organizacijų interesus, dalyvauja formuojant, tobulinant ir įgyvendinant Ukmergės rajono jaunimo politiką; organizuoja įvairaus pobūdžio renginius  jaunimui, rengia projektus, seminarus ir programas finansinei ir kitokiai paramai gauti. Interviu metu respondentų nuomonės dėl URJOS AS veiklos aktyvumo sutapo. Remiantis JRK pateikta informacija, URJOS AS veikla yra vidutiniškai aktyvi. 2014 m. buvo pasirašyta Keturšalio bendradarbiavimo sutartis
, tačiau ši sutartis nebuvo pratęsta 2015 m., kadangi nebuvo parengti reikalingi dokumentai. URJOS AS pirmininkas Simonas Kalesnykas labai aktyvus, tačiau organizacijos – URJOS AS narės veikia atskirai, neturėdamos didesnės įtakos bendrai URJOS AS veiklai. 
URJOS AS valdymo organai: valdyba, pirmininkas, kontrolės komisija. Aukščiausias organas yra visuotinis narių susirinkimas, kuris šaukiamas ne rečiau, kaip kartą per metus. Kiekvienais metais URJOS AS valdyba rengia veiklos ataskaitą ir pateikia ją visuotiniam narių susirinkimui tvirtinti. Kontrolės komisija tikrina valdybos ir pirmininko ūkinės ir finansinės veiklos teisėtumą. 

Mieste veikia dvi neformalios jaunimo grupės (žr. 13 lentelė).

13 lentelė. Neformalios jaunimo grupės
	Neformali jaunimo grupė
	Veiklos tikslas

	Ukmergės miesto bendruomenės jaunimo klubas „Vilkmergietis“
	Organizuoti vaikų ir jaunimo laisvalaikio užimtumą

	Lietuvos Santarvės fondo jaunimo klubas „Santarvietis“
	Organizuoti vaikų ir jaunimo laisvalaikio užimtumą, ugdyti savarankiškumą ir meninius įgūdžius


Šaltinis: sudaryta autorių, remiantis JRK pateiktais duomenimis.
2015 m. Ukmergės rajono savivaldybėje veikė 6 vaiko dienos centrai (žr. 14 lentelė).

14 lentelė. Vaiko dienos centrai (VDC)
	Vaiko dienos centras
	Veiklos tikslas

	Ukmergės rajono Deltuvos miestelio bendruomenės VDC „Delnai“
	Ginti ir atstovauti vaikų ir jaunimo teises, mažinti socialinę atskirtį

	Ukmergės rajono Pabaisko seniūnijos Varinės bendruomenės VDC „Spalvingas rytojus“
	Ginti ir atstovauti vaikų ir jaunimo teises, mažinti socialinę atskirtį

	Ukmergės rajono Siesikų miestelio bendruomenės VDC „Spindulėlis“
	Ginti ir atstovauti vaikų ir jaunimo teises, mažinti socialinę atskirtį

	„Gelbėkit vaikus“ Ukmergės VDC
	Ginti ir atstovauti vaikų ir jaunimo teises, mažinti socialinę atskirtį

	Ukmergės nestacionarių socialinių paslaugų centro VDC
	Ginti ir atstovauti vaikų ir jaunimo teises, mažinti socialinę atskirtį

	Pabaisko kaimo bendruomenės VDC
	Ginti ir atstovauti vaikų ir jaunimo teises, mažinti socialinę atskirtį


Šaltinis: sudaryta autorių, remiantis savivaldybės atstovo pateiktais duomenimis.
Remiantis surinktais duomenimis, galima teigti, kad rajone įsikūrusių jaunimo organizacijų yra pakankamai, tačiau jų veikla yra vystoma nevienodai. Geriausiai išsilaiko tos organizacijos, kurios yra remiamos ar finansuojamos vietos ar nacionaliniu lygiu, arba yra vienijamos jau dirbančių žmonių (pvz. muzikos klubas „Rockmergė“, VO “Gelbėkit vaikus” Ukmergės struktūrinis padalinys). Kitoms organizacijoms išsilaikyti ir būti aktyvioms yra labai sudėtinga. JRK nuomone, galimybe dalyvauti savivaldybės projektų atrankos konkurse, ar teikti projektų paraiškas į Erasmus+ ar kitas programas organizacijos naudojasi ribotai, daugiau pageidauja gauti finansavimą iš savivaldybės konkrečiam renginiui, neteikiant paraiškos jokiai programai vietos ar nacionaliniu lygiu. Tačiau dauguma apklausos respondentų teigia, kad jų organizacijų teikiamų projektų šaltiniai yra savivaldybės lėšos, nacionalinės ir tarptautinės finansavimo programos bei verslo sektoriaus lėšos.
Jaunimo dalyvavimas jaunimo organizacijų veikloje kol kas yra palyginti ribotas. Didžioji dalis aktyvaus ir pilietiško jaunimo išvyksta iš rajono ieškoti geresnių išsilavinimo ir įsidarbinimo galimybių, tad jaunimo organizacijos turi palyginti nedaug aktyviai jų veiklą galinčių remti narių. 

Susidaro uždaras ratas: viena vertus, jaunimo organizacijos nevykdo veiklos, nes neturi tam lėšų; kita vertus, savivaldybė joms neskiria lėšų, nes organizacijos nėra aktyvios, nedalyvauja savivaldybės projektų atrankos konkurse ar projektinėje veikloje apskritai. Pačios aktyviausios jaunimo organizacijos yra atstovaujamos Jaunimo reikalų taryboje. Apibendrinant, sprendimų priėmime dalyvauja tik patys aktyviausi jaunuoliai.
5 pav. Jūsų nuomone, ar savivaldybės jaunimui pakanka galimybių dalyvauti jaunimo ir jaunimui skirtoje veikloje Jūsų savivaldybėje? Pažymėkite VIENĄ teisingą atsakymą. N=13

Šaltinis: Ukmergės rajono organizacijų apklausa, 2015. 

46,15 proc. apklausoje dalyvavusių organizacijų atstovų manė, kad jaunimui Ukmergės rajone yra veiklų, tačiau ne visi norintys gali jose dalyvauti; 38,46 proc. atsakiusiųjų manė, kad yra mažai veiklų ir apie 15 proc. teigia, kad visiškai pakanka galimybių dalyvauti jaunimui skirtoje veikloje. JRK pritaria, kad jaunimui veiklos pakanka, tačiau tik dalis jaunimo turi galimybes dalyvauti šioje veikloje. Kaimo vietovėse gyvenantis jaunimas neturi galimybės dalyvauti veiklose mieste, išskyrus tuos atvejus, kai kaimo vietovėse esančios mokyklos organizuoja savo mokinių pavėžėjimą į miestą. 
Atsakydami į klausimą, kaip būtų galima padidinti jaunimo dalyvavimą jaunimui skirtoje veikloje, apklausos respondentai pažymėjo, kad reikėtų didinti informacijos sklaidą; labai trūksta informacijos jaunimui, kuris nepriklauso organizacijoms, o organizacijos mažai informacijos pateikia apie save. Taip pat reikėtų ugdyti jaunimo sąmoningumą aktyviau dalyvauti jaunimui skirtoje veikloje.
Remiantis savivaldybės pateiktais duomenimis, Ukmergės rajone veikia 18 formaliojo švietimo įstaigų (įsktaitant Ukmergės technologijų ir verslo mokyklą) ir dvi neformaliojo švietimo įstaigos (Meno mokykla, Sporto centras). Duomenys apie jaunimo savivaldą šiose įstaigose pateikiami žemiau lentelėje.

15 lentelė. Jaunimo savivalda formaliojo ir neformaliojo švietimo įstaigose
	Švietimo įstaigos tipas
	Įstaigų skaičius
	Įstaigų, kuriose veikia jaunimo savivalda/jaunimas dalyvauja savivaldoje, skaičius

	Formalaus švietimo įstaiga
	18
	16

	Organizacijos, teikiančios neformalaus švietimo paslaugas jaunimui
	2
	0


Šaltinis: sudaryta autorių, remiantis JRK pateiktais duomenimis.

Apibendrinant surinktus duomenis, galima teigti, kad jaunimas dalyvauja beveik visose rajone veikiančių formaliojo švietimo įstaigų savivaldose, o neformaliojo švietimo įstaigose jaunimo atstovai įtraukiami į ugdymo įstaigos savivaldos organų veiklą. 
Ukmergės rajono savivaldybėje formaliai yra sudarytos sąlygos jaunimui dalyvauti formuojant ir įgyvendinant jaunimo politiką savivaldybėje per Jaunimo reikalų tarybos veiklą,  kuri atstovauja jaunimo interesus savivaldybėje.

Jaunimo reikalų taryboje jaunimą atstovauja penki asmenys, kuriuos deleguoja URJOS AS.

Pusė apklausoje dalyvavusių respondentų (46,67 proc.) atsakė, kad dalyvauja savivaldybės posėdžiuose, kuriuose sprendžiami jaunimui aktualūs klausimai. Savivaldybės atstovų teigimu, nors savivaldybės tarybos posėdžiai atviri, o informacija apie savivaldybės Tarybos ir SJRT posėdžius yra iš anksto skelbiama savivaldybės interneto tinklalapyje, iki šiol jaunuolių, pageidaujančių (ne specialiai kviestų svečių) dalyvauti nei savivaldybės Tarybos nei SJRT posėdžiuose nebuvo. Jaunimo organizacijų atstovai tuo tarpu teigia, kad yra per mažai informuojami apie savivaldybės Tarybos ir SJRT svarstomus jaunimui aktualius klausimus bei savo galimybes dalyvauti priimant sprendimus. 

Atsakydami į klausimą, kaip bendradarbiauja su savivaldybės JRK, dauguma apklausoje dalyvavusių jaunimo organizacijų atstovų pažymėjo, kad gauna (73,33 proc.) ir teikia (60 proc.) įvairią informaciją, teikia pasiūlymus ir įgyvendina projektus (atitinkamai po 40 proc.). 
Dalis apklausoje dalyvavusių organizacijų atstovų nurodė, kad teikia pasiūlymus SJRT ir į jų dalį  yra atsižvelgiama (53,33 proc). Dalis jaunimo atstovų nurodo, kad atsižvelgiama į visus/ beveik į visus pasiūlymus (26,67 proc.). Kad nėra atsižvelgiama į pasiūlymus teigia 20 proc. respondentų. Respondentai nurodė, kad nebuvo atsižvelgta į siūlymą organizuoti tarptautinį menų festivalį - konkursą.
6 pav. Kokiais būdais Jūsų organizacija bendradarbiauja su savivaldybės jaunimo koordinatoriumi (-e)? Proc. atsakiusiųjų. N=15

 Šaltinis: Ukmergės rajono organizacijų apklausa, 2015. 

Tuo tarpu savivaldybės atstovų pateiktais duomenimis, JRK ir atitinkamos struktūros (SJRT) svarsto jaunimo atstovų pateiktus pasiūlymus, kadangi SJRT narių iniciatyvos atspindi Ukmergės rajono savivaldybės jaunimo siūlymus ir teikiami svarstymui SJRT posėdyje. Pavyzdžiui, 2013 m. diskutuota dėl galimybės moksleiviams dirbti vasaros atostogų metu, 2014 m. SJRT posėdžiuose buvo keliami ir svarstomi skate parko, miesto gatvių apšvietimo savaitgaliais, autobusų maršrutų mieste klausimai, pasikviečiant atsakingų institucijų atstovus. Jaunimo atstovas – SJRT narys pristatė apklausos, kuri atspindėjo jaunimo poreikį daryti miesto autobusų maršrutų pakeitimus. Tačiau 2014 m. SJRT posėdžiuose kelti klausimai nebuvo išspręsti iki galo ir 2015 m. nauja SJRT vėl iškėlė tuos pačius klausimus, norėdama paraginti atsakingų institucijų atstovus priimti konkrečius sprendimus.

Asmenys, dirbantys su jaunimu pateikė savivaldybės tarybai ir tarybos komitetams, savivaldybės jaunimo politiką įgyvendinančioms institucijoms, įstaigoms bei pareigūnams dėl planų, programų, priemonių jaunimui rengimo ir įgyvendinimo per 2012 – 2014 m. laikotarpį 18 pasiūlymų:
16 lentelė. Su jaunimu dirbančių asmenų pateikti pasiūlymai
	Metai
	Pasiūlymų skaičius

	2012 
	6

	2013 
	5

	2014 
	7


Šaltinis: sudaryta autorių, remiantis savivaldybės pateiktais duomenimis.

2012- 2014 m. buvo pateikti Švietimo tarybos pasiūlymai dėl neformaliojo švietimo įstaigų paslaugų plėtros,  Kūno kultūros ir sporto tarybos pasiūlymai Gabių vaikų ir jaunimo rėmimo fondo komisijai dėl sportinės srities kandidatų, pasiūlymai dėl kandidatų Geriausiųjų rajono sportininkų apdovanojimui, Sporto centro grupių ir ugdytinių skaičiaus; nuostatų keitimo Gabių vaikų ir jaunimo rėmimo fondo komisijai, lengvosios atletikos grupės Sporto centre steigimo; mokesčio už neformalųjį ugdymą Sporto centre, „Olimpo“ klubo finansavimo programos finansavimo, antros plaukimo grupės Sporto centre steigimo, baseino paslaugų plėtros.

Daugiau nei pusė (60 proc.) apklausoje dalyvavusių organizacijų manė, kad bendradarbiavimas su savivaldybe per pastaruosius trejus metus nepasikeitė, o 40 proc. teigia, kad organizacijos ryšys su savivaldybe suintensyvėjo. JRK pastebi, kad reikėtų geriau įtraukti jaunimą į savivaldybėje priimamus sprendimus, susijusius su jaunimo veikla.

7 pav. Pažymėkite, ar sutinkate su žemiau išvardintais teiginiais (1 – visiškai nesutinku, 5 – visiškai sutinku). Atsakymų vidurkiai, atsakė tik kitos organizacijos (ne savivaldybės administracijos atstovai). N=15

 Šaltinis: Ukmergės rajono organizacijų apklausa, 2015. 

JRK nuomone, jaunimo dalyvavimas veiklose nėra aktyvus, stinga motyvacijos ir įgūdžių. JRK iniciatyva 2013 m. buvo parengtos skrajutės su informacija apie jaunimo organizacijas bei jų kontaktiniais duomenimis, tačiau jaunimo aktyvumas nepadidėjo, situacija nepasikeitė.  2014 m. buvo išleisti kišeniniai kalendoriukai (1005 vnt.), raginant jaunimą teikti savo idėjas ir siūlymus el. paštu jaunimas@ukmerge.lt, tačiau per metus laiko nebuvo gauta siūlymų šiuo adresu. Aktyvaus jaunimo motyvaciją žlugdo, jaunimo organizacijų atstovų nuomone, nepagrįsti savivaldybės sprendimai (pvz., kuomet nėra skiriama parama jaunimo NVO veiklai ar iniciatyvoms). Priėmus sprendimus, būtina jaunuoliams aiškiai argumentuoti vienokio ar kitokio sprendimo pasirinkimą; mokyti ir šviesti juos, siekiant kokybiškesnių pasiūlymų ateityje.
Apibendrinant surinktus duomenis formuojama išvada, kad Ukmergės rajono savivaldybės jaunimo dalyvavimas savivaldoje yra vidutiniškas (tiek savivaldybės administracijos, švietimo įstaigų lygiu, tiek vietos bendruomenių, įvairių savivaldybės organizacijų lygiu).

2.2. Tarptautiniai ryšiai, mainai, bendradarbiavimo projektai, finansuojami ar kofinansuojami iš savivaldybės biudžeto 

Šioje dalyje pristatoma: 
· jauni žmonės, dalyvaujantys jaunimo mainų projektuose;

· jauni žmonės, dalyvaujantys tarptautinėse stažuotėse ir kvalifikacijos kėlimo programose;

· jauni žmonės, dalyvaujantys tarptautiniuose projektuose;

· tarptautiniai jaunimo projektai;

· savivaldybės skiriamos lėšos tarptautiniams mainams, projektams finansuoti ar kofinansuoti;

· tarptautinio bendradarbiavimo protokolai ir sutartys jaunimo politikos srityje.

2012 - 2014 metais JLC organizuotoje projektinėje veikloje dalyvavo 24 jauni asmenys – iš jų 11 patiriančių socialinę atskirtį. Šie jaunuoliai dalyvavo jaunimo mainuose. Savivaldybės administracijos (partneris) tarptautiniame projekte Maltoje dalyvavo 5 jaunuoliai, o Ukmergėje (pareiškėjas) - 74. 
JLC viso įgyvendino 3 tarptautinius projektus. Savivaldybė įgyvendino 2 tarptautinius projektus (vienas iš jų vyko Ukmergėje) pagal Veiklus jaunimas ir Europa piliečiams programas. Atskiras finansavimas tarptautinių projektų įgyvendinimui iš savivaldybės biudžeto nebuvo skirtas.   
Per 2012-2014 m. laikotarpį nebuvo pasirašyti tarptautinio bendradarbiavimo protokolai ir/ar sutartys jaunimo politikos srityje.
Ukmergės rajono savivaldybė bendradarbiauja su užsienio šalių miestų partnerių savivaldybėmis: Livanis (Latvija),  Tarnowo Podgorne (Lenkija), Veterau apskritis (Vokietija), taip pat Italijos, Vengrijos, Jungtinės Karalystės (Anglijos), Ukrainos, Baltarusijos ir Švedijos miestų savivaldybėmis. Su dalimi šių savivaldybių bendradarbiaujama įgyvendinant projektus pagal skirtingas programas. 2012-2014 metais taip pat vyko savivaldybės administracijos ir jaunimo bendradarbiavimas su Malta, administracijos, formalaus ir neformalaus ugdymo įstaigų atstovų bendradarbiavimas su Turkija, Bulgarija, Italija ir Lenkija įgyvendinant bendrus projektus.
Bendradarbiaujant su užsienio šalių savivaldybių jaunimo politiką įgyvendinančiomis institucijomis, savivaldybės Strateginės plėtros ir investicijų skyrius įgyvendino tris projektus:
· Leonardo da Vinci programos projektas „Švietimo ir profesinio mokymo mainai praktikantams ir profesionalams, susijusiems su viešąja erdve ir miesto landšaftu“ savivaldybės administracijos atstovams. 2012 m. savivaldybės atstovai dalyvavo konferencijose Turkijoje ir Lenkijoje, o 2013 m.  organizavo konferenciją Ukmergėje ir vyko į Italiją patirties apie viešąsias miesto erdves, skirtas jaunimui pasisemti. 
· 2012 m. tarptautinis Švedijos, Ukrainos ir Lietuvos projektas „Children‘s Great Growth“, kuriame dalyvavo savivaldybės administracijos atstovai.  Projekto dalyviai dalijosi patirtimi apie Vaiko dienos centrų darbą projekto šalyse.

· 2014-2015 m. savivaldybės administracijos atstovai dalyvavo bendrame Švedijos, Ukrainos ir Lietuvos projekte „Children‘s Great Growth II“, kuriame įgijo patirties apie šeimos centro veiklą Herrljungoje (Švedija). Projekto vizija – Šeimos centro įsteigimas Ukmergėje. 

Švietimo ir sporto skyrius įgyvendino 2 tarptautinius projektus:

· 2012-2013 m. įgyvendintas Comenius Regio partnerystės programos projektas „Vadybinių gebėjimų tobulinimas sprendžiant mokyklos nelankymo problemas“, kurio veiklų metu savivaldybės administracijos ir jai pavaldžių institucijų darbuotojai dalijosi patirtimi su Turkijos Canakkale miesto formalaus ugdymo specialistais sprendžiant mokyklos nelankymo problemas.
· 2014-2015 m. kartu su Sofijos miestu (Bulgarija) įgyvendintas Comenius Regio partnerystės programos projektas „Fiziškai aktyvūs vaikai – sveiki piliečiai“, kuriuo siekiama motyvuoti mokinius sportuoti ir sveikai gyventi. Projekte dalyvavo savivaldybės administracijos ir jai pavaldžių ugdymo įstaigų atstovai.
Vaiko teisių apsaugos skyrius (JRK) įgyvendino 2 tarptautinius projektus:

· 2012 m. pagal programą Veiklus jaunimas kartu su Ispanijos, Vengrijos ir Maltos jaunimu partnerio teisėmis dalyvauta daugiašalio demokratiškumo projekto „Step by Step“ veiklose.

· 2013 m. kartu su Latvijos ir Lenkijos miestų partnerių jaunimu įgyvendintas tarptautinis projektas „Volunteering as a Lifestyle“ pagal programą Europa piliečiams. Projekto veiklomis buvo skatinama jaunimo savanorystė. Projektas vyko Ukmergės miesto šventės metu.
Ukmergės vietos veiklos grupės tarptautinis projektas „Youth for Youth“, kuriame dalyvavo Latvijos, Estijos ir Lietuvos jaunimas įgyvendintas 2013 m. Projekto veiklos skatino jaunimo užimtumą, dalyvavimą projektinėje veikloje.

JRK yra dalyvavusi tarptautiniuose projektuose Maltoje (2012 m. lapkričio mėn.), Turkijoje (2012 lapkričio mėn. ir 2013 m. gegužės mėn.) Lietuvoje (2013 m. gegužės mėn.), Švedijoje (2015 m. gegužės mėn.); taip pat su kitais savivaldybės administracijos atstovais projektuose Italijoje (2013 m. birželio mėn.), Norvegijoje (2013 m.rugsėjo mėn.), Portugalijoje (2014 m birželio mėn.), su Nacionalinės jaunimo reikalų koordinatorių asociacijos nariais seminare-stažuotėje Čekijoje ir Italijoje (2014 m. spalio mėn.).
Savivaldybės atstovų nuomone, tarptautinis bendradarbiavimas ir jo metu įgytos žinios svarbu, norint efektyviai įgyvendinti ir tobulinti jaunimo politiką savivaldybėje, pritaikant užsienio šalių patirtį.

Apibendrinant galima teigti, kad savivaldybės administracija vykdo aktyvią veiklą tarptautinio bendradarbiavimo srityje, tačiau jaunimo organizacijos ir jų atstovai menkai dalyvauja tarptautiniuose projektuose, jaunimo mainuose. Nėra keliama jaunų asmenų kvalifikacija užsienio šalyse, nevyksta stažuotės jauniems asmenims. Savivaldybė neskiria lėšų tarptautiniams mainams, projektams finansuoti ar kofinansuoti. Per pastaruosius kelerius metus nebuvo pasirašytos tarptautinio bendradarbiavimo sutartys jaunimo politikos srityje.                           
2.3. Įvairių jaunimo grupių, jaunų žmonių, dėl socialinių, ekonominių, kultūrinių ar politinių priežasčių negalinčių būti lygiaverčiais visuomenės dalyviais situacija ir darbas su jais
Šioje dalyje pateikiama informacija apie:

· socialinę atskirtį patiriančius jaunus žmones, dalyvaujančus jaunimo ir su jaunimu dirbančių organizacijų veikloje;
· savivaldybės vykdomas programas tautinėms mažumoms priklausančių jaunų žmonių integracijai;

· finansuotas programas ir projektus, skirtus darbui su socialinę atskirtį patiriančiais jaunais žmonėmis.

Šioje dalyje vertinta informacija nurodo socialinę atskirtį patiriančių jaunų žmonių galimybes dalyvauti specialiose savivaldybėje veikiančiose programose ir priemonėse, šių programų ir priemonių žinomumą ir pasiekiamumą.

Socialinę atskirtį patiriantys jauni žmonės turi galimybę dalyvauti JLC veikloje ir yra įtraukiami į įvairias priemones. Ataskaita apie socialinę atskirtį patiriančių asmenų dalyvavimą jaunimo ir su jaunimu dirbančių organizacijų veikloje pateikiama JRD kartu su kitais duomenimis, pagal Jaunimo problemų įgyvendinimo plano kriterijus.

Socialinę atskirtį patiriantys jauni asmenys, gyvenantys kaimiškoje rajono dalyje neturi galimybės dalyvauti miesto jaunimo NVO ir klubų veikloje, kadangi neturi sąlygų atvykti į Ukmergę ir grįžti atgal į savo gyvenamąją vietovę. Rajone veiklą su jaunimu vykdo atskiros kaimo bendruomenės ir socialinę atskirtį patiriantys jauni asmenys įtraukiami į šių bendruomenių veiklas. Jaunimo ir su jaunimu dirbančios organizacijos vykdo veiklą tik mieste. Su jaunimu dirbanti VšĮ „Skautų stovyklavietė“ veikia Pabaisko seniūnijoje.
Savivaldybėje nėra vykdomos programos tautinėms mažumoms priklausančių jaunų žmonių integracijai.

Socialinę atskirtį patiriantys jauni žmonės yra įtraukiami į bendrai finansuojamas programas ir projektus. Yra išskiriamas tik skaičius jaunų asmenų, dalyvaujančių jų veiklose. Programose, dalyvaujančiose Vaikų užimtumo vasaros atostogų metu programų rėmimo konkurse yra sudarytos sąlygos įtraukti į sąrašus išskirtinai socialinę atskirtį patiriančius vaikus ir jaunuolius. 
Iš savivaldybėje įgyvendinamos Socializacijos ir užimtumo programos lėšų finansuojamas socialinę atskirtį patiriančių jaunuolių vasaros poilsis (1 pamaina) stovykloje Veprių laisvalaikio užimtumo ir turizmo filiale.

2.4. Skyriaus išvados ir rekomendacijos
Šioje dalyje apibendrinamos skyriaus išvados ir pateikiamos rekomendacijos atitinkamos jaunimo politikos įgyvendinimo srities tobulinimui pagal Metodikos indikatorius.

17 lentelė. Išvados ir rekomendacijos
	Jaunimo dalyvavimas (2 Metodikos sritis)
	Apibūdinimas: šis indikatorius leidžia įvertinti bendrą jaunimo aktyvumą savivaldybėje ir pastangas atstovauti jaunimą savivaldybėje, ir kiek savivaldybės politika formuojama atsižvelgiant į jaunimo poreikius.

	
	Stipriosios sritys
	Tobulintinos sritys
	Rekomendacijos

	2.1. Jaunimo dalyvavimas savivaldybės institucijų, taip pat jaunimo ir su jaunimu dirbančių organizacijų, neformaliojo švietimo įstaigų, atvirųjų jaunimo centrų ir atvirųjų jaunimo erdvių veikloje (toliau – jaunimo veikla)
	Atvirojo darbo su jaunimu principu savivaldybėje veikia VšĮ Jaunimo laisvalaikio centras, viena atviroji jaunimo erdvė Dainavos miestelyje. Mieste veikia 11 jaunimo organizacijų ir 2 neformalios grupės, Meno mokykla (filialas Želvos miestelyje) ir Sporto centras, Ukmergės kultūros centras (filialai kaimo vietovėse), viešoji biblioteka (padaliniai kaimo vietovėse), sporto klubai. Atskirose kaimo vietovėse palyginti aktyvios vietos bendruomenės.

Jaunimas turi galimybes dalyvauti formaliojo ir neformaliojo švietimo įstaigų savivaldoje.

Jaunimo atstovavimas didžiąja dalimi vyksta per Jaunimo reikalų tarybą. Iš esmės, savivaldybės administracija yra palanki ir atvira jaunimo pasiūlymams, ypač siekia stiprinti vietos bendruomenes.
	Jaunimo politikai aktualių sprendimų priėmime dalyvauja tik patys aktyviausi jauni žmonės. 

SJRT galimybės nepakankamai išnaudojamos - jaunuoliai teikia nedaug pasiūlymų, aktyvūs, tačiau jiems trūksta įgūdžių. JRK suteiktais duomenimis, 2015 m. vasarą susirinkusi SJRT nusiteikusi veikti produktyviai. Be to, SJRT pasiūlymai yra rekomendacinio pobūdžio, neturi esminės įtakos savivaldybės politikos prioritetų formavimui.


	Reikėtų daugiau dėmesio skirti vietos bendruomenių jaunimo įtraukimui. Siūloma nuolat vykdyti jaunimo dalyvavimo bendruomenėse, neformaliuose judėjimuose analizę. Tikslinga būtų bendradarbiauti su vietos bendruomenėmis, skleidžiant darbo su jaunimu metodų patirtį. 

Stiprinti jaunimo veiklą ir jos prieinamumą jaunuoliams turėtų būti vienas iš savivaldybės jaunimo politikos prioritetų. Savivaldybė turėtų stiprinti SJRT ir Jaunimo laisvalaikio veiklą, siekiant kuo geriau ištirti ir atsižvelgti į jaunimo poreikius. Taip pat reikėtų stiprinti jaunimo organizacijas, dirbti su jaunimo ir visuomenės lyderiais, juos įtraukti į politikos formavimo procesus. Susijęs poreikis yra jaunimo traukos centrų savivaldybėje kūrimas (pavyzdžiui, diskotekų, sporto klubų, jaunimo klubų).

Viena vertus, galėtų būti stiprinami SJRT įgaliojimai arba jaunimo atstovai turėtų būti įtraukiami į kitų savivaldybės komitetų, savivaldybės tarybos veiklą. Priešingu atveju jaunimo dalyvavimas išliks formalus. Kita vertus, patiems jaunuoliams labai trūksta įgūdžių - reikėtų stiprinti jų kompetencijas (pavyzdžiui, dalyvavimo projektuose, paraiškų rengimo), mokyti ir šviesti apie skirtingas viešosios politikos sritis, dalyvavimo galimybes, projektų reikalavimus, savivaldybės prioritetus ir pan.

	2.2. Tarptautiniai ryšiai, mainai, bendradarbiavimo projektai, finansuojami ar kofinansuojami iš savivaldybės biudžeto
	Aktyvi savivaldybės administracijos veikla įgyvendinant tarptautinius projektus, susijusių su įvairiomis jaunimo politikos sritimis partnerių šalyse.
	Jaunimo dalyvavimas tarptautiniuose projektuose, jaunimo mainuose dėl lėšų stygiaus ribotas. Tarptautiniai jaunimo projektai nėra finansuojami iš savivaldybės biudžeto. Nepasirašyti tarptautiniai bendradarbiavimo protokolai ir/ar sutartys.
Dėl žinių ir kompetencijos trūkumų rajono jaunimas palyginti menkai pasinaudoja tarptautinio bendradarbiavimo teikiamomis galimybėmis, laiko jas mažiau aktualiomis.
	Aktyvinti tarptautinius ryšius, bendradarbiavimą jaunimo politikos srityje su užsienio šalių partneriais, įtraukiant į projektų įgyvendinimą jaunus asmenis.

	2.3. Įvairių jaunimo grupių, jaunų žmonių, dėl socialinių, ekonominių, kultūrinių ar politinių priežasčių negalinčių būti lygiaverčiais visuomenės dalyviais (toliau – socialinę atskirtį patiriantys jauni žmonės), situacija ir darbas su jais
	Socialinę atskirtį patiriantis jaunimas įtraukiamas į VšĮ Jaunimo laisvalaikio centro veiklas, jaunimo mainus, kuriuos įgyvendina šis atvirasis jaunimo centras.
	Socialinę atskirtį patiriantys asmenys neturi pakankamai galimybių dalyvauti jaunimo organizacijų veikloje mieste.
	Aktyvinti socialinę atskirtį patiriančių asmenų dalyvavimą projektinėje veikloje.
Organizuoti programų tautinėms mažumoms priklausančių jaunų žmonių integracijai vykdymą.



· 3. informavimo, konsultavimo, orientavimo, paramos ir pagalbos teikimo, instruktavimo, mokymo ir nukreipimo į kitas institucijas paslaugų, skirtų jauniems žmonėms, visuma 

Šiame skyriuje aprašomi surinkti duomenys apie paslaugų visumą jauniems žmonėms, būtent:  jaunimo informavimą, konsultavimą, orientavimą, suteikiamą paramą ir pagalbą, instruktavimą, mokymą ir nukreipimą į kitas institucijas. Skyrių sudaro trys dalys:

· Jaunimo informavimo ir konsultavimo priemonės ir būdai;

· Jaunimo informavimas ir konsultavimas per jaunimo informavimo taškus arba centrus;

· Skyriaus išvados ir rekomendacijos.
3.1. Jaunimo informavimo ir konsultavimo priemonės ir būdai 
Šioje dalyje pristatoma informacija apie skirtingomis jaunimo politikos įgyvendinimo temomis surengtas jaunų žmonių diskusijos, centralizuotus interneto portalus, skirtus jaunimui, su jaunimu dirbantiems asmenims ir jaunimo ir su jaunimu dirbančioms organizacijoms, spausdinta ir elektroninė informacinė medžiaga, skirta su jaunimu dirbantiems asmenims ir jaunimo ir su jaunimu dirbančioms organizacijoms, prisidedančioms prie informacijos, metodinės medžiagos ir gerosios praktikos sklaidos.

Remiantis pateiktos informacijos įvertinimu, pateikiamas  savivaldybėje vykusių diskusijų skaičius, jaunų žmonių požiūris į jaunimo ir su jaunimu dirbančias organizacijas, jų požiūris į savanorišką veiklą, neformalias jaunimo grupes, jaunimo inicityvas, leidinių savivaldybėje temų įvairovę ir pasiekiamumą.

Savivaldybė nuolatos informuoja jaunimo organizacijas, neformalias jaunimo grupes ir su jaunimu dirbančias organizacijas apie veiklą jaunimui savivaldybės tinklalapyje. JRK elektroniniu paštu informuoja jaunimą apie vykstančius renginius, šaukiamus SJRT posėdžius, organizuojamus projektų konkursus, tarptautinius mainus, savanorystės programas. Tokia informacija yra perduodama ir tiesiogiai telefonu.
Savivaldybė vykdė diskusijas su jaunimu per „Veiksmo dienas“, kurios buvo organizuotos 2012 ir 2013 m. 2012 m. JRD iniciatyva savivaldybėje vyko diskusijos-mokymų renginiai dėl jaunimo problemų Ukmergės rajone. Atsižvelgiant į jaunimo keltas problemas 2013 m. buvo patvirtintas Jaunimo problemų sprendimo Ukmergės rajono savivaldybėje 2013-2018 metų planas. 
18 lentelė. Savivaldybės vykdytos diskusijos su jaunimo atstovais jaunimo politikos įgyvendinimo klausimais
	Metai
	Diskusijų skaičius
	Jaunuolių, dalyvavusių diskusijose skaičius

	2012
	8
	120

	2013
	7
	105

	2014
	5
	100


Šaltinis: sudaryta autorių, remiantis savivaldybės atstovų pateiktais duomenimis.

Savivaldybė informaciją apie savo bei jaunimo organizacijų veiklą, įvairius renginius taip pat talpina vietinėje spaudoje:„Gimtoji  žemė“ priede „Žiniapūtys“, „Ukmergės žinios“.
Atsakydami į klausimą, kokią informaciją gauna iš savivaldybės, dauguma respondentų pažymėjo informaciją apie jaunimui aktualius renginius, finansavimo galimybes ir savivaldybės įgyvendinamus projektus, skirtus jaunimui. Daugiau nei pusė apklausos dalyvių atsakė, kad gauna informaciją apie savivaldybėje svarstomus ir priimtus sprendimus jaunimui aktualiais klausimais (57,1 proc.) (žr. 8 pav.).
8 pav. Kokią Jūsų organizacija gauna informaciją iš savivaldybės apie žemiau nurodytus klausimus. Atsakymų proc. N=14

 Šaltinis: Ukmergės rajono organizacijų apklausa, 2015. 

Savivaldybės informacijos išsamumą dauguma respondentų vertino vidutiniškai ir pakankamai išsamiai (žr. pav. žemiau).
9 pav. Įvertinkite, kaip savivaldybė informuoja jaunimą ir kitas grupes apie įgyvendinamą jaunimo politiką. Atsakymų proc. N=14

Šaltinis: Ukmergės rajono organizacijų apklausa, 2015.
Respondentų nuomone, mažiausiai efektyvus informavimo būdas yra informacija televizijoje ir vietos spaudoje (14,3 proc.), kadangi spaudos leidiniai yra mokami. Visi apklausoje dalyvavę respondentai aktualią informaciją norėtų gauti tiesiogiai el. paštu iš savivaldybės JRK (žr. 10 pav.).
10 pav. Kokiu būdu Jums būtų priimtiniausia, patogiausia gauti informaciją? Atsakymų proc. N=14

 Šaltinis: Ukmergės rajono organizacijų apklausa, 2015.
Interviu  su JLC atstovo duomenimis,  savivaldybė pakankamai informuoja  apie savo veiklą. Dažniausiai informacija yra gaunama iš JRK. Informuodamos apie savo veiklą jaunimo organizacijos naudoja  Facebook, plakatus apie renginius viešoje erdvėje, spaudą ir radiją.  Organizacijos bendradarbiauja su vietos žiniasklaida. 
Apklausos respondentai pažymėjo, kad labiausiai trūksta informacijos apie savivaldybėje svarstomus ir priimtus sprendimus jaunimui aktualiais klausimais (žr. 11 pav.).
11 pav. Kokios informacijos  trūksta? Atsakymų proc. N=14

Šaltinis: Ukmergės rajono organizacijų apklausa, 2015. 
Remiantis interviu duomenimis, jaunimui trūksta informacijos apie veiklos galimybes. Kita vertus, dauguma jaunuolių patys nėra aktyvūs ir ne itin ieško informacijos. Vienas iš informacijos apie jaunimo ir jaunimo organizacijų veiklas šaltinių yra savivaldybės interneto tinklapis www.ukmerge.lt , el. paštu savivaldybės siunčiama informacija, kiti interneto šaltiniai – jaunimo ir su jaunimu dirbančių organizacijų interneto tinklalapiai:

- Ukmergės rajono jaunimo organizacijų sąjungos „Apskritasis stalas“ https://www.facebook.com/urjosas;
- VšĮ Jaunimo laisvalaikio centras: http://jlc.lt/ ir https://lt-lt.facebook.com/jaunimolaisvalaikiocentras; 

- Jaunimo muzikos klubas Rockmergė http://www.rockmerge.lt/;
- LMS Ukmergės mokinių savivaldų informavimo centras https://lt-lt.facebook.com/msic.ukmerge; 

- VšĮ Lyderių karta http://www.lyderiukarta.lt/; 
- VšĮ Skautų slėnio stovyklavietė http://www.skautuslenis.lt/. 

Jaunimas taip pat informuojamas skelbimais ir straipsniais vietinėje žiniasklaidoje, rečiau skrajutėmis ar plakatais, tačiau, remiantis interviu, efektyviausiai informacija perduodama telefonu arba iš lūpų į lūpas. Jaunimo organizacijų veikla taip pat pristatoma jaunimui organizuojamuose renginiuose.

Remiantis apklausos duomenimis, kitos organizacijos (ne savivaldybės administracija) jaunuolius dažniausiai apie jaunimo veiklos galimybes informuoja savo internetinėje svetainėje (85,7 proc.) arba plakatais ir skrajutėmis (64,3 proc.). Pažymėtina, kad informaciją, perduodamą Facebook portale, išskyrė tik 14,3 proc. respondentų (žr. pav. žemiau).
12 pav. Kaip jūs informuojate jaunimą apie savo organizacijos vykdomą jaunimui skirtą veiklą? N=14

Šaltinis: Ukmergės rajono organizacijų apklausa, 2015. 

Teikdamos pasiūlymus, kaip gerinti jaunimo informuotumą, apklausoje dalyvavusios organizacijos neturėjo išsamių ar naujoviškų pasiūlymų: siūlė pasirinkti platesnį spektrą informavimo priemonių, informuoti vietinėje spaudoje, per renginius, platinti daugiau informacinių pranešimų.
Apie jaunimo politikos įgyvendinimą, jaunimui ir jaunimo organizacijoms aktualius įvykius (renginius, kvietimus teikti paraiškas projektų konkursams, tarptautinių mainų programoms), taip pat jaunimo organizacijas, jų veiklą, jaunimą informuoja savivaldybės tinklalapis www.ukmerge.lt, VšĮ jaunimo laisvalaikio centro facebook profilis https://lt-lt.facebook.com/jaunimolaisvalaikiocentras  ir interneto svetainė http://jlc.lt/ bei Ukmergės rajono jaunimo organizacijų sąjungos „Apskritasis stalas“ facebook profilis  https://www.facebook.com/urjosas. Kitos jaunimo ir su jaunimu dirbančios organizacijos, suinteresuotos jaunimo veiklos skatinimu taip pat pakankamai informuoja apie veiklos galimybes jauniems asmenims savo interneto svetainėse. 
Pagrindinis jaunimui skirtas leidinys yra rajono laikraščio „Gimtoji žemė“ priedas „Žiniapūtys“, o informaciją galima rasti ir interneto svetainėje http://www.gzeme.lt/. Šis leidinys yra mokamas – laikraščio „Gimtoji žemė“ kaina. Jaunimo priedas leidžiamas nereguliariai. Laikraščio priede pateikiama jaunimui aktuali informacija apie renginius, konkursus, galimybes, kalbinami jaunimui įdomūs žmonės, sudaromos sąlygos jauniems žmonėms publikuoti savo straipsnius įvairiomis temomis.

Jaunimo atstovų teigimu, vietinė žiniasklaida (pvz., Ukmergės naujienų portalai www.vilkmerge.lt, www.ukmergietis.lt, www.ukmergesmedija.lt ) bendradarbiauja noriai – stengiasi patalpinti visus jaunimo organizacijų straipsnius. Savivaldybė nėra sudariusi sąlygų nemokamai talpinti informaciją spaudoje, tačiau, remiantis interviu, tai nėra būtina, kadangi paprastai jaunimo straipsniai ir taip yra talpinami nemokamai. Televizija, kaip informavimo priemone, jaunimo organizacijos naudojasi ypač retai.

Mokyklų savivaldos leidžia savo informacinius laikraštukus.

Vis dėlto, apklausoje dalyvavusių organizacijų atstovų nuomone, vietinė žiniasklaida jaunimo klausimus analizuoja palyginti menku mastu (žr. 13 pav.).
13 pav. Įvertinkite, kaip plačiai vietinė žiniasklaida apima jaunimo tematiką (nuo 1 iki 5, kur 1 – visiškai nesutinku, 5 – visiškai sutinku). Atsakymų vidurkiai. N=13

Šaltinis: Ukmergės rajono organizacijų apklausa, 2015 

71,4 proc. apklausos respondentų nurodė, kad bendradarbiauja su žiniasklaida, teikdami informaciją aktualią vietos jaunimui, dalis jų nurodė kad naudojasi galimybėmis nemokamai pristatyti vykdomą veiklą per vietos žiniasklaidos priemones.

Apibendrinant, jaunimas rajone gauna reikalingą informaciją, tačiau ji daugiau pasiekia aktyvius jaunuolius, o neaktyvaus jaunimo ši informacija nepasiekia. Jaunimas mažai naudojasi vietos spauda, kaip informacijos šaltiniu. Organizacijos kuria savo interneto svetaines ir teikia jaunimui aktualią informaciją. Vietos žiniasklaida (spauda ir interneto svetainės) noriai naudojasi informacija, kurią pateikia jaunimas, ir ją talpina spaudoje ar portale.
3.2. Jaunimo informavimas ir konsultavimas per jaunimo informavimo taškus arba centrus 

Šioje dalyje pateikiama informacija apie savivaldybėje veikiančius jaunimo informavimo taškus arba centrus.
Remiantis įvertinta informacija nurodomas taškų/ centrų skaičius ir jų priklausymas nacionaliniam jaunimo informavimo ir konsultavimo tinklui, dalyvavimas tinklo susitikimuose, jaunimui teikiamų informacinių paslaugų skaičius bei atitiktis minimaliems reikalavimams, patvirtintiems nacionalinio jaunimo informavimo taškų ir centrų koordinatoriaus.

JLC nuo 2014 m. yra akredituotas EURODESK atstovas Ukmergėje ir veikia kaip jaunimo informavimo taškas.

Remiantis savivaldybės administracijos Švietimo ir sporto skyriaus atstovo duomenimis, 2012-2014 m. savivaldybėje veikė 11 profesinio informavimo centrų, kurie įsteigti mokyklose. Šių centrų veiklą užtikrina kvalifikuoti specialistai. Išsamesnės informacijos apie centrų priklausymą nacionaliniam jaunimo informavimo ir konsultavimo tinklui ar dalyvavimą susitikimuose bei teikiamas paslaugas nepavyko surinkti.   
Apibendrinant, jaunimo profesinio informavimo centrai savivaldybėje veikia, bet trūksta informacijos apie juos dėl nepakankamo tarpžinybinio bendradarbiavimo.
3.3. Skyriaus išvados ir rekomendacijos
Apibendrinant, galima teigti, kad Ukmergės rajono savivaldybėje veikia bent kelios jaunimo informavimo priemonės. Kita vertus, šių priemonių efektyvumas yra menkas, nes savivaldybėje nėra nemokamų leidinių jaunimui – priedas „Žiniapūtys“ yra mokamas. Taip pat, jaunimo organizacijų atstovų nuomone, menkai efektyvus informavimas per savivaldybės tinklalapį – informacija menkai pasiekiama; jaunuoliai nežino kaip ir kur jos ieškoti. Efektyvesnis būtų nemokamo priedo jaunimui platinimas bei informavimas per socialinius tinklus (kurį atlieka JLC vadovė) ir el. paštu (kurį atlieka JRK). Kita vertus, JRK teigimu, organizacijų vadovai ir jaunimo lyderiai, SJRT nariai informuojami el. paštu, tačiau nėra žinoma, ar ši informacija pasiekia organizacijų narius. Tad jaunimo informavimas priklauso ir nuo jaunimo organizacijų aktyvumo.

Remiantis JRK pateiktais duomenimis, statistika apie profesinio informavimo centrus nėra fiksuojama. 
19 lentelė. Išvados ir rekomendacijos

	Informavimo, konsultavimo, orientavimo, paramos ir pagalbos teikimo, instruktavimo, mokymo ir nukreipimo į kitas institucijas paslaugų, skirtų jauniems žmonėms, visuma (3 Metodikos sritis)
	Apibūdinimas: šis indikatorius leidžia nustatyti ar savivaldybė  sėkmingai informuoja jaunimą apie jaunimo politiką, konsultuoja dėl profesinio orientavimo.

	
	Stipriosios sritys
	Tobulintinos sritys
	Rekomendacijos

	3.1. Jaunimo informavimo ir konsultavimo priemonės ir būdai


	JRK aktyviai veikia informuodama jaunimo atstovus apie savivaldybės jaunimo politiką, renginius, projektines galimybes ir kt.
Aktyvusis rajono jaunimas yra pakankamai gerai informuotas apie jaunimo veiklos galimybes.
JLC yra EURODESK akredituotas atstovas.


	Jaunimui trūksta informacijos apie jaunimo veiklos finansavimo galimybes; siunčiama informacija ne visuomet atitinka jų poreikius; informacija pasiekia tik aktyvųjį jaunimą, bet menkai neaktyvųjį.
	Reikėtų efektyvinti informacijos platinimą – elektroniniu paštu, per socialinius tinklus, mokyklose ir pan. Jaunimą reikėtų daugiau informuoti apie nacionalines, regionines, rajonines projektų finansavimo galimybes, suteikiant informaciją iš anksto, kviečiant į informacinius renginius, konsultacijas, mokymus.

Kita vertus, pačios jaunimo organizacijos galėtų būti aktyvesnės viešindamos jaunimui aktualią informaciją, nes JRK el. paštu negali pasiekti neaktyvaus jaunimo.

	3.2. Jaunimo informavimas ir konsultavimas per jaunimo informavimo taškus arba centrus


	Veikiantys jaunimo profesinio informavimo centrai.
JLC yra akredituotas EURODESK atstovas Ukmergėje.
	Neaišku, ar jaunimo profesinio informavimo centrai priklauso nacionaliniam jaunimo informavimo ir konsultavimo tinklui, ar vyksta veiklos ir kokios šiuose centruose. 
	Efektyvinti tarpžinybinį bendradarbiavimą savivaldybės administracijoje, keičiantis informacija, susijusia su jaunimu.

Rekomenduojama išsiaiškinti, ar centrai turi bendradarbiavimo partnerius ir kokias vykdo bendras veiklas, informacinių paslaugų skaičius, statistiką ir t.t.


· 4. jaunų žmonių veiklos finansavimas
Šiame skyriuje aprašomi surinkti duomenys, pristatantys finansinę, materialinę ir kitokią paramą, savivaldybės skiriamą jaunimo politikos įgyvendinimui savivaldybėje (kiek tai susiję su jaunimo organizacijų stiprinimu, jaunimo užtimtumo didinimu ir kitais svarbiausiais jaunimo politikos uždaviniais savivaldybėje). Skyrių sudaro šios dalys:

· Parama savivaldybės teritorijoje veikiančių jaunimo ir su jaunimu dirbančių organizacijų įsiregistravimo ir administravimo išlaidoms padengti;

· Jaunimo ir su jaunimu dirbančių organizacijų iniciatyvų ir projektų finansavimas;

· Atvirųjų jaunimo centrų ir atvirųjų jaunimo erdvių plėtros užtikrinimas;

· Lėšų skyrimas jaunimo ir su jaunimu dirbančioms organizacijoms ilgalaikiam turtui įsigyti arba šių organizacijų patalpoms remontuoti (renovuoti) bei kito savivaldybei priklausančio ilgalaikio turto perdavimas jaunimo ir su jaunimu dirbančioms organizacijoms;

· Savivaldybės institucijų ir įstaigų partnerystė jaunimo ir su jaunimu dirbančių organizacijų projektuose ir programose;

· Pagalba kuriant ir palaikant ryšius ir bendradarbiavimą nacionaliniu ir tarptautiniu lygmenimis;

· Renginių jauniems žmonėms ir jaunimo bei su jaunimu dirbančioms organizacijoms organizavimas;
· Skyriaus išvados ir rekomendacijos.
4.1. Parama savivaldybės teritorijoje veikiančių jaunimo ir su jaunimu dirbančių organizacijų įsiregistravimo ir administravimo išlaidoms padengti
Šioje dalyje yra aprašomos galimybės padengti jaunimo ir su jaunimu dirbančių organizacijų įsiregistravimo ir administravimo išlaidas iš savivaldybės lėšų, tai yra:

· lėšų poreikio ir skiriamų lėšų santykis jaunimo ir su jaunimu dirbančių organizacijų įsiregistravimo ir administravimo išlaidoms padengti;
· lėšų kiekis, skirtas savivaldybės teritorijoje veikiančių jaunimo ir su jaunimu dirbančių organizacijų įsiregistravimo ir administravimo išlaidoms (atlyginimai, komunalinės paslaugos, kanceliarinių priemonių išlaidos) padengti iš savivaldybės biudžeto;

· jaunimo ir su jaunimu dirbančios organizacijos, kurioms buvo kompensuotos įsiregistravimo ir administravimo (atlyginimai, komunalinės paslaugos, kanceliarinės priemonės) išlaidos.
Per 2012-2014 m. laikotarpį jaunimo ir su jaunimu dirbančios organizacijos nesikreipė su prašymu suteikti paramą organizacijos įsiregistravimo ar administravimo išlaidoms padengti. 

Atitinkamai per šį laikotarpį nebuvo suteikta parama savivaldybės teritorijoje veikiančių jaunimo ir su jaunimu dirbančių organizacijų įsiregistravimo ir administravimo išlaidoms padengti. 2012-2014 m. įsisteigė 1 nauja jaunimo organizacija – Naujųjų medijų meno klubas „Pozityvas“.
2015 m. savivaldybė skyrė iki 150 Eur sumą URJOS AS dokumentų perregistravimo išlaidoms padengti, kas sudarė 100 proc. pageidaujamos sumos.
Savivaldybėje nėra numatyta tvarka ir sąlygos skirti lėšas jaunimo ir su jaunimu dirbančių organizacijų įsiregistravimo ir administravimo išlaidoms padengti.

Apibendrinant, įsisteigė tik viena nauja jaunimo organizacija, poreikio skirti lėšas iš savivaldybės biudžeto asignavimų registravimo ar komunalinių paslaugų išlaidoms kompensuoti nebuvo. 
4.2. Jaunimo ir su jaunimu dirbančių organizacijų iniciatyvų ir projektų finansavimas

Šioje dalyje yra aprašomas jaunimo ir su jaunimu dirbančių organizacijų dalyvavimas projektinėje veikloje ir apžvelgiama:

· lėšų poreikio ir skyriamų lėšų santykis;

· savivaldybės teritorijoje veikiančių jaunimo ir su jaunimu dirbančių organizacijų projektų finansavimas iš savivaldybės biudžeto;
· paramą iš kitų šaltinių gaunantys papildomai savivaldybės lėšomis finansuojami projektai;

· neformalių jaunimo grupių finansuojami projektai ir jiems skiriamos lėšos iš savivaldybės biudžeto.

Remiantis surinkta informacija, VG nurodo finansuojamų veiklų įvairovę ir prioritetus, jų atitiktį vietos prioritetams, jaunimo ir su jaunimu dirbančių organizacijų galimybes gauti paramą iš kitų finansavimo šaltinių bei paramos prieinamumą neformalioms jaunimo grupėms. 

2007 m. Ukmergės rajono savivaldybė patvirtino Finansinės paramos jaunimo veiklai teikimo tvarką
, tačiau pagal šią tvarką parama 2012-2015 metais nebuvo skirta. 
Jaunimo arba su jaunimu dirbančių organizacijų projektams lėšos yra skiriamos bendra visoms nevyriausybinėms organizacijoms nustatyta tvarka pagal NVO projektų atrankos konkurso nuostatus
. Per pastaruosius trejus metus buvo finansuota 10 jaunimo ir jaunimui skirtų organizacijų projektų. Duomenys pateikiami žemiau lentelėje. Lyginant su 2008-2011 m. laikotarpiu, finansuotų projektų sumažėjo (buvo 33).
20 lentelė. Finansuoti ir bendrai finansuoti jaunimo ir su jaunimu dirbančių organizacijų projektai 2012-2014 m.
	Metai
	Finansavimas
	Jaunimo organizacijų projektai
	Jaunimui skirtų organizacijų projektai
	Neformalių jaunimo grupių projektai

	2012
	Pilnai finansuoti
	0
	0
	0

	
	Bendrai finansuoti
	0
	0
	0

	2013
	Pilnai finansuoti
	3 500 Lt (3)
	500 Lt (1)
	0

	
	Bendrai finansuoti
	0
	0
	0

	2014
	Pilnai finansuoti
	4 500 Lt (6)
	0
	0

	
	Bendrai finansuoti
	0
	0
	0


Šaltinis: sudaryta autorių, remiantis savivaldybės atstovų pateiktais duomenimis.

2012 m. NVO projektų finansavimo konkursas nebuvo skelbtas.

2013 m. iš viso kultūrinės, socialinės, sporto ir turizmo sričių projektams skirta 30 000 Lt, įskaitant 4 000 Lt jaunimo veiklai įgyvendinti (4 projektai). Pilnai finansuoti Jaunimo muzikos klubo Rockmergė (1 000 Lt), Ukmergės jaunimo centro (1 000 Lt), URJOS AS (1 500 Lt) bei VšĮ Jaunimo laisvalaikio centro (500 Lt) projektai. Įgyvendinti projektai:
· Jaunimo muzikos klubas „Rockmergė“ - pleneras „Braškiškis 2013“;

· VšĮ Jaunimo laisvalaikio centras - „Jaunimo laisvalaikio centro gimtadienio šventė;

· Ukmergės jaunimo centras - „Stiprios NVO – pilietiška visuomenė“;

· URJOS AS – „URJOS „Apskritasis stalas“ – Atgimimas“.

2014 m. skirtas 40 000 Lt finansavimas iš nevyriausybinių organizacijų projektų rėmimui numatytų lėšų, įskaitant 4 500 Lt jaunimo projektams įgyvendinti (6 projektai). Pilnai finansuoti Jaunimo muzikos klubo Rockmergė (1 000 Lt), Jaunimo organizacijos „OBA“ (800 Lt), Naujųjų medijų meno klubo „Pozityvas“ (400 Lt), LMS Ukmergės MSIC (700 Lt), Jaunimo organizacijos Darbas (1 000 Lt) ir URJOS AS (600 Lt) projektai. VšĮ Jaunimo laisvalaikio centras nuo 2014 m. savivaldybės NVO projektų atrankos konkursuose nedalyvauja. Įgyvendinti projektai:
· Ukmergės rajono jaunimo organizacijų sąjunga ,,Apskritasis stalas” – „Ukmergės jaunime, atsikratyk savo zombio 2014”;

· Lietuvos moksleivių sąjunga (Ukmergės mokinių savivaldų informavimo centras) – „Tobulėjančios mokinių savivaldos!”; 

· Jaunimo organizacija Darbas, Ukmergės skyrius – „Ukmergės protų mūšis 2014”;

· Jaunimo muzikos klubas ,,Rockmergė” – “Pleneras “Braškiškis II 2014”;

· Jaunimo organizacija ,,OBA”- „Būk savas”;

· Naujųjų medijų meno klubas „Pozityvas” – „Viena mūsų miesto diena”.
Kiekvienais metais savivaldybės administracijos direktoriaus įsakymu yra patvirtinami NVO projektų atrankos konkurso prioritetai ir remiamos veiklos sritys. 2015 m. patvirtinti tokie prioritetai
: 

1. Krašto etnokultūros puoselėjimas Etnografinių regionų metų kontekste (tautinis kostiumas, kulinarinis paveldas, etnoarchitektūra, papročiai, tarmės ir patarmės, tautosaka, muzikinis folkloras, tautodailė ir kita etninė kūryba);
2.  Pilietiškumo stiprinimas įprasminant Lietuvos Nepriklausomybės atkūrimo 25-metį (kultūrinių ir memorialinių objektų, kaip jubiliejinių metų ženklų istorijoje atsiradimas ir pan.);
3. Kartų bendravimo stiprinimas (vaikų, jaunimo, senjorų, bendros veiklos skatinimas, orios senatvės akcentavimas);
4. Sveikos ir fiziškai aktyvios visuomenės ugdymas (modernaus fizinio aktyvumo skatinimas);
5. Nevyriausybinio ir viešojo sektoriaus bendradarbiavimas ir abipusė integracija (su šia kryptimi susijusius projektus teikia tik tos nevyriausybinės organizacijos, kurių patalpose įsikūrę savivaldybės biudžetinių įstaigų darbuotojai);
6. Dalyvavimas tradiciniuose respublikiniuose Lietuvos valstybės atkūrimui ir laisvės kovų atminimui skirtuose renginiuose (su šia kryptimi susijusius projektus teikia tik tos nevyriausybinės organizacijos, kurios planuoja dalyvauti respublikiniuose, jubiliejiniuose, reikšminguose rajono bendruomenei renginiuose).
Ukmergės rajono savivaldybės Vaiko teisių apsaugos skyriaus duomenimis, 2012 - 2014 m. laikotarpiu iš savivaldybės biudžeto lėšų skirtas kofinansavimas vaiko dienos centrų programų veikloms įgyvendinti (žr. 21 lentelė).
21 lentelė. 2012-2014 m. skirtos lėšos vaiko dienos centrams
	Metai
	Vaiko dienos centrams skirtos lėšos iš savivaldybės biudžeto veiklos programoms kofinansuoti
	Socialinės apsaugos ir darbo ministerijos lėšos, skirtos vaiko dienos centrų programoms finansuoti

	2012
	25 000 Lt
	134 087 Lt

	2013
	25 000 Lt
	167 300 Lt

	2014
	25 000 Lt
	116 000 Lt


Šaltinis: sudaryta autorių, remiantis savivaldybės atstovų pateiktais duomenimis.

SJRT atstovų nuomone, skirstant finansavimą jaunimo organizacijoms savivaldybėje, į sprendimų priėmimą turėtų būti įtraukta ir SJRT. Dauguma organizacijų (66,67 proc.) naudojosi finansine parama, skirta projektų veikloms įgyvendinti. SJRT nariai į NVO projektų atrankos komisijos sudėtį nėra įtraukti (žr. 14 pav.).
14 pav. Kokio tipo savivaldybės finansine parama Jūsų organizacija yra pasinaudojusi per paskutiniuosius 3 metus? Proc. atsakiusiųjų. N=14

           Šaltinis: Ukmergės rajono organizacijų apklausa, 2015. 

Apklausos respondentai vidutiniškai (patenkinamai) vertino savivaldybės ir jos įstaigų finansinės paramos skyrimo sąlygas ir veiklos sritis. Tačiau kai kurie respondentai įvertino, kad suteikiamos finansinės paramos tikslai mažai atitinka jų organizacijų poreikius (žr. 15 pav.)
15 pav. Pažymėkite, ar sutinkate su žemiau įvardintais teiginiais (kur 1 – visiškai nesutinku, 5 – visiškai sutinku). Atsakymų vidurkiai. N=14

       Šaltinis: Ukmergės rajono organizacijų apklausa, 2015. 

Savivaldybės atstovų nuomone, jaunimo organizacijoms reikia pasimokyti rašyti projektų paraiškas finansavimui gauti. Paraiškos neišsamios, pagrindinis dėmesys skirtas sąmatai, bet ne paraiškos turiniui. Jaunimo organizacijų projektų paraiškų nėra pateikiama daug, kaimo bendruomenės rodo didesnį aktyvumą dalyvaujant projektų atrankos konkurse. Jaunimo atstovai teigia, kad savivaldybės skiriama parama neatitinka jaunimo organizacijų poreikių, finansavimo skyrimo tvarka atskiroms veikloms dažniausiai komplikuota dėl paraiškų sudėtingumo, nevieningumo. Taip pat jaunimo atstovams trūksta argumentų, susijusių su vertinimo rezultatais (kodėl paraiškos atmestos, kodėl neskirtas finansavimas, kokiu pagrindu keliami prioritetai, finansavimas skirstomas visoms organizacijoms nedidelėmis sumomis ir pan.).
JRK, kaip NVO projektų atrankos komisijos narė, teigia, kad rekomenduotų savivaldybei skelbti projektų atrankos konkursus metų pabaigoje, suteikiant organizacijoms pakankamai laiko parengti kokybiškas projektų paraiškas. Esamus NVO projektų atrankos konkurso nuostatus reikėtų iš esmės keisti.
 Akivaizdu, kad savivaldybei reikėtų gerinti pareiškėjų informavimą, mokymą, vertinimo rezultatų aiškinimą ir kitą komunikavimą su jaunimo organizacijomis, siekiant padidinti kokybiškų projektų srautą savivaldybėje.
Pastebėtina, kad neformalios jaunimo grupės negali savarankiškai teikti prašymų finansavimui gauti, tačiau tokios grupės gali kreiptis į bendruomenę ar NVO ir sudarę sutartį kartu dalyvauti projektų atrankos konkursuose. Interviu duomenimis, per 2012-2014 m. laikotarpį neformalios jaunimo grupės prašymų neteikė.

16 pav. Kokios paramos iš savivaldybės labiausiai trūksta Jūsų organizacijai? Atsakymų proc. N=14

Šaltinis: Ukmergės rajono organizacijų apklausa, 2015.
Jaunimo organizacijų apklausos duomenimis, net 85,7 proc. vertina, kad jiems yra labiausiai reikalinga finansinė parama. Jaunimo organizacijos, kurioms reikalingos patalpos veiklai įgyvendinti, kreipiasi tiesiai į VšĮ Jaunimo laisvalaikio centro direktorių ir šioms organizacijoms yra sudaromos sąlygos vykdyti veiklą JLC patalpose. Todėl tik 35,7 proc. jaunimo atstovų teigia, kad jiems trūksta patalpų veikloms vykdyti, bet daugiau nei pusė jaunuolių (64,3 proc.) pageidautų bendrų veiklų. Nuo 2012 m. savivaldybės administracijai nėra pateikta jaunimo organizacijų prašymų (dėl patalpų, atvirųjų jaunimo erdvių steigimo, finansavimo ir pan.). JRK vertinimu jaunimo organizacijos neišnaudoja galimybės kreiptis dėl finansavimo į verslo sektorių. Tikėtina, kad ši parama joms būtų suteikta (žr. 16 pav.).
Bendrai, remiantis apklausos duomenimis, dauguma rajone veikiančių organizacijų, atstovaujančių jaunimą ar dirbančių su jaunimu, priklauso nuo vietos savivaldos finansavimo (64,3 proc.)  (tiesioginio ar projektinio). Tik 14,3 proc. apklausos respondentų teigia, kad yra renkamas nario mokestis. Net 28,6 proc. apklausoje dalyvavusių jaunuolių apskritai nežino iš kur organizacija gauna lėšų savo veikloms įgyvendinti (žr. pav. 17).
17 pav. Iš kur Jūsų organizacija gauna lėšų veiklai vykdyti? Galite žymėti visus tinkamus pasirinkimo variantus. Atsakymų proc. N=14

Šaltinis: Ukmergės rajono organizacijų apklausa, 2015.
Apibendrinant, pirma, per pastaruosius metus sumažėjo projektinis finansavimas jaunimo ir su jaunimu dirbančioms organizacijoms, antra, remiantis statistiniais duomenimis, jaunimo NVO poreikis šiam finansavimui neaugo, nors organizacijos ir teigia, kad savivaldybės lėšos, t.y. projektinis finansavimas, yra pagrindinis organizacijų lėšų šaltinis, trečia, reikalingi projektų rengimo, administravimo ir t.t. mokymai, ketvirta, esant poreikiui, patalpos jaunimo ir su jaunimu dirbančioms organizacijos suteikiamos VšĮ Jaunimo laisvalaikio centre.
4.3. Atvirųjų jaunimo centrų ir atvirųjų jaunimo erdvių plėtros užtikrinimas
Šioje dalyje aprašomos atviriesiems jaunimo centrams (toliau – AJC) ir atvirosioms jaunimo erdvėms (toliau – AJE) administruoti ir projektinėms veikloms skiriamos lėšos iš savivaldybės biudžeto.

Remiantis surinkta informacija, šioje dalyje yra pristatomas patalpų AJC ir AJE įsteigti skyrimas, AJC ir AJE steigėjai, jaunimo organizacijų įtraukimas į AJC ir AJE veiklas.

 Atvirojo jaunimo centro – VšĮ Jaunimo laisvalaikio centro steigėjas – Ukmergės rajono savivaldybės taryba. JLC savo veiklą pradėjo 2008 m. gegužės mėn. adresu Miškų g. 29, Ukmergė. 
Iš savivaldybės biudžeto skiriamas finansavimas VšĮ Jaunimo laisvalaikio centro veiklos programai įgyvendinti 2012-2014 m. laikotarpiu augo, tačiau kitoms jaunimo organizacijoms finansavimas nebuvo skiriamas (žr. 22 lentelė).
22 lentelė. Kitos 2012-2014 m. iš savivaldybės biudžeto skirtos lėšos, Lt
	Metai
	Savivaldybės teritorijoje veikiančių jaunimo ir su jaunimu dirbančių organizacijų administravimo išlaidoms padengti
	Neformalių jaunimo grupių finansuotų projektų skaičius ir jiems skiriamos lėšos iš savivaldybės biudžeto
	Lėšų skyrimas jaunimo ir su jaunimu dirbančioms organizacijoms ilgalaikiam turtui įsigyti arba remontuoti (renovuoti) organizacijų patalpas
	Lėšos skirtos jaunimo centrų ar atvirųjų erdvių steigimui ir priežiūrai 

	Kita

	2012
	0
	0
	0
	54 000 Lt
	0

	2013
	0
	0
	0
	89 700 Lt
	0

	2014
	0
	0
	0
	155 000 Lt
	0


Šaltinis: sudaryta autorių, remiantis savivaldybės atstovų pateiktais duomenimis.

Padidėjęs finansavimas atvirajam jaunimo centrui susijęs su išaugusiu etatų skaičiumi ir patalpų išlaikymu nuo 2013 m. rugpjūčio mėn. perdavus ilgalaikį turtą (buvusios Jaunimo mokyklos patalpos) JLC (žr. 23 lentelė).
23 lentelė. Lėšos, skirtos AJC - VšĮ Jaunimo laisvalaikio centrui 2012-2014 m., Lt
	Metai
	Savivaldybės perduoto ilgalaikio turto vertė
	Viso skirta VšĮ Jaunimo laisvalaikio centro veiklos programos įgyvendinimui
	Iš jų lėšos, skirtos komunalinėms išlaidoms padengti

	2012
	1 615 598 Lt
	54 000 Lt
	11 100 Lt

	2013
	1 615 598 Lt
	89 700 Lt
	16 893 Lt

	2014
	1 615 598 Lt
	155 000 Lt
	47 046 Lt


Šaltinis: sudaryta autorių, remiantis savivaldybės atstovų pateiktais duomenimis.

VšĮ Jaunimo laisvalaikio centras vykdo projektinę veiklą, aktyviai bendradarbiaujant su partneriais Lenkijoje. Užmegzti ryšiai jaunimo mainų projektams su organizacijomis Maltoje, Rumunijoje, Italijoje, Vengrijoje, Suomijoje, Turkijoje ir kitur. Remiantis interviu su JLC atstovu duomenimis, savivaldybė prie JLC tarptautinių ryšių mezgimo neprisideda, atvirasis jaunimo centras pats susiranda partnerius.
24 lentelė. Tarptautiniai JLC projektai

	Metai
	Finansavimo šaltinis, suma
	Projekto pavadinimas

	2012
	0
	 

	2013
	JTBA,  4 600 Eur
	„Train Of Youth Subculture" (T.O.Y.S.) 

	2013
	Ukmergės VVG, 27 812 Lt


	„Galiu augti ir tobulėti ten, kur mano šaknys" 

	2014
	JTBA, 11 774 Eur
	„Smiling rolling pin" 

	2014
	LT-PL fondas, 5 120 Eur
	„Ringing waste" 

	2014
	Darbo biržos projektas, 4 998 Lt
	„Pasitikėk savimi"


Šaltinis: sudaryta autorių, remiantis savivaldybės atstovų pateiktais duomenimis.

Nuo 2012 m. savo veiklą vykdo atviroji jaunimo erdvė Dainavoje, Ukmergės rajono miestelyje. AJE veikloms įgyvendinti iš savivaldybės biudžeto lėšos nebuvo skirtos, tačiau ši erdvė gavo JRD finansavimą savo programos veikloms įgyvendinti (žr. lentelė žemiau).
25 lentelė. Lėšos, skirtos AJE 2012-2014 m., Lt
	Metai
	JRD finansavimas, suma
	Savivaldybės finansavimas, suma

	2012
	5 500 Lt
	0

	2013
	5 500 Lt
	0

	2014
	5 000 Lt
	0


Šaltinis: sudaryta autorių, remiantis savivaldybės atstovų pateiktais duomenimis.

AJE Dainavoje per 2012-2014 metus nesikreipė į savivaldybę dėl finansavimo, nedalyvavo savivaldybės projektų atrankos konkursuose.
Remiantis interviu su savivaldybės atstovu duomenimis, savivaldybė nėra numačiusi plėsti AJC tinklą rajone. Savivaldybėje nėra sukurti AJE finansavimo nuostatai, kadangi nėra numatomos lėšos savivaldybės biudžete AJE steigti. Dėl riboto savivaldybės biudžeto parama naujoms erdvėms steigti nėra suteikiama, naujos AJE kaimo vietovėse ir  mieste nėra steigiamos. 
Apibendrinant, pirma, savivaldybės finansavimas AJC veiklos programai, įskaitant komunalinių paslaugų išlaidų apmokėjimą, didėjo, skirtos didesnės patalpos veikloms įgyvendinti; antra, finansavimas AJE nebuvo skirtas; trečia, nėra nuostatų dėl naujų AJE (į)steigimo ir jų finansavimo, tačiau nėra išreikštas poreikis tokioms erdvėms steigti rajone.  
4.4.  Lėšų skyrimas jaunimo ir su jaunimu dirbančioms organizacijoms ilgalaikiam turtui įsigyti arba šių organizacijų patalpoms remontuoti (renovuoti) bei kito savivaldybei priklausančio ilgalaikio turto perdavimas jaunimo ir su jaunimu dirbančioms organizacijoms
Šioje dalyje aprašomas lėšų skyrimas jaunimo ir su jaunimu dirbančioms organizacijoms ilgalaikiam materialiniam turtui įsigyti ir/ar remontuoti (renovuoti) bei savivaldybei priklausančio ilgalaikio turto perdavimas jaunimo ir su jaunimu dirbančioms organizacijoms: 
· lėšų poreikio ir skiriamų lėšų santykis;
· lėšos, skirtos jaunimo ir su jaunimu dirbančių organizacijų ilgalaikiam turtui įsigyti arba organizacijų patalpoms remontuoti (renovuoti);

· lėšos iš savivaldybės biudžeto, skirtos paslaugoms, kuriomis naudojosi jaunimo ir su jaunimu dirbančios organizacijos, pirkti;

·   finansuojamos investicinės programos ir projektai, skirti jaunimo ir su jaunimu dirbančių organizacijų ilgalaikiam turtui įsigyti arba patalpoms remontuoti (renovuoti);

· savivaldybės perduotas ilgalaikis turtas jaunimo ir su jaunimu dirbančioms organizacijoms;

·  jaunimo ir su jaunimu dirbančios organizacijos, kurioms savivaldybės institucijų teisės aktais yra skirtos buveinės patalpos.

2012-2014 m. laikotarpiu Ukmergės rajono savivaldybės administracija parengė ir pateikė projektų paraiškas, skirtas ilgalaikiam turtui remontuoti (renovuoti) (žr. lentelė žemiau).
26 lentelė. Lėšos, skirtos ilgalaikiam turtui remontuoti (renovuoti)

	Data
	Projekto pavadinimas, programa
	Projekto vertė
	Savivaldybės lėšos

	2012 m. lapkričio mėn. – 2014 m. gegužės mėn.
	„Balelių universalaus daugiafunkcio centro (UDC) plėtra“ VP3-2.2-ŠMM-04-R-01-010, VP3 Sanglaudos skatinimo veiksmų programa, priemonė VP3-2.2-ŠMM-04-R „Universalių daugiafunkcių centrų kaimo vietovėse steigimas“
	218.624,59 Eur
	32.793,67 Eur

	2012 m. gruodžio mėn. – 2014 m. birželio mėn.
	„Rečionių universalaus daugiafunkcio centro (UDC) plėtra, VP3 Sanglaudos skatinimo veiksmų programa, priemonė VP3-2.2-ŠMM-04-R „Universalių daugiafunkcių centrų kaimo vietovėse steigimas“
	285.114,54 Eur
	42.767,17 Eur


Šaltinis: sudaryta autorių, remiantis savivaldybės interneto svetainės pateiktais duomenimis.

2013 m. savivaldybės administracija parengė ir pateikė paraišką „Atviro jaunimo centro modernizavimas ir socialinių paslaugų plėtra“ (vertė 639.729,13 Lt) pagal  2009-2014 m. Europos Ekonominės Erdvės finansinio mechanizmo programą LT05 „Rizikos grupės vaikai ir jaunimas“, tačiau paraiškai finansavimas nebuvo skirtas.
VšĮ Jaunimo laisvalaikio centras neatlygintinai naudojasi savivaldybės ilgalaikiu turtu. Per 2013-2014 m. laikotarpį VšĮ Jaunimo laisvalaikio centras gavo 5 organizacijų prašymus suteikti patalpas jaunimo veikloms vykdyti. Buvo patenkinti visi prašymai. 2014 m. JLC patalpose savo veiklas vykdė URJOS AS, LMS Ukmergės MSIC (URJOS AS narys), Lietuvos skautijos jūrų skautai, Ukmergės jaunimo centras. Jaunimo NVO naudojasi patalpomis neatlygintinai (žr. lentelė žemiau).
27 lentelė. Savivaldybės skirtos patalpos organizacijoms per 2012-2014 m. laikotarpį
	Metai
	Jaunimo ir su jaunimu dirbančių organizacijų, kurioms savivaldybės institucijų teisės aktais yra skirtos patalpos buveinei, skaičius
	Jaunimo ir su jaunimu dirbančių organizacijų, buvo leista neatlygintinai naudotis savivaldybei priklausančiomis patalpomis, biuro įranga ir kitu ilgalaikiu turtu skaičius

	2012
	3 (VšĮ Jaunimo laisvalaikio centras; Balelių UDC, Rečionių UDC)
	0

	2013
	3 (VšĮ Jaunimo laisvalaikio centras; Balelių UDC, Rečionių UDC)
	1 (Ukmergės jaunimo centras)

	2014
	4 (VšĮ Jaunimo laisvalaikio centras; VšĮ Vaikų ir jaunimo visapusiško lavinimo centras; Balelių UDC, Rečionių UDC)
	4 (URJOS AS; LMS Ukmergės MSIC; Lietuvos skautijos jūrų skautai, Ukmergės jaunimo centras)


Šaltinis: sudaryta autorių, remiantis savivaldybės atstovų pateiktais duomenimis.
Apibendrinant, remiantis surinktais duomenimis, savivaldybei yra prieinama parama dėl ilgalaikio turto remonto (renovacijos), todėl yra teikiamos tokio pobūdžio paraiškos. Jaunimo ir su  jaunimu dirbančios organizacijos tenkinasi ilgalaikio turto nuoma, arba neatlygintinu naudojimusi JLC patalpomis. Neformalios jaunimo grupės turi atskiras erdves veikloms įgyvendinti ir nereiškia poreikio dėl savivaldybės patalpų. 
4.5.  Savivaldybės institucijų ir įstaigų partnerystė jaunimo ir su jaunimu dirbančių organizacijų projektuose ir programose
Šioje dalyje yra aprašomi savivaldybės projektai ir programos, kuriuose savivaldybės institucijos ir įstaigos yra jaunimo ir su jaunimu dirbančių organizacijų bendradarbiavimo sutartimis įtvirtintos partnerės.

Interviu su jaunimo organizacijų atstovais parodė, kad jaunimo organizacijų materialinės paramos poreikis yra labai didelis. Jaunimo organizacijos mažai kreipiasi į savivaldybę su prašymais suteikti materialinę paramą, nes nesitiki tokios paramos gauti. Susidaro užburtas ratas: parama neskiriama, nes niekas nesikreipia, o nesikreipia dėl to, kad paramą gauti (jų nuomone) yra sudėtinga.
Pusė apklausoje dalyvavusių respondentų nurodė, kad organizacija kartu su savivaldybe įgyvendino projektus per pastaruosius 3 metus, tačiau šiuo atveju bendradarbiavimas yra suvokiamas, kaip finansinės paramos gavimas per savivaldybės NVO projektų atrankos konkursą. Bendri savivaldybės ir jaunimo organizacijų projektai yra pristatomi žemiau.
28 lentelė. Bendri savivaldybės ir jaunimo organizacijų projektai
	Metai
	Bendri savivaldybės ir jaunimo ar su jaunimu dirbančių organizacijų projektai

	2012
	1 – „Step by Step“ (daugiašalis projektas, kur savivaldybė yra projekto pareiškėjo (Malta) partneris);
1 – „Sprendimų gama“ (savivaldybė yra pareiškėjas)

	2013
	1 – „Volunteering  as a Lifestyle“ (daugiašalis projektas pagal Europa piliečiams programą, kur savivaldybė yra pareiškėjas);
1- „Youth for Youth“  pagal Lietuvos kaimo plėtros 2007-2013 metų programos krypties „LEADER metodo įgyvendinimas" pagal priemonę „Teritorinis ir tarptautinis bendradarbiavimas" (pareiškėjas – Ukmergės vietos veiklos grupė) 

	2014
	0


Šaltinis: sudaryta autorių, remiantis savivaldybės pateiktais duomenimis.
2012 m. daugiašaliame projekte Maltoje dalyvavo Lietuvos, Ispanijos, Vengrijos ir Maltos jaunimas. 2013 m. savivaldybės administracija įgyvendino projektą „Volunteering as a Lifestyle“ pagal programą Europa piliečiams, kuriam gauta finansinė parama iki 11 000 Eur. Projekto veiklas kartu su Ukmergės rajono savivaldybės jaunimu įgyvendino Ukmergės miesto partneriai Livani (Latvija) ir Tarnowo Podgorne (Lenkija).
2012-2014 m. iš savivaldybės lėšų buvo kofinansuoti 5 projektai, skirti su jaunimu dirbančių asmenų bendradarbiavimo stiprinimui (žr. 29 lentelė).

29 lentelė. Projektai, skirti su jaunimu dirbančių asmenų bendradarbiavimo stiprinimui
	Metai
	Projektai, skirti su jaunimu dirbančių asmenų bendradarbiavimo stiprinimui

	2012
	1 (Comenius Regio partnerystės projektas „Vadybinių gebėjimų tobulinimas sprendžiant mokyklos nelankymo problemas“) – kofinansavimas

	2013
	1 (Comenius Regio partnerystės projektas „Vadybinių gebėjimų tobulinimas sprendžiant mokyklos nelankymo problemas“) – kofinansavimas;
1 (Leonardo da Vinci mobilumo projektas „Švietimo ir profesinio mokymo mainai praktikantams ir profesionalams, susijusiems su viešąja erdve ir miesto landšaftu“) - kofinansavimas

	2014
	1 (Comenius Regio partnerystės projektas „Fiziškai aktyvūs vaikai – sveiki piliečiai“ – kofinansavimas;
1 (Leonardo da Vinci mobilumo projektas „Už darnų miesto vystymą ir patrauklumo didinimą atsakingų specialistų kvalifikacijos tobulinimas, pritaikant ES patirtį“ - kofinansavimas


Šaltinis: sudaryta autorių, remiantis savivaldybės pateiktais duomenimis.
Apibendrinant, savivaldybėje įgyvendinamos programos ir vykdomi projektai, kuriuose savivaldybės institucijos ir įstaigos bendradarbiauja su jaunimo ir jaunimu dirbančiomis organizacijomis. 
4.6.  Pagalba kuriant ir palaikant ryšius ir bendradarbiavimą nacionaliniu ir tarptautiniu lygmenimis
Šioje dalyje yra aprašomos veiklos, kurias įgyvendinant buvo kuriami ir palaikomi bendradarbiavimo ryšiai šalies mastu ir užsienyje:
· jaunimo ir su jaunimu dirbančių organizacijų tarptautinės partnerystės, kurioms savivaldybės institucijos ir įstaigos padėjo sukurti tarptautinius ryšius ir bendradarbiavimą;
· jaunimo atstovai, įtraukti į savivaldybės tarptautines delegacijas. 

Per 2012-2014 m. laikotarpį VšĮ Jaunimo laisvalaikio centras įgyvendino kelis projektus, tačiau partnerius tarptautinei partnerystei susirado pats, savivaldybės pagalba šiuo atveju nebuvo reikalinga.

Jaunimo organizacijos vangiai dalyvauja projektinėje veikloje savivaldybės mastu. Organizacijoms yra siunčiama tiesiogiai informacija dėl galimybės dalyvauti projektinėje veikloje nacionaliniu ir tarptautiniu lygmenimis, tačiau ši informacija didesnio jaunimo ir su jaunimu dirbančių organizacijų dėmesio nesulaukia. Dėl pagalbos kuriant bendradarbiavimo ryšius su miestais-partneriais į savivaldybę nėra kreipiamasi.
2012 m. jaunimo atstovas (URJOS AS pirmininkas K. Ramonas) buvo įtrauktas į tarptautinę delegaciją, vykusią į Jungtinę Karalystę. Per pastaruosius 3 metus jaunieji savivaldybės tarybos nariai ir JRT narys, savivaldybės administracijos direktoriaus pavaduotojas G. Pocius buvo taip pat nuolat įtraukiami į oficialias savivaldybės tarptautines delegacijas. 
Apibendrinant, jaunimo ir su jaunimu dirbančios organizacijos, išskyrus JLC, nėra aktyvios, užmezgant tarptautinės partnerystės ryšius. Į savivaldybę pagalbos dėl ryšių užmezgimo nėra kreipiamasi. Jaunimo atstovai į oficialias tarptautines delegacijas yra retai įtraukiami.
4.7.  Renginių jauniems žmonėms ir jaunimo bei su jaunimu dirbančioms organizacijoms organizavimas
Šioje dalyje yra aprašomi:
· renginiai, organizuoti savivaldybės lėšomis jauniems žmonėms, taip pat jaunimo ir su jaunimu dirbančioms organizacijoms;

· lėšos, skirtos jaunimo ir su jaunimu dirbančių organizacijų renginiams organizuoti;

· jaunų žmonių įgyvendinamos iniciatyvos, projektai, programos, finansuojami savivaldybės lėšomis. 

2012-2014 m. organizuota vidutiniškai 6 jaunimui aktualūs renginiai per metus (žr. lentelė 30). 
30 lentelė. Savivaldybės lėšomis suorganizuotų renginių jaunimo ir su jaunimu dirbančioms organizacijoms skaičius
	Metai
	Savivaldybės lėšomis suorganizuotų renginių jaunimo ir su jaunimu dirbančioms organizacijoms skaičius

	2012
	4

	2013
	6

	2014
	8


Šaltinis: sudaryta autorių, remiantis JRK apklausos duomenimis.
Renginiams, kurie organizuojami jauniems žmonėms, lėšos yra skiriamos iš Darbo su jaunimu programos. Remiantis interviu su JRK duomenimis, jaunimo ir su jaunimu dirbančių organizacijų atstovai per 2012-2014 m. laikotarpį kreipėsi tik 1 kartą su prašymu dėl finansinės pagalbos renginio nugalėtojams apdovanoti. Finansinė parama Jaunimo organizacijos Darbas renginiui „Ukmergės TALENTAI 2014“ skirta iš Darbo su jaunimu programos.
Jaunų žmonių iniciatyvos ir projektai įgyvendinami ir finansuojami savivaldybės lėšomis.
Apibendrinant, savivaldybėje jaunimui organizuojami renginiai yra finansuojami iš Darbo su jaunimu programos. Jaunimo ir su jaunimu dirbančios organizacijos nėra linkę pačios organizuoti renginius jaunimui ar kreiptis dėl finansinės paramos renginiams organizuoti į savivaldybę.
4.8. Skyriaus išvados ir rekomendacijos
 Šioje dalyje apibendrinamos skyriaus išvados ir pateikiamos rekomendacijos atitinkamos jaunimo politikos įgyvendinimo srities tobulinimui pagal Metodikos indikatorius.

Apibendrinant skyriaus duomenis, formuluojamos kelios išvados. Pirma, savivaldybės finansinė ir kita parama jaunimo veiklai pastaraisiais metais nekito, išskyrus VšĮ Jaunimo laisvalaikio centro finansavimą. Antra, savivaldybė turėtų investuoti į kokybiškų jaunimo NVO projektų srauto kūrimą – mokyti, šviesti jaunimo NVO apie jų galimybes gauti savivaldybės paramą, apie paraiškų rengimą, savivaldybės prioritetus ir geresnį jaunimo poreikių ir savivaldybės prioritetų suderinamumą ir papildomumą.

31 lentelė. Išvados ir rekomendacijos 
	Jaunų žmonių veiklos finansavimas (4 Metodikos sritis)
	Apibūdinimas: šis indikatorius leidžia įvertinti kaip savivaldybė sudaro sąlygas plėtotis jaunimo ir jaunimui skirtų organizacijų veiklai

	
	Stipriosios sritys
	Tobulintinos sritys
	Rekomendacijos

	4.1. Parama savivaldybės teritorijoje veikiančių jaunimo ir su jaunimu dirbančių organizacijų įsiregistravimo ir administravimo išlaidoms padengti
	Skirta parama jaunimo organizacijos – URJOS AS dokumentų perregistravimo išlaidoms padengti.


	Nėra numatyta tvarka ir sąlygos skirti lėšas jaunimo ir su jaunimu dirbančių organizacijų įsiregistravimo ir administravimo išlaidoms padengti.

	Apsvarstyti, ar savivaldybei reikalinga tvarka ir sąlygos skirti lėšas jaunimo ir su jaunimu dirbančių organizacijų įsiregistravimo ir administravimo išlaidoms padengti.

	4.2. Jaunimo ir su jaunimu dirbančių organizacijų iniciatyvų ir projektų finansavimas
	Savivaldybėje planuojama ir skiriama įvairi finansinė parama jaunimo organizacijoms ir projektams. Aktyvios vietos bendruomenės, teikiančios paraiškas projektams įgyvendinti.

	Dėl ribotų finansinių galimybių savivaldybės parama jaunimo organizacijoms ir projektams yra nedidelė.  Bendrame konkurse dėl finansinės paramos dalyvauja ir jaunimo organizacijos kartu su kitomis organizacijomis,  vietos bendruomenėmis.
	Savivaldybei reikėtų gerinti pareiškėjų informavimą, mokymą, vertinimo rezultatų aiškinimą ir kitą komunikavimą su jaunimo organizacijomis, siekiant padidinti kokybiškų projektų srautą savivaldybėje.

Vienas iš galimų siūlymų yra diferencijuoti finansinę paramą pagal tikslines grupes: vietos bendruomenėms, jaunimo organizacijoms ir neformalioms jaunimo grupėms ar jaunimo klubams, bei savivaldybės įsteigtoms organizacijoms.

	4.3. Atvirųjų jaunimo centrų ir atvirųjų jaunimo erdvių plėtros užtikrinimas
	Skiriamas didėjantis finansavimas AJC išlaikymui.
	Nėra atvirųjų jaunimo erdvių tinklo rajone, nuostatų dėl AJE (į)steigimo ir tam numatytų lėšų.
	Savivaldybė turėtų skirti didesnį prioritetą materialinei paramai atvirųjų jaunimo erdvių steigimui, jaunimo organizacijoms, kaimo jaunimo veiklai, jaunimo klubams teikti, nes šios paramos nebuvimas labai riboja jaunimo veiklos galimybes.

	4.4. Lėšų skyrimas jaunimo ir su jaunimu dirbančioms organizacijoms ilgalaikiam turtui įsigyti arba šių organizacijų patalpoms remontuoti (renovuoti) bei kito savivaldybei priklausančio ilgalaikio turto perdavimas jaunimo ir su jaunimu dirbančioms organizacijoms
	Savivaldybė pati teikia paraiškas dėl ilgalaikio turto remonto (renovacijos).
	Įvertinti poreikį jaunimo ir su jaunimu dirbančioms organizacijoms ilgalaikiam turtui įsigyti arba šių organizacijų patalpoms remontuoti (renovuoti) bei kito savivaldybei priklausančio ilgalaikio turto perdavimo jaunimo ir su jaunimu dirbančioms organizacijoms.
	Atsižvelgiant į įvertintą jaunimo ir su jaunimu dirbančių organizacijų poreikį patalpoms, esant galimybei, skirti šioms organizacijoms patalpas pagal panaudos sutartis. 

	4.5. Savivaldybės institucijų ir įstaigų partnerystė jaunimo ir su jaunimu dirbančių organizacijų projektuose ir programose
	Vyksta partnerystė tarp savivaldybės institucijų, įstaigų, jaunimo ir su jaunimu dirbančių organizacijų, užtikrinamas projektų kofinansavimas. 
	Skatinti bendrą savivaldybės ir jaunimo bei su jaunimu dirbančių organizacijų projektinę veiklą.
	Savivaldybėje reikėtų skatinti filantropinę paramą jaunimui; pavyzdžiui verslo įmonės ar žymesni asmenys galėtų būti kviečiami prisidėti įgyvendinant jaunimui skirtus projektus, už tai skiriant tam tikrą įvertinimą (įmonės vardu pavadinta sporto aikštelė ar pan.); arba įgyvendinant barterinius mainus (už paramą jaunimo veiklai jaunimo atstovai galėtų atlikti tam tikras užduotis įmonėse).

	4.6. Pagalba kuriant ir palaikant ryšius ir bendradarbiavimą nacionaliniu ir tarptautiniu lygmenimis
	VšĮ Jaunimo laisvalaikio centras susiranda partnerius tarptautiniams projektams įgyvendinti be savivaldybės pagalbos.
	Skatinti ir, esant poreikiui, teikti pagalbą jaunimo ir su jaunimu dirbančių organizacijų tarptautinių partnerystės ryšių užmezgimui.
	Įtraukti jaunimo atstovus į oficialias tarptautines delegacijas.

	4.7. Renginių jauniems žmonėms ir jaunimo bei su jaunimu dirbančioms organizacijoms organizavimas
	JRK organizuoja  renginius jaunimui,  kurie finansuojami iš Darbo su jaunimu programos. 

	Aktyvinti jaunimo ir su jaunimu dirbančių organizacijų renginių organizavimą jauniems žmonėms.
	Ieškoti galimybių finansiškai paremti jaunimo ir su jaunimu dirbančių organizacijų renginius jauniems žmonėms.


· 5. tarpžinybiškumas, tarpsektoriškumas
Šio skyriaus tikslas yra išsiaiškinti, ar jaunimo politika yra įgyvendinama kaip horizontali politika bendradarbiaujant savivaldybės padaliniams, integruojant jaunimo tematiką į sektorinės politikos sritis (įtvirtinant horizontalumą teisiškai – integruojant į planus, ir instituciškai – formuojant tinklines struktūras). Skyrių sudaro devynios dalys:
· Jaunimo atstovavimas savivaldybės jaunimo reikalų taryboje (toliau – SJRT), aktualiose komisijose, laikinosiose ir nuolatinėse darbo grupėse, stebėsenos komitetuose ir kitose struktūrose, sukurtose tarpsektorinio bendradarbiavimo principais;
· Savivaldybės suteikti įgaliojimai ir resursai SJRT dalyvauti priimant sprendimus, jų atskaitomybė;
· Suinteresuotų įstaigų ir organizacijų įtraukimas į SJRT sudėtį, jų įtaka savivaldybės strateginio planavimo dokumentams;

· SJRT kompetencijų vystymas gerinant veiklos efektyvumą ir kokybę;

· Jaunimo politikos sričių, temų, klausimų aprėptis;

· Tarpinstitucinis veiklų planavimas, organizavimas, išteklių apjungimas;

· Informavimas;

· Veiklos efektyvumo į(si)vertinimas. Gerosios praktikos sklaida.
· Skyriaus išvados ir rekomendacijos.                                                                                                                                            

5.1. Jaunimo atstovavimas savivaldybės jaunimo reikalų taryboje, aktualiose komisijose, laikinosiose ir nuolatinėse darbo grupėse, stebėsenos komitetuose ir kitose struktūrose, sukurtose tarpsektorinio bendradarbiavimo principais
Šioje dalyje aprašomas jaunimo atstovavimas SJRT, kitose komisijose, komitetuose, darbo grupėse ir kitose struktūrose, veikiančiose tarpsektorinio bendradarbiavimo principais.

Pagrindinė jaunimo politiką integruojanti struktūra Ukmergės rajono savivaldybėje yra Jaunimo reikalų taryba, kurios 5 nariai yra savivaldybės institucijų atstovai ir 5 jaunimo organizacijų atstovai, deleguoti URJOS AS.  Ukmergės rajono SJRT susitinka pakankamai dažnai. SJRT nuostatuose numatyta rengti posėdžius ne rečiau kaip kartą per tris mėnesius. 2012-2014 metais posėdžiai įvykdavo vidutiniškai 4 kartus per metus. Posėdžiuose svarstomi SJRT  narių pasiūlymai,  kuriuos, SJRT pritarus, SJRT teikia savivaldybės administracijos direktoriui svarstyti. Savivaldybės Tarybai svarstyti teiktų klausimų per šįlaikotarpį nebuvo. Taip pat vyksta diskusijos dėl jaunimo situacijos rajone, aptariami įvykę ir būsimi renginiai į kuriuos įtraukiamas jaunimas.
Remiantis vertinimo metu surinktais duomenimis, SJRT itin mažai teikia siūlymų ir prašymų.  2012 m. ir 2013 m. prašymai nebuvo teikti. 2014 m. teikti 3 prašymai savivaldybės administracijai: dėl skate parko; dėl Ukmergės miesto gatvių apšvietimo savaitgaliais; dėl autobusų judėjimo tvarkaraščio Ukmergėje; dėl nepilnamečių tabako įsigijimo prie mokyklos teritorijos. Pastarasis klausimas buvo nagrinėjamas, dalyvaujant Ukmergės rajono savivaldybės visuomenės sveikatos ir Vilniaus apksrities VPK Ukmergės rajono PK atstovui. Klausimai dėl skate parko ir miesto autobusų judėjimo tvarkaraščio galutinai neišspręsti, todėl buvo pakartotinai sprendžiami 2015 m. Pagrindiniai klausimai, kurie keliami SJRT posėdžio metu kiekvienais metais: SJRT veiklos ataskaitos pristatymas už praeitus metus, Darbo su jaunimu programa ir SJRT veiklos programa einamiesiems metams. 2013 m. savivaldybės taryba patvirtino Ukmergės rajono savivaldybės problemų sprendimo planą 2013-2018 metams, kurį pirmiausia savo posėdyje apsvarstė, pakoregavo ir pritarė SJRT. 

Nedidelis SJRT aktyvumas gali būti aiškinamas keliais veiksniais. Viena vertus, remiantis interviu su jaunimo atstovais duomenimis, jaunimo atstovai SJRT laiko tik formaliu dariniu, kuris nieko nesprendžia, todėl neturi motyvacijos jame aktyviai dalyvauti. Pagrindinis rajone aktyviai veikiančių jaunimo organizacijų siekis yra aktyviau įsitraukti į sprendimus priimančių darinių (pirmiausia – savivaldybės tarybos) veiklą. 

Kita vertus, remiantis interviu su savivaldybės atstovais duomenimis, pats jaunimas nėra pakankamai aktyvus ir per mažai reiškia savo nuomonę įvairiais klausimais, neteikia pasiūlymų. URJOS AS atstovai nuolat keičiasi. 2013 m. URJOS AS atšaukė ir naujai delegavo net 4 jaunimo atstovus į SJRT. Akivaizdu, kad jaunimo atstovai nepakankamai išnaudoja savo galimybes. Jaunimo organizacijų atstovai teigė, kad informacija apie savivaldybės posėdžius (kiek tai susiję su jaunimui aktualiais klausimais) ir kita jaunimui aktuali informacija nėra pateikiama pakankamai efektyviai. Šiuo metu visa su jaunimo dalyvavimu susijusi informacija pateikiama savivaldybės puslapyje. Siekiant didinti jaunimo dalyvavimą, šią informaciją JRK galėtų platinti suinteresuotosioms šalims elektroniniu paštu (kaip platinama kita su jaunimo veikla susijusi informacija).

Jaunimo atstovai dalyvauja savivaldybės tarybos (komitetų, komisijų) posėdžiuose. Pavyzdžiui, jaunimas dalyvauja Švietimo taryboje (LMP narys Mantas Jogminas), Ukmergės rajono Garbės piliečio vardo suteikimo komisijoje (Rockmergės prezidentas Kasparas Ramonas), VVG valdyboje (septyni jaunieji ūkininkai iki 40 m., įskaitant du jaunimo atstovus iki 29 m.). Viena jaunuolė yra savivaldybės tarybos narė ir dalyvauja Švietimo, kultūros, sporto ir jaunimo reikalų komiteto, Etikos komisijos ir Ukmergės rajono savivaldybės administracinės komisijos veiklose. Nepaisant to, interviu duomenimis, jaunimo organizacijų atstovai norėtų būti dažniau kviečiami, turėti galimybę pasisakyti jaunimo klausimais ir tokiu būdu prisidėti prie sprendimų priėmimo. Savivaldybės atstovai iš jaunimo taip pat tikisi aktyvesnio dalyvavimo įgyvendinant jaunimo politiką.
Apibendrinant, savivaldybėje veikia pariteto principu sudaryta SJRT, jaunimas menkai įtraukiamas į atskirų komisijų veiklą.
5.2. Savivaldybės suteikti įgaliojimai ir resursai SJRT dalyvauti priimant sprendimus, jų atskaitomybė
Šioje dalyje aprašoma SJRT įgaliojimai ir resursai, priimami sprendimai ir jų atskaitomybė.

Visi naujos SJRT nariai yra iniciatyvūs, nusiteikę priimti efektyvius, pozityvius jaunimo atžvilgiu sprendimus. Tačiau SJRT sprendimai yra rekomendacinio pobūdžio. 2012-2015 m. SJRT teikė savo pasiūlymus, pvz. savivaldybės autobusų parkui, miesto seniūnijai, Ukmergės sporto centrui, Vilniaus teritorinės darbo biržos Ukmergės skyriui, Ukmergės technologijų ir verslo mokyklai ir į kai kuriuos iš jų buvo atsižvelgta, pvz. dėl mokinių įdarbinimo vasarą, skirtas savivaldybės finansavimas. SJRT taip pat turi teisę gauti informaciją, pagal kompetenciją įsitraukti į planavimo procesus. Remiantis interviu su savivaldybės JRK  duomenimis, informacija SJRT yra suteikiama, tačiau nenoriai, sunkiai suvokiant, kad SJRT yra lygiavertė pagal savo kompetencijas kitoms savivaldybėje veikiančioms komisijoms. Į planavimo procesus šios komisijos nariai nėra įtraukiami. Atskiras finansavimas SJRT nėra skiriamas, esant poreikiui naudojamasi Darbo su jaunimu programos lėšomis pagal iš anksto suderintą SJRT veiklos programą ir DJP priemonių planą. SJRT pirmininko ataskaitos apie veiklos rezultatus už praeitus metus tvirtinamos SJRT posėdžio metu ir teikiamos savivaldybės tarybos pritarimui. SJRT veiklos planai ir ataskaitos 2012-2014 m. viešai skelbiami nebuvo, tačiau savivaldybės tarybos sprendimai dėl pritarimo SJRT pirmininko ataskaitai yra savivaldybės interneto svetainėje.
Apibendrinant, SJRT nariai yra aktyvūs, tačiau SJRT įgaliojimai savivaldybės JP formavimui yra menki.
5.3. Suinteresuotų įstaigų ir organizacijų įtraukimas į SJRT sudėtį, jų įtaka savivaldybės strateginio planavimo dokumentams
Šioje dalyje aprašomas įvairių įstaigų ir organizacijų įtraukimas į SJRT sudėtį, jaunimo atstovų įtraukimas į savivaldybės strateginio planavimo dokumentų rengimą, įgyvendinimą, stebėseną ir strateginio planavimo dokumentai, parengti dalyvaujant jaunimui.
SJRT sudėtyje yra savivaldybės mero potvarkiu deleguoti kompetentingi savivaldybės administracijos ir jai pavaldžių institucijų atstovai: savivaldybės vicemeras, savivaldybės tarybos narys, gimnazijos direktorius, Ukmergės kultūros centro direktoriaus pavaduotojas ir VšĮ Jaunimo laisvalaikio centro direktorius. Jaunimo organizacijas atstovauja URJOS AS deleguoti aktyvūs jauni asmenys. 
SJRT didesnės įtakos planuojant strateginius dokumentus neturi. Jaunimo atstovai nėra įtraukiami į strateginių dokumentų rengimą, įgyvendinimą ar stebėseną. Strateginio planavimo dokumentų procentas nuo visų jaunimo politikai aktualių strateginio planavimo dokumentų skaičiaus yra lygus 0.
Apibendrinant, įstaigų ir organizacijų atstovai įtraukiami į SJRT sudėtį, tačiau nei SJRT nariai, nei jaunimo organizacijų atstovai nėra įtraukiami į jiems aktualių strateginio planavimo dokumentų rengimą.
5.4. SJRT kompetencijų vystymas gerinant veiklos efektyvumą
Šioje dalyje aprašomi mokymai, skirti SJRT veiklos efektyvumui gerinti.
2012-2015 m. laikotarpiu kasmet organizuoti vieneri SJRT mokymai iš lėšų, skirtų DJP įgyvendinti. 2014 m. 4 SJRT nariai ir JRK dalyvavo mokymuose, kuriuos organizavo ir finansavo JRD. Naujos, 2015 m. gegužės mėn. patvirtintos SJRT, apmokytų narių skaičius – 9 iš 10, o tai sudaro 90 proc. visos SJRT narių. Mokymus SJRT nariams veda kvalifikuoti ekspertai, mokymų rezultatai pritaikomi gerinant SJRT narių veiklą ir efektyvinant šios komisijos veiklą. 

Apibendrinant, kiekvienais metais iš savivaldybės lėšų organizuojami mokymai SJRT narių kompetencijoms kelti.
5.5. Jaunimo politikos sričių, temų, klausimų aprėptis
Šioje dalyje aprašomos jaunimo politikos sritys, kurias atspindi SJRT nagrinėjami klausimai.
Remiantis interviu su JRK duomenimis, 2012-2014 m. laikotarpiu pagrindinis SJRT nagrinėtas klausimas buvo dėl pritarimo Jaunimo problemų sprendimo planui, kurį patvirtino  savivaldybės taryba. Kiti svarstyti aktualūs klausimai  į kuriuos atsižvelgta, tačiau neįgyvendinta, buvo pateikti savivaldybės administracijos direktoriui, pvz.: dėl Ukmergės miesto gatvių apšvietimo savaitgaliais, dėl skate parko, dėl autobusų judėjimo tvarkaraščio Ukmergėje, dėl nepilnamečių tabako įsigijimo prie mokyklos teritorijos. Taigi klausimų aprėptis įvairi, apimanti įvairias sritis, aktulias daugiau miesto, bet ne kaimiškųjų vietovių jaunimui.
Apibendrinant, SJRT nagrinėjamų klausimų aprėptis plati, tačiau per pastaruosius kelerius metus išnagrinėta tik keletas miesto bendruomenei, įskaitant jaunimą, aktualių klausimų.

5.6. Tarpinstitucinis veiklų planavimas, organizavimas, išteklių apjungimas
Šioje dalyje aprašoma atskirų savivaldybės padalinių bendradarbiavimas planuojant ir organizuojant veiklas bei išteklius joms įgyvendinti:
· suplanuotos priemonės, veiklos ir projektai, kuriuose kooperuojami skirtingų įstaigų ir organizacijų ištekliai;

· tarpinstituciniai veiklos planai, priemonės, programos ir projektai.
Jaunimo politika savivaldybėje yra įgyvendinama kaip horizontali politika bendradarbiaujant savivaldybės padaliniams, integruojant jaunimo tematiką į sektorinės politikos sritis. Jaunimo politikos įgyvendinimas yra integruotas į savivaldybės Švietimo ir sporto skyriaus, Kultūros  ir viešųjų ryšių skyriaus, Vaiko teisių apsaugos skyriaus, Strateginės plėtros ir investicijų skyriaus bei Socialinės paramos skyriaus tiesiogines funkcijas. Pagal poreikį, skyriai bendradarbiauja svarstant įvairius jaunimo klausimus, rengiant projektus, organizuojant renginius. 

Atsakydama į interviu klausimą, ar jaunimo politikos prioritetai ir priemonės įvardinti savivaldybės strateginiame plane bei savivaldybės skyrių veiklos planuose, JRK pažymėjo, kad jaunimo politika atsispindi savivaldybės strateginiame plane (numatytos atskiros priemonės jaunimui), ar atskirų skyrių veiklos planuose (pavyzdžiui, priemonės neformaliam jaunimo švietimui). Skyriai bendradarbiauja tarpusavyje renkant ir kaupiant informaciją apie jaunimą, suteikiant šią informaciją kitiems savivaldybės padaliniams pagal poreikį. Vyksta konsultacijos tarp specialistų klausimais, susijusiais su jaunimu. Taip pat vyksta bendradarbiavimas tarp atskirų padalinių, rengiant strateginius savivaldybės planus, projektų paraiškas ir įgyvendinant projektus. Iki 2015 m. SJRT veikloje dalyvavo Švietimo ir sporto, Vaiko teisių apsaugos bei Strateginės plėtros ir investicijų skyriaus atstovai.  
Vertinimo metu surinkta mažai informacijos apie jaunimo politikos įgyvendinimui aktualių tarpžinybinių ir tarpsektorinių tinklų veiklą. Šiuo metu savivaldybės administracijoje veikia rajono Vaiko gerovės komisija, kurioje bendradarbiauja ne tik savivaldybės padalinių, bet ir kitų institucijų atstovai: policijos komisariato, prokuratūros, pedagoginės psichologinės tarnybos atstovai. Taip pat veikia Švietimo taryba, Kūno kultūros ir sporto taryba, Visuomenės sveikatos taryba bei Socialinio būsto komisija.
Siekiant spręsti aktualius savivaldybės jaunimo politikos klausimus 2012 m. buvo įgyvendintas bendras Ukrainos, Švedijos ir Lietuvos (Ukmergės) projektas „Children‘s Great Growth“, finansuotas Švedijos tarptautinės plėtros bendradarbiavimo agentūros. 2014-2015 m. buvo įgyvendinamas šio projekto tęsinys „Children‘s Great Growth  II“ taip pat finansuotas šios agentūros. Projekto vizija – centro, skirto jaunoms šeimoms atsiradimas Ukmergės mieste.
Apibendrinant, savivaldybėje bendradarbiavimas jaunimo klausimais tarp padalinių vyksta pagal poreikį, jaunimo politika atsispindi savivaldybės strateginiame plane ir atskirų skyrių veiklos planuose.
5.7. Informavimas
Šioje dalyje yra apibūdinamas apsikeitimas informacija SJRT viduje.

Remiantis interviu su jaunimo reikalų koordinatore duomenimis, SJRT nariai gauna visą reikalingą informaciją tiesiogiai iš JRK. SJRT nuostatai, informacija apie SJRT sudėtį, Veiklos reglamentas yra viešinami savivaldybės interneto svetainėje www.ukmerge.lt  Informacija apie SJRT posėdžius skelbiama viešai – savivaldybės interneto svetainėje. Visuomenė informuojama apie SJRT veiklą pagal poreikį.
Apsikeitimas aktualia informacija SJRT viduje nėra periodiškas.  Paprastai SJRT narių veikla ir komunikavimas el. paštu bei telefonu suaktyvėja dirbant darbo grupėje, ar įgyvendinant SJRT Veiklos plane numatytas priemones. 

Mero potvarkiu deleguoti SJRT nariai, atstovaujantys savivaldybei pavaldžias įstaigas ir institucijas pagal kompetenciją žino informaciją apie savivaldybės institucijų ir įstaigų veiklą, tačiau ne visi URJOS AS deleguoti jaunimo atstovai yra susipažinę su savivaldybės įstaigomis.

Dauguma jaunimo, jaunimo organizacijų narių neturi informacijos apie SJRT, nežino, kad tokia komisija yra savivaldybėje ir nėra susipažinę su SJRT veikla ar jos rezultatais. 
Apibendrinant, informacija apie SJRT veiklą yra skelbiama savivaldybės interneto svetainėje, tačiau retas jaunas žmogus žino, kur tos informacijos ieškoti. Tiesioginis bendravimas tarp SJRT narių suaktyvėja vykdant bendras konkrečias veiklas.
5.8.  Veiklos efektyvumo į(si)vertinimas. Gerosios praktikos sklaida 
Šioje dalyje yra aprašomi veiklos ir bendradarbiavimo efektyvumo vertinimai. 
SJRT veikla vertinama tik teikiant veiklos ataskaitą už praeitus metus. Per 2012-2015 m. ši veikla buvo vertinta „patenkinamai“ - 1 kartą, „gerai“- 1 kartą. 2014 m. SJRT pirmininko ataskaita pateikta be įsivertinimo bendru posėdžio dalyvių sutarimu. SJRT nariai patys priima sprendimą dėl šios komisijos veiklos (ne)vertinimo. 
SJRT veikla yra planuojama. Veiklos planus inicijuoja JRK. Į vertinimo rezultatus nėra atsižvelgiama planuojant būsimas veiklas.

Gerosios Ukmergės SJRT praktikos sklaida vyko 2014 m. per bendrus SJRT mokymus su Širvintų rajono jaunimo atstovais.

Apibendrinant, SJRT veikla planuojama, tačiau veiklos efektyvumo į(si)vertinimas nėra sistemingas. Gerosios praktikos sklaida menkai vykdoma.
5.9. Skyriaus išvados ir rekomendacijos
Šioje dalyje apibendrinamos skyriaus išvados ir pateikiamos rekomendacijos atitinkamos jaunimo politikos įgyvendinimo srities tobulinimui pagal Metodikos indikatorius.

32 lentelė. Išvados ir rekomendacijos
	Tarpžinybiškumas, tarpsektoriškumas 

(5. Metodikos Sritis) 
	Apibūdinimas: jaunimo politika yra horizontali politika, jaunimo poreikiai apima įvairias sritis, kurias veikia įvairios sektorinės politikos. Šis indikatorius leidžia įvertinti jaunimo politikos horizontalumą ir tarpžinybinio bendradarbiavimo dėka užtikrinamą JP plėtrą.

	
	Stipriosios sritys
	Tobulintinos sritys
	Rekomendacijos

	5.1. Jaunimo atstovavimas savivaldybės jaunimo reikalų taryboje (toliau – SJRT), aktualiose komisijose, laikinosiose ir nuolatinėse darbo grupėse, stebėsenos komitetuose ir kitose struktūrose, sukurtose tarpsektorinio bendradarbiavimo principais
	Savivaldybėje veikia pariteto principu sudaryta Jaunimo reikalų taryba.
Veikia kelios tarpžinybinės darbo grupės, susijusios su jaunimui aktualiais klausimais (pavyzdžiui, Vaiko gerovės komisija).

	Nedidelis SJRT aktyvumas – SJRT pateikia mažai prašymų, formuluoja mažai rekomendacijų.

Be SJRT, tiesiogiai jaunimo klausimams skirtų tarpžinybinių tinklų nėra. Tarpžinybinėse komisijose ir darbo grupėse jaunimo atstovai nedalyvauja.


	SJRT posėdžių metu įvertinti poreikius kurti atskiras darbo grupes jaunimo klausimų sprendimui (pvz., jaunimo užimtumo skatinimui). Apsvarstyti galimybes ir poreikius jaunimo atstovus įtraukti į jau veikiančias tarpžinybines darbo grupes ir tinklus.
Skatinti jaunus asmenis aktyviau įsitraukti į atstovavimą jaunimui aktualiose komisijose, darbo grupėse, ir t.t. 

Įtraukti jaunus žmones į jaunimui aktualius klausimus svarstančių  komisijų, darbo grupių, stebėsenos komitetų ir kitų struktūrų veiklą.
SJRT nariai patys turėtų aktyviau naudotis suteikiamomis galimybėmis, su kuriomis turėtų būti supažindinami.

	5.2. Savivaldybės suteikti įgaliojimai ir resursai SJRT dalyvauti priimant sprendimus, jų atskaitomybė

	Aktyvūs, iniciatyvūs naujos SJRT nariai.
	Palyginti menki SJRT veiklos įgaliojimai ir įtaka savivaldybės politikos formavimui.


	Stiprinti SJRT veiklą ir įgaliojimus, susieti SJRT veiklą su JRK metinės veiklos programos formavimu ir įgyvendinimu.

Formuoti metinius SJRT veiklos planus ir priskirti atsakomybę už jų įgyvendinimą SJRT nariams.

	5.3. Suinteresuotų įstaigų ir organizacijų įtraukimas į SJRT sudėtį, jų įtaka savivaldybės strateginio planavimo dokumentams
	Suinteresuotos įstaigos ir organizacijos įtraukiamos į SJRT sudėtį.
	Aktyvinti jaunimo dalyvavimą rengiant jaunimui aktualius dokumentus.
	Esant galimybei, įtraukti SJRT narius ir jaunimą į savivaldybės strateginio planavimo dokumentų rengimą.

	5.4. SJRT kompetencijų vystymas gerinant veiklos efektyvumą ir kokybę
	Organizuojami mokymai SJRT narių kompetencijoms kelti.
	Organizuoti SJRT mokymus, atitinkančius narių poreikius ir atsižvelgiant į pasiūlymus.
	Užtikrinti pastovų SJRT mokymų finansavimą. 

	5.5. Jaunimo politikos sričių, temų, klausimų aprėptis


	JP apima įvairias sritis.
	Aktyvinti jaunimui aktualių klausimų svarstymą (užimtumas, būstas, verslo skatinimas, socialinė apsauga) SJRT posėdžiuose.
	Galima būtų plėsti SJRT, įtraukiant ir kitų savivaldybės skyrių atstovus, siekiant kad jaunimo politikos įgyvendinimas apimtų visas jaunimui svarbias viešosios politikos sritis (aktualiausios sritys: užimtumas, būstas, verslo skatinimas, socialinė apsauga).

	5.6. Tarpinstitucinis veiklų planavimas, organizavimas, išteklių apjungimas

	Jaunimo politikos priemonės numatytos strateginiame savivaldybės plane ir atskirų skyrių veiklos planuose.

Veikia kelios tarpžinybinės darbo grupės, susijusios su jaunimui aktualiais klausimais (pvz., Vaiko gerovės komisija).
	Ne visi skyriai išskiria jaunimo politikos klausimus tarp savo veiklos prioritetų.

Be SJRT, tiesiogiai jaunimo klausimams skirtų tarpžinybinių tinklų nėra. Tarpžinybinėse komisijose ir darbo grupėse jaunimo atstovai nedalyvauja.
	SJRT posėdžių metu įvertinti poreikius kurti atskiras darbo grupes jaunimo klausimų sprendimui (pvz., jaunimo užimtumo skatinimui). Apsvarstyti galimybes ir poreikius jaunimo atstovus įtraukti į jau veikiančias tarpžinybines darbo grupes ir tinklus.

	5.7. Informavimas


	Informacija apie SJRT veiklą yra skelbiama savivaldybės interneto svetainėje.
	Plačiau viešinti  informaciją apie SJRT veiklą.
	Išsiaiškinti SJRT narių poreikį dėl informacijos sklaidos tarp šios tarybos narių bei informacijos apie SJRT veiklą viešinimo.

	5.8. Veiklos efektyvumo į(si)vertinimas. Gerosios praktikos sklaida
	SJRT veikla planuojama.
	Skatinti narių iniciatyvas, planuojant SJRT veiklą. 
	Užtikrinti SJRT veiklos efektyvumo į(si)vertinimą.
Keistis gerąja patirtimi bendradarbiaujant su kitų savivaldybių jaunimo reikalų tarybomis. 


· 6. Jaunimo mokymai ir konsultavimas
Šiame skyriuje aprašomi surinkti duomenys, pristatantys jaunimo neformalaus mokymo ir konsultavimo veiklą savivaldybėje. Skyrių sudaro kelios dalys:

· Mokymų ir konsultavimo poreikio žinojimas, prieinamumas ir atitiktis jaunimo poreikiams;

· Informacijos ir įgytos patirties perdavimo bei sklaidos užtikrinimas;

· Mokymų vadovų, su jaunimu dirbančių darbuotojų, jaunimo ir su jaunimu dirbančių organizacijų lyderių kompetencija, jų rengimo ir kvalifikacijos tobulinimo užtikrinimas, sudarytos galimybės dalyvauti tarptautiniuose kvalifikacijos kėlimo mokymuose;
6.1. Mokymų ir konsultavimo poreikio žinojimas, prieinamumas ir atitiktis jaunimo poreikiams
· Skyriaus išvados ir rekomendacijos.
Šioje dalyje vertinamas mokymų ir konsultavimo poreikis savivaldybėje, jo žinojimas ir atitiktis jaunimo poreikiams. 

Vertinimo duomenimis, Ukmergės rajono savivaldybė 2012-2014 m. yra vykdžiusi  nuo ketverių iki šešerių mokymų jaunimui (jaunimo lyderių, kūrybiškumo ugdymo, mokinių savivaldos organizavimo ir pan.) ir bent 1 SJRT mokymus ir konsultacijas per metus.  Mokymų kokybę užtikrina savivaldybei teikiantys paslaugas kvalifikuoti specialistai ir ekspertai. JRK pateiktais duomenimis, mokymai davė teigiamų rezultatų skatinant jaunimo dalyvavimą neformaliame ugdyme. Apklausa dėl mokymų jaunimui poreikio išsiaiškinimo nėra vykdoma. Pasibaigus mokymams ar konsultacijai jauni žmonės ir su jaunimu dirbantys asmenys žodžiu ar raštu vertina mokymų kokybę, savo indėlį ir pan. Vienoje mokymų grupėje dalyvauja apie 15 jaunų asmenų. Vienerių mokymų trukmė – 8 akademinės valandos.
Informacija apie savivaldybėje vykdomus jaunimui skirtus mokymus yra skleidžiama per ugdymo įstaigas ir jaunimo bei su jaunimu dirbančias organizacijas. Remiantis interviu ir apklausos duomenimis, Ukmergės rajono savivaldybėje neformalaus mokymo ir konsultavimo veiklos trūksta. Vertinimo laikotarpiu buvo 15 savivaldybės inicijuotų ar finansuotų mokymų. 2014 m. savivaldybės lėšomis buvo finansuotos Ukmergės MSIC atstovų kelionės į asamblėjas, po kurių jaunimas pasidalijo įgytomis žiniomis su mokinių savivaldų atstovais. Neformaliam ugdymui priskiriamas konsultacijas teikia VšĮ Jaunimo laisvalaikio centras. Gimnazijose ir mokyklose organizuojamus įvairius būrelius ir mokymus dažniausiai lanko tik Ukmergėje, ar tame miestelyje, kurioje yra ugdymo įstaiga, gyvenantys jaunuoliai, kadangi po pamokų organizuojamas mokinių pavėžėjimas ir mokiniai, gyvenantys kaimuose išvyksta į namus. 

33 lentelė. Mokymai jaunimui ir SJRT
	Metai
	Mokymai jaunimui, skaičius
	Mokymai SJRT, skaičius

	2012 m.
	5
	1

	2013 m.
	6
	1

	2014 m.
	4
	1 ( ir 2 konsultacijos)


  Šaltinis: JRK ataskaitos.
2012 ir 2013 m. vyko daugiau mokymų jaunimui, kadangi buvo rengiamas Jaunimo problemų sprendimo planas. Savivaldybė suteikė patalpas, tačiau mokymai, susiję su plano renginimu, organizuoti ne iš savivaldybės  biudžeto asignavimų. 
Remiantis apklausos duomenimis, bent dvi jaunimo organizacijos (URJOS AS ir Ukmergės MSIC ), jaunimą atstovaujanti organizacija (VšĮ Jaunimo laisvalaikio centras), rajone veikianti Meno mokykla (Muzikos ir Dailės skyriai) ir Sporto centras vykdo neformalaus ugdymo mokymus jaunimui. Bent dvi iš jų tiria jaunimo mokymo poreikius. Populiariausi mokymo metodai yra grupiniai metodai, aktyvus dalyvavimas, neformalus bendravimas ir mokymąsis iš patirties. Apie 87 proc. mokymus vykdančių organizacijų vertina mokymų kokybę.
18 pav. Kokius neformalaus ugdymo metodus taikote? Atsakymų proc. N=15

Šaltinis: Ukmergės rajono organizacijų apklausa, 2015.
Daugiau nei pusė apklausos respondentų (53,3 proc.) manė, kad neformalaus mokymo ir ugdymo veiklų jaunimui savivaldybėje nepakanka. Penktadalis apklausos dalyvių teigė, kad mokymų pakanka, tačiau ne visi jaunuoliai patenka į juos. Atsakydami į klausimą, kokie yra jaunimo poreikiai neformaliam mokymui ir konsultavimui savivaldybėje, dalis respondentų teigė, kad trūksta pasirengimo tolimesniam mokymuisi ar darbui, pabaigus bendrojo lavinimo mokyklą (žr. 19 pav.).
19 pav. Jūsų nuomone, ar pakanka neformalaus mokymo ir ugdymo veiklų, skirtų jaunimui, Jūsų savivaldybėje? Atsakymų proc. N=15

Šaltinis: Ukmergės rajono organizacijų apklausa, 2015.
Apibendrinant, galima teigti, kad jaunimo neformalaus ugdymo ir konsultavimo veikla Ukmergės rajono savivaldybėje yra ribota. Savivaldybė nevykdo jaunimo mokymo poreikių tyrimų. Kita vertus, labai teigiamai įvertinta VšĮ Jaunimo laisvalaikio centro veikla. JLC šiuo metu yra Ukmergės rajono jaunimo neformalaus ugdymo ir užimtumo skatinimo centras. Tai yra neabejotinas savivaldybės įgyvendinamos jaunimo politikos laimėjimas. Savivaldybė turėtų tikslingiau vykdyti jaunimo neformalaus ugdymo veiklą – ne tik pasikliaudama JLC darbuotojų iniciatyva, bet taip pat remdamasi jaunimo poreikių tyrimu. 

6.2. Informacijos ir įgytos patirties perdavimo bei sklaidos užtikrinimas
Šioje dalyje aprašoma, kaip yra perduodama informacija apie mokymų metu įgytas žinias, informacijos sklaidos būdai ir ar jais naudojasi jaunimas.        
Oficialus savivaldybės administracijos kvietimas jaunimui dalyvauti mokymuose ir informacija apie tai, kad organizuojami mokymai, siunčiami elektroniniu paštu rajono ugdymo įstaigoms ir jaunimo bei su jaunimu dirbančioms organizacijoms elektroniniu paštu bei telefonu informuojami švietimo įstaigų direktorių pavaduotojai ugdymui. Mokymų dalyvių registracija vykdoma nurodytu elektroninio pašto adresu.  
Informacija apie organizuotus mokymus jaunimui ir SJRT, mokymų dalyvių atsiliepimai įkeliami į savivaldybės interneto svetainės puslapį, skirtą jaunimui.  
Mokymų metu įgytomis žiniomis, tikėtina, jaunimas pasidalija su savo bendraamžiais: bendraklasiais, mokinių savivaldų atstovais bei organizacijų nariais. Nėra nustatyta, ar toks mokymuose įgytos patirties perdavimas yra naudingas ir veiksmingas kitiems jaunuoliams. 

informacijos sklaida apie organizuojamus mokymus bei pagrindinė informacija apie įvykusius mokymus ir juose įgytas žinias atliekama per jaunimo ir su jaunimu dirbančių organizacijų interneto svetaines ir Facebook profilius. 

Apibendrinant, informacija apie mokymus yra pateikiama, tačiau jaunimui ne visada prieinama dėl tos priežasties, kad nežino, kur šios informacijos ieškoti.                                                                                                                                                                                                                                      

6.3. Mokymų vadovų, su jaunimu dirbančių darbuotojų, jaunimo ir su jaunimu dirbančių organizacijų lyderių kompetencija, jų rengimo ir kvalifikacijos tobulinimo užtikrinimas, sudarytos galimybės dalyvauti tarptautiniuose kvalifikacijos kėlimo mokymuose
Šioje dalyje aprašoma, ar keliama mokymų vadovų, su jaunimu dirbančių darbuotojų, jaunimo ir su jaunimu dirbančių organizacijų lyderių kompetencija ir šių asmenų rengimas, kvalifikacijos kėlimas nacionaliniuose bei tarptautiniuose mokymuose. 
Vertintojų žiniomis, savivaldybė vykdo kvalifikacijos tobulinimo kursus su jaunimu dirbantiems asmenims, programas, priemones bei projektus, užtikrinančius asmenų, dirbančių jaunimo neformalaus ugdymo srityje, apsikeitimą informacija ir patirtimi. Per trejus pastaruosius metus organizuoti 4 renginiai asmenims, dirbantiems su jaunimu. Per 2012-2015 m. laikotarpį savivaldybė kofinansavo 6 projektus, skirtus su jaunimu dirbančių asmenų bendradarbiavimui stiprinti (žr. 29 lentelė). 
Remiantis Ukmergės švietimo centro duomenimis, per 2012 -2014 m. laikotarpį savivaldybės lėšomis įgyvendinta 10 iniciatyvų, užtikrinančių asmenų, dirbančių jaunimo neformalaus ugdymo srityje, kvalifikacijos kėlimą (žr. 34 lentelė).
34 lentelė. Programos, priemonės bei projektai, užtikrinantys asmenų, dirbančių jaunimo neformalaus ugdymo srityje, apsikeitimą informacija ir patirtimi

	Metai
	Iniciatyvų skaičius
	Skirta lėšų

	2012 m.
	3
	Nėra duomenų

	2013 m.
	2
	Nėra duomenų

	2014 m.
	5
	Nėra duomenų


Šaltinis: sudaryta autorių, remiantis savivaldybės pateiktais duomenimis.

6.4. Skyriaus išvados ir rekomendacijos
Apibendrinant, siekiant dar kokybiškesnių rezultatų, reikėtų daugiau investuoti į jaunimo darbuotojų kvalifikacijos ugdymą, bendradarbiavimo su kitomis savivaldybėmis, kitomis šalimis veiklą, steigti atvirąsias jaunimo erdves ir stiprinti jų žmogiškuosius išteklius.
Šioje dalyje apibendrinamos skyriaus išvados ir pateikiamos rekomendacijos atitinkamos jaunimo politikos įgyvendinimo srities tobulinimui pagal Metodikos indikatorius.

35 lentelė. Išvados ir rekomendacijos
	Jaunimo mokymai ir konsultavimas (6 Metodikos sritis)
	Apibūdinimas: šis indikatorius leidžia įvertinti, ar savivaldybėje yra efektyviai veikianti jaunimo neformalaus mokymo ir konsultavimo sistema.

	
	Stipriosios sritys
	Tobulintinos sritys
	Rekomendacijos

	6.1. Mokymų ir konsultavimo poreikio žinojimas, prieinamumas ir atitiktis jaunimo poreikiams
	Bent kelios organizacijos savivaldybėje vykdo neformalaus ugdymo ir švietimo veiklas iš kurių viena svarbiausių yra VšĮ Jaunimo laisvalaikio centras.
	Jaunimo neformalaus ugdymo ir švietimo poreikiai savivaldybėje nėra pilnai patenkinami, paslaugų ir jų prieinamumo jaunuoliams itin trūksta.

Nėra atliekami sistemingi mokymų poreikio vertinimai.
	Jaunimo neformalus ugdymas turėtų išlikti svarbiu savivaldybės jaunimo politikos prioritetu. Atsižvelgiant į ribotas finansines savivaldybės galimybes, neformaliam švietimui turėtų būti išnaudojamos nacionalinio projektinio finansavimo galimybės, potencialiai jungiantis su kitomis savivaldybėmis. 

Turėtų būti sistemingai tiriami jaunimo neformalaus mokymo ir ugdymo poreikiai.

	6.2. Informacijos ir įgytos patirties perdavimo bei sklaidos užtikrinimas
	Informacija apie organizuotus mokymus yra pateikiama savivaldybės interneto svetainėje.
	Skatinti jaunimo domėjimąsi mokymais. Skleisti informaciją apie mokymus.
	Aktyvinti jaunimo dalyvavimą mokymuose ir informacijos sklaidą bei mokymų patirties perdavimą.

	6.3. Mokymų vadovų, su jaunimu dirbančių darbuotojų, jaunimo ir su jaunimu dirbančių organizacijų lyderių kompetencija, jų rengimo ir kvalifikacijos tobulinimo užtikrinimas, sudarytos galimybės dalyvauti tarptautiniuose kvalifikacijos kėlimo mokymuose
	Įgyvendinamos programos ir projektai, užtikrinantys asmenų, dirbančių jaunimo neformalaus ugdymo srityje, kvalifikacijos kėlimą.

	Kelti jaunimo ir su jaunimu dirbančių organizacijų lyderių kompetencijas, užtikrinti jų rengimą ir kvalifikacijos tobulinimą.
	Daugiau investuoti į jaunimo darbuotojų kvalifikacijos ugdymą, bendradarbiavimo su kitomis savivaldybėmis, kitomis šalimis veiklą, steigti atvirąsias jaunimo erdves ir stiprinti jų žmogiškuosius išteklius.


· 7. atlikti jaunimo tyrimai ir apklausos 

Šiame skyriuje aprašomi surinkti duomenys apie savivaldybėje atliktus jaunimo tyrimus ir apklausas. Skyrių sudaro 3 dalys:
· Jaunimo apklausos savivaldybėje pagal atskiras sritis;
· Bendrieji jaunimo padėties tyrimai (apimantys visas Jaunimo politikos pagrindų įstatyme nurodytas jaunimo politikos įgyvendinimo sritis); 
· Skyriaus išvados ir rekomendacijos.
7.1. Jaunimo apklausos savivaldybėje pagal atskiras sritis

Šioje dalyje vertinamos apklausos atliktos savivaldybėje per pastaruosius trejus kalendorinius metus.

2012 m. įgyvendinant daugiašalio jaunimo demokratiškumo projekto „Step by Step“ veiklas buvo organizuota jaunimo apklausa aplinkosaugos tema. Viso apklausti 135 jauni asmenys. Su respondentų atsakymais supažindinti tarptautinio projekto dalyviai ir savivaldybės jaunimo atstovai.

2013 m. įgyvendinant projektą Comenius Regio partnerystės projektą „Vadybinių gebėjimų tobulinimas sprendžiant mokyklos nelankymo problemas“ organizuota visų Ukmergės rajono bendrojo ugdymo mokyklų 8-9 klasių mokinių anketinė apklausa, siekiant išsiaiškinti, kokios pagrindinės priežastys daro įtaką mokyklos nelankymui.
Apibendrinant, jaunimo apklausos savivaldybėje atliekamos retai, neišskirti jaunimo situacijos rodikliai.
7.2.  Bendrieji jaunimo padėties tyrimai (apimantys visas Jaunimo politikos pagrindų įstatyme nurodytas jaunimo politikos įgyvendinimo sritis)
Šioje dalyje vertinami savivaldybėje atlikti bendrieji jaunimo padėties tyrimai per pastaruosius 3 kalendorinius metus.
Vertinimo metu Ukmergės rajono savivaldybėje nebuvo nustatyta sistemingai jaunimo situacijos tyrimus ar jaunimo politikos vertinimus atliekančių organizacijų. Savivaldybė turi galimybę užsakyti tyrimus viešųjų pirkimų būdu iš kompetentingų organizacijų ar eskpertų, veikiančių nacionaliniu mastu ar kitose savivaldybėse, arba ugdyti vietinę kompetenciją atliekant tyrimus. Vertinamu laikotarpiu šios galimybės nebuvo pakankamai išnaudotos dėl menko finansavimo. Per 2012-2014 m. laikotarpį JRK iniciatyva atliktas vienas tyrimas jaunimo politikos srityje – Aplinkos apsauga Ukmergės rajone, kurio informaciją reikėjo pateikti dalyvaujant tarptautiniame projekte jaunimo demokratiškumo projekte ‚Step by Step“. 2012-2013 m. įgyvendinant Comenius Regio partnerystės projektą „Vadybinių gebėjimų tobulinimas sprendžiant mokyklos nelankymo problemas“ parengtas klausimynas dėl mokyklos nelankymo ir bėgimo iš pamokų. Klausimynas parengtas Švietimo ir sporto skyriaus iniciatyva. 2014 m. Strateginės plėtros ir investicijų skyriaus iniciatyva buvo parengta studija „Šeimos funkcionavimo ir gyvenimo kokybės gerinimo Ukmergės rajone strategija“. Studijoje siekiama nuosekliai išanalizuoti klausimus, lemiančius šeimų gyvenimo kokybę Ukmergės r., identifikuoti pagrindines kylančias problemas, jų priežastis, galimas pasekmes ir būdus, kaip tas problemas spręsti 
. Šioje studijoje atliktos analizės: kultūros ir švietimo sektoriaus; psichologinės, pedagoginės ir socialinės pagalbos sistemos; sveikatos priežiūros ir žalingų įpročių prevencijos sistemos; aprūpinimo būstu ir socialinės paramos sistemos; užimtumo skatinimo sistemos; nevyriausybinių organizacijų veiklos; tarpsektorinio ir tarpinstitucinio bendradarbiavimo paramos šeimai ir gyvenimo kokybės užtikrinimo srityse įvertinimo.  
Jaunimo situaciją, jaunimo politikos įgyvendinimą apžvelgia jaunimo reikalų koordinatorius savo metinėse veiklos ataskaitose. Atskirai jaunimo situacijos stebėsenai skirtos sistemos savivaldybėje nėra. Kita vertus, interviu metu teigta, kad savivaldybėje yra tam tikri duomenys apie jaunimo situaciją. JRK renka informaciją apie jaunimo organizacijas, jų veiklos tikslus, funkcijas, kontaktinius duomenis. Duomenys skelbiami savivaldybės internetinėje svetainėje ir laisvai prieinami visiems suinteresuotiems asmenims. JRK taip pat renka ir teikia įvairius duomenis apie jaunimo situaciją ir jaunimo politikos įgyvendinimą Jaunimo reikalų departamentui bei LR Socialinės apsaugos ir darbo ministerijai. Kartą per metus teikiama ataskaita JRD apie Jaunimo problemų sprendimo plano įgyvendinimą rajone pagal Jaunimo problemų sprendimo plano įgyvendinimo savivaldybėje stebėsenos vertinimo kriterijų sąrašą. Renkant duomenis ataskaitai, bendradarbiaujama su savivaldybės administracijos padaliniais ir kitomis institucijomis bei organizacijomis: Švietimo ir sporto skyriumi, Žemės ūkio ir infrastruktūros skyriumi, Socialinės paramos skyriumi, Ukmergės kultūros centru, seniūnijomis, Meno mokykla ir Sporto centru, AJC ir AJE, jaunimo ir su jaunimu dirbančiomis organizacijomis, VVG, Vilniaus teritorinės darbo biržos Ukmergės skyriumi, Visuomenės sveikatos biuru, Vilniaus VPK Ukmergės policijos komisariatu.  Kartą per ketvirtį teikiama informacija LR Socialinės apsaugos ir darbo ministerijai apie nedirbančių, nesimokančių ir mokymuose nedalyvaujančių jaunų žmonių skaičių savivaldybėje. Renkant duomenis apie neaktyvų jaunimą bendradarbiaujama su seniūnijų socialiniais darbuotojais, Vilniaus VPK Ukmergės policijos komisariatu, Ukmergės nestacionarių paslaugų centru. 
Remiantis apklausos duomenimis, savivaldybėje renkami šie duomenys apie jaunimą: kiek ir kokių jaunimo organizacijų yra rajone, kiek jose yra narių, kiek jaunimo dalyvauja JLC veikloje (per ketvirtį, per metus), kiek lėšų jaunimo projektams skiriama, kiek yra neaktyvių jaunuolių registruotų/ neregistruotų darbo biržoje, jaunų šeimų skaičius, statistika apie rajono jaunimą. 
Remiantis jaunimo pateiktais duomenimis, apie 64 proc. respondentų teigė, kad organizacija renka ir sistemina duomenis apie jaunimą, tačiau nekonkretizavo, kokie duomenys yra renkami.
Keičiantis informacija, tarpusavyje bendradarbiauja JRK, JLC, ir URJOS AS. 
Vertinant nebuvo nustatyta jaunimo politikos įgyvendinimo vertinimo atvejų. Kasmet vertinama tik JRK, kaip valstybės tarnautojo, įgyvendinančio jaunimo politiką rajone, veikla. Akivaizdu, kad vertinimo naudojimas jaunimo politikos tobulinimui nėra naudojama praktika Ukmergės rajono savivaldybėje. Tačiau net 92,8 proc. iš apklausoje dalyvavusių organizacijų nurodė, kad vykdo vidinius savo veiklos įsivertinimus. JLC įsivertinamai atliekami centro darbuotojų susirinkimuose, pokalbiuose, neformaliuose renginiuose.
Jaunimo politikos įgyvendinimo Ukmergės rajono savivaldybėje kokybės vertinimo 2011 m. ataskaitoje  teigiama, kad „ryšys tarp stebėsenos bei vertinimo informacijos ir valdymo nėra tiesioginis. Gerai veikianti stebėsenos sistema pati nepriima sprendimų. Sprendimams yra būtinos tokios papildomos sąlygos, kaip materialinės priemonės, įgaliojimai ir, svarbiausia, lyderystė (pvz., kiek jaunimo politika yra svarbus prioritetas savivaldybės vadovams). Todėl svarbu įvertinti, ar ir kaip stebėsenos ir vertinimo rezultatai yra naudojami priimant sprendimus savivaldybėje. Lietuvoje pagalbos politikos formavimui funkcija (apimanti stebėseną, vertinimą, ir peržiūrą) yra kol kas mažiausiai išplėtota ir suprantama valdymo dalis, ypač – savivaldybių lygmeniu. Remiantis surinktais duomenimis, galima teigti, kad Ukmergės rajono savivaldybėje kol kas neįsitvirtino duomenimis ir įrodymais pagrįsta sprendimų priėmimo sistema. Tokia situacija būdinga ir kitoms viešosios politikos sritims, taip pat kitoms savivaldybėms.  Viena akivaizdžiausių problemų yra ta, kad renkama mažai jaunimo situacijos duomenų, jie renkami nesistemingai (nėra nuosekliai lyginama situacija pamečiui). Tačiau pagrindinė problema yra analitinės funkcijos (tyrimų, vertinimo, analizės) trūkumas – ši funkcija nėra sistemingai vykdoma.“ 

Vis dėlto Ukmergės rajono savivaldybės JRK renka tam tikrus duomenis ir juos pateikia darbo su jaunimu programose. Užtikrinus finansavimą tyrimams, reikėtų juos atlikti sistemingai.

Atsakydamos į apklausos klausimą, ar naudojasi savivaldybės surinktais duomenimis apie jaunimą, penki iš apklausoje dalyvavusių organizacijų atstovų (38,5 proc.) nurodė, kad jais naudojasi. Savivaldybės administracijos atstovai nurodė, kad duomenys naudojami rengiant Darbo su jaunimu programą, numatant SJRT veiklos planą, jaunimui aktualių problemų sprendimui, lėšų finansavimui poreikį. Surinkta informacija pateikiama SJRT. 7 asmenys (53,8 proc.) teigė, kad nesinaudoja ir nežino apie savivaldybės surinktus duomenis.
20 pav. Ar naudojatės savivaldybės surinktais duomenimis apie jaunimą? Proc. atsakiusiųjų. N=13

Šaltinis: Ukmergės rajono organizacijų apklausa, 2015. 

Apibendrinant, pirma, 2012-2014 m. savivaldybė turėjo mažai galimybių organizuoti tyrimus jaunimo politikos srityje. Be to, vienas iš didesnių trūkumų yra tai, kad savivaldybėje nėra skiriamos skirtingus poreikius turinčios jaunimo grupės (pvz., socialiai pažeidžiamas, probleminis jaunimas, neįgalus jaunimas, nedirbantis jaunimas ir t.t.), o formuojant jaunimo politikos planus, koncepcijas ir priemones, neatsižvelgiama, ar visos grupės galės pasinaudoti siūlomomis galimybėmis. Didesnis dėmesys buvo atkreiptas tik į šeimas, tame tarpe ir į jaunas šeimas. Antra, Ukmergės rajono savivaldybėje atliekama jaunimo situacijos stebėsena, tačiau jaunimo situacijos ir poreikių tyrimai nėra įgyvendinami sistemingai; nevykdomi longitudiniai tyrimai (palyginant naujus duomenis su anksčiau surinktais). Esant šiems trūkumams, gali būti, kad sprendimų priėmimas nėra pakankamai informuotas. JRK dažnai renka ir teikia įvairius išsamius duomenis apie jaunimo politikos įgyvendinimą Jaunimo reikalų departamentui ir LR Socialinės apsaugos ir darbo ministerijai. Šiuos duomenis JRK galėtų sisteminti, skelbti, analizuoti, lyginti pamečiui ir tokiu būdu naudoti sprendimų priėmimui savivaldybėje.
7.3. Skyriaus išvados ir rekomendacijos
Šioje dalyje apibendrinamos skyriaus išvados ir pateikiamos rekomendacijos atitinkamos jaunimo politikos įgyvendinimo srities tobulinimui pagal Metodikos indikatorius.

36 lentelė. Vertinimas ir išvados
	Atlikti jaunimo tyrimai (7 Metodikos sritis) 
	Apibūdinimas: šis indikatorius leidžia įvertinti, ar savivaldybėje užtikrinamas informuotos jaunimo politikos įgyvendinimas, ar savivaldybėje dedamos pastangos ieškoti tinkamiausių sprendimų jaunimo politikai įgyvendinti. Jaunimo poreikių stebėsena ir analizė sudaro prielaidas geriau atsižvelgti į jaunimo poreikius. 

	
	Stipriosios sritys
	Tobulintinos sritys
	Rekomendacijos

	7.1. Jaunimo apklausos savivaldybėje pagal atskiras sritis
	Atliktos dvi jaunimo apklausos.
	Savivaldybėje sistemingos apklausos pagal atskiras jaunimo politikos sritis nėra atliekamos. 
	Savivaldybėje būtina diegti sistemingą jaunimo politikos stebėseną ir vertinimą.

Būtina sudaryti jaunimo situacijos rodiklių sąrašą, jį kasmet atnaujinti ir viešinti. Jaunimo rodikliai turi būti sudaromi atsižvelgiant į įvairių skyrių poreikius, juos renkant bendradarbiaujama su įvairiomis savivaldybėje veikiančiomis organizacijomis. Didele dalimi šią veiklą JRK jau vykdo, tačiau reikėtų ją formalizuoti, viešinti duomenis, juos analizuoti.

	7.2. Bendrieji jaunimo padėties tyrimai (apimantys visas Jaunimo politikos pagrindų įstatyme nurodytas jaunimo politikos įgyvendinimo sritis)
	Atliekama jaunimo situacijos stebėsena.
	Savivaldybėje sistemingi tyrimai ir vertinimai jaunimo politikos srityje nėra atliekami. Vertintu laikotarpiu neatliktas nė vienas tyrimas; rengtose strategijose naudoti ankstesniu laikotarpiu atliktų tyrimų duomenys. Rajone trūksta kokybiškus tyrimus galinčių atliktų organizacijų.
	Politikos įgyvendinimo vertinimui savivaldybė turėtų numatyti reikiamus finansinius išteklius.
Būtina diegti sistemingus jaunimo poreikių tyrimus, kuriuos atlikti kasmet, siekiant duomenų palyginamumo, situacijos pokyčių įvertinimo. Tam SJRT turėtų išskirti svarbiausių tyrimo klausimų sąrašą, pasitelkti tinkamus tyrimo metodus (pavyzdžiui, savivaldybėje įdiegti apklausų įrankį), naudotis jaunimo organizacijų pagalba.

Savivaldybėje įgyvendinama jaunimo politika turėtų būti kasmet vertinama pagal numatytus produkto ir rezultato rodiklius; o kas keturis – penkis metus turėtų būti atliekamas poveikio vertinimas (vertinama įtaka numatytiems efekto kriterijams). Poveikio vertinimas turėtų būti siejamas su savivaldybės strateginio plano įgyvendinimo pabaiga ir naujo plano formavimo pradžia, siekiant tinkamai atsižvelgti į vertinimo rezultatus.


· 8. įgyvendinant jaunimo politiką savivaldybėje taikomi nauji metodai, mokslinių tyrimų rezultatai, informacinės technologijos, užsienio šalių ar kitų lietuvos savivaldybių geroji patirtis  

Šiame skyriuje aptariami nauji metodai, mokslinių tyrimų rezultatai, informacinės technologijos ir geroji patirtis, taikoma savivaldybėje. Skyrių sudaro 3 dalys:
· Inovacijų skatinimas ir finansavimas;

· Inovacijos, vykdytos savivaldybės lygmeniu ir darančios įtaką nacionaliniu mastu;

· Skyriaus išvados ir rekomendacijos.
8.1. Inovacijų skatinimas ir finansavimas 

Šios dalies tikslas yra aptarti, kokios inovacijų plėtros programos buvo įdiegtos savivaldybėje per pastaruosius trejus kalendorinius metus, kokios lėšos buvo skirtos šių programų finansavimui, apibūdinti inovacijų skatinimo būdai ir jaunimo atstovų požiūris į juos.
Remiantis vertinimo metu surinktais duomenimis, galima teigti, kad per pastaruosius trejus metus Ukmergės rajono savivaldybėje nebuvo įdiegta esminių pokyčių ar inovacijų. Dauguma apklausoje dalyvavusių institucijų, įskaitant savivaldybės administracijos atstovus, į klausimą, ar per pastaruosius trejus metus savivaldybėje buvo įdiegta esminių jaunimo politikos formavimo ar įgyvendinimo naujovių, atsakė neigiamai. Šiai išvadai pritaria visos suinteresuotosios šalys – tiek jaunimo, tiek savivaldybės administracijos atstovai. Inovacijų diegimą ir jaunimo politikos plėtrą apskritai stabdė riboti savivaldybės finansiniai ištekliai. 

Kita vertus, per 2012 -2014 m. laikotarpį aktyviai veikė VšĮ Jaunimo laisvalaikio centras, kuriame išaugo darbuotojų, dirbančių su jaunimu skaičius, o jaunimui sudarytos sąlygos dalyvauti tarptautiniuose projektuose; mieste įrengtas dviračių takas Šventosios upės pakrantėje; pastatytas kempingas Šventupėje; įrengtas Molėtų, Širvintų, Švenčionių ir Ukmergės rajonų dviračių maršrutas įgyvendinus tarpregioninį projektą „Molėtų, Širvintų, Švenčionių ir Ukmergės rajonų dviračių maršrutas - galimybė kaimo ekonominės veiklos įvairinimui", kuris finansuotas pagal Lietuvos kaimo plėtros 2007 - 2013 metų programos priemonę „Teritorinis ir tarptautinis bendradarbiavimas". JRK savivaldybėje nesikeitė nuo 2006 m. kas leido išlaikyti savivaldybėje svarbią institucinę atmintį ir kompetenciją. 
Apibendrinant, pastaraisiais metais atsigavus ekonomikai ir sustiprėjus savivaldybės biudžetui, savivaldybė galėtų stiprinti jaunimo politikos įgyvendinimą, išskirti jaunimo politikos įgyvendinimo prioritetą per inovacijas, aktyviau naudoti šiam tikslui ES struktūrinės paramos galimybes.
8.2. Inovacijos, vykdytos savivaldybės lygmeniu ir darančios įtaką nacionaliniu mastu 
Šioje dalyje pristatoma savivaldybės geroji patirtis ir inovacijos, prisidėjusios prie nacionalinės jaunimo politikos įgyvendinimo. 
2011 m. atliktame Ukmergės rajono jaunimo politikos kokybės vertinime teigiama, kad „geroji praktika šio vertinimo kontekste suprantama kaip tokios jaunimo politikos savivaldybėse priemonės, dėl kurių sutaria suinteresuotosios šalys, arba kurios padeda efektyviai siekti jaunimo politikos tikslų. Taigi, gerąją praktiką galime suprasti tiek rezultato, tiek proceso prasme. Atsižvelgiant į Metodikos indikatorių struktūrą ir į viešosios politikos įgyvendinimo proceso etapus, galima skirti tokius gerosios praktikos aspektus:

· Sėkmingas bendradarbiavimas tarp savivaldybės administracijos atstovų ir jaunimo organizacijų;

· Jaunimo politikos priemonių sėkmingas pritaikymas tikslinėms grupėms;

· Efektyvus kokios nors jaunimo politikos požiūriu kylančios problemos sprendimas“
.
Remiantis interviu ir apklausų duomenimis, pagrindinė Ukmergės rajono savivaldybėje įgyvendinamos jaunimo politikos geroji patirtis yra susijusi su VšĮ Jaunimo laisvalaikio centro veikla. 2008 m. įsteigtas Jaunimo laisvalaikio centras yra atvirasis jaunimo centras, kurio veikla orientuota į neaktyvaus ir probleminio jaunimo pritraukimą. Pagrindinis JLC tikslas – sudaryti saugią ir modernią aplinką bei tinkamas sąlygas jauno asmens socializacijai bei formavimuisi. Atvirajame jaunimui centre organizuojamos įvairios veiklos: diskusijos, žaidimai, maisto gaminimo ir kiti užsiėmimai. Pastaruosius keletą metų JLC lankytojų  skaičius augo. 2015 m. centre apsilankė 284 unikalūs lankytojai - iš viso 2634 jauni žmonės.  Šiuo metu tai yra svarbiausias jaunimo užimtumo centras savivaldybėje, buriantis tiek aktyvųjį (patalpose renkasi jaunimo organizacijų atstovai), tiek neaktyvųjį jaunimą (ateiti, lankytis neformalaus ugdymo veikloje gali bet kuris norintis). Pagrindinis JLC pasiekimas – neformali ir nevaržanti aplinka, kurioje paprasta būti. JLC teikia paraiškas projektiniam finansavimui gauti pagal įvairias programas, o bendradarbiaujant su savivaldybės administracija, į ES struktūrinės paramos fondus. 
Tuo tarpu aktyvios jaunimo NVO pavyzdžiais galėtų būti LMS Ukmergės mokinių savivaldų informavimo centras (MSIC) – vienijantis 6 rajone veikiančių ugdymo įstaigų mokinių savivaldų savanorius; Lietuvos skautijos jūrų skautų Ukmergės padalinys. Šios organizacijos nariai – 41 jaunas asmuo sukonstravo jachtą, kuri 2015 m. vasarą buvo nuleista į Žirnajų ežero vandenis ir dalyvavo Pabaisko regatoje, kurioje rungtyniavo apie 300 dalyvių, įskaitant apie 100 jūrų skautų iš visos Lietuvos. MSIC ir LS jūrų skautų susitikimai bei užsiėmimai vyksta JLC patalpose.
Apibendrinant, JLC turėtų aktyviau išnaudoti projektinio finansavimo galimybes, tačiau ne konkuruojant dėl projektinio finansavimo su vietinėmis jaunimo NVO, bet aplikuojant į ES struktūrinės paramos ir tarptautinio finansavimo priemones. 
8.3. Skyriaus išvados ir rekomendacijos
Šioje dalyje apibendrinamos skyriaus išvados ir pateikiamos rekomendacijos atitinkamos jaunimo politikos įgyvendinimo srities tobulinimui pagal Metodikos indikatorius.

37 lentelė. Išvados ir rekomendacijos

	Įgyvendinant jaunimo politiką savivaldybėje taikomi nauji metodai, mokslinių tyrimų rezultatai, informacinės technologijos, užsienio šalių ar kitų Lietuvos savivaldybių geroji patirtis (8 Metodikos sritis)
	Inovacijos ir geroji patirtis sudaro pagrindą jaunimo politikos tobulinimui. Šioje dalyje aptarta, kiek savivaldybės jaunimo politika įgyvendinama vadovaujantis šiuo principu.

	
	Stipriosios sritys
	Tobulintinos sritys
	Rekomendacijos

	8.1. Inovacijų skatinimas ir finansavimas
	Įrengti: dviračių takas, dviračių maršrutas, kempingas rajono jaunimo ir lankytojų poreikiams tenkinti.
	Stiprinti jaunimo politikos įgyvendinimą, išskirti jaunimo politikos įgyvendinimo prioritetą. 
	Aktyviau naudoti ES struktūrinės paramos galimybes inovacijoms.

	8.2. Inovacijos, vykdytos savivaldybės lygmeniu ir darančios įtaką nacionaliniu mastu
	Jaunimo traukos centras – VšĮ Jaunimo laisvalaikio centras.
	Skatinti jaunimo NVO teikti inovatyvias idėjas, dalintis gerąja patirtimi.
	Aktyviau išnaudoti ES struktūrinių paramos fondų projektinio finansavimo galimybes atvirojo jaunimo centro modernizavimui.


· Vertinimo apibendrinimas 
Kaip savivaldybės jaunimo politikos kryptys atitinka nacionalinės jaunimo politikos kryptis ir savivaldybės jaunimo situaciją?

Remiantis savivaldybės jaunimo politiką reglamentuojančių dokumentų analize ir apklausomis bei interviu, galima teigti, kad savivaldybės politika didžiąja dalimi apima nacionalinės jaunimo politikos kryptis, tačiau dėl ribotų finansinių galimybių jos mastas yra palyginti menkas (esamų priemonių nepakanka rezultatams pasiekti).

Remiantis apklausose dalyvavusių respondentų nuomone, savivaldybės jaunimo politika turėtų daugiau dėmesio skirti šioms sritims: 

· Jaunimo verslumo skatinimui;
· Jaunimo įdarbinimo galimybių didinimui;

· Savanorystės skatinimui.

Ar jaunimo politika yra integruota, horizontali?

Savivaldybėje jaunimo politikos klausimai yra vidutiniškai integruoti į kitas viešosios politikos sritis – jie atsispindi savivaldybės strateginiame plane ir kai kurių savivaldybės administracijos skyrių planuose. Institucinė partnerystė daugiausiai įgyvendinama per pariteto principu suformuotą Jaunimo reikalų tarybą. Tarpžinybinis bendradarbiavimas vystomas savivaldybėje veikiančiose darbo grupėse ir komisijose. Kai kuriose iš jų dalyvauja jaunimo reikalų koordinatorė. Per pastaruosius trejus metus tarpžinybinio bendradarbiavimo pobūdis iš esmės nepakito; pagrindas jam buvo suformuotas anksčiau.
Ar jaunimo politika įgyvendinama užtikrinant suinteresuotųjų šalių dalyvavimą?

Ukmergės rajono savivaldybėje yra sukurtas mechanizmas (ir reglamentuotas dokumentuose) suinteresuotųjų šalių įsitraukimui (pirmiausia su jaunimu susijusių organizacijų atstovams, su jaunimu dirbančių savivaldybės administracijos skyrių atstovams) – savivaldybėje veikia Jaunimo reikalų taryba.  Kita vertus, SJRT galėtų būti suteikiami stipresni įgaliojimai. SJRT dalyvaujančių jaunimo organizacijų atstovų aktyvumas nuo 2011 m.  iki 2013 m. gegužės mėn. nebuvo pakankamas; tačiau birželio mėn. atnaujinus SJRT sudėtį (URJOS AS atšaukus 4 narius ir delegavus kitus jaunimo nevyriausybinių organizacijų atstovus), ši komisija veikė aktyviai. 2015 m. gegužės mėn. naujai patvirtinta SJRT taip pat vykdo aktyvią veiklą. JRK teigimu, pirmųjų posėdžių metu SJRT narių iniciatyvumas ir aktyvumas buvo aukštas.
Ar jaunimo politika yra informuota (grįsta poreikių nustatymu)?

Jaunimo politikos informuotumas savivaldybėje yra vidutinio – žemo lygio. Savivaldybėje JRK pastangomis yra renkami duomenys apie rajono jaunimą ir veikiančias jaunimo organizacijas. Vis dėlto savivaldybėje neveikia sisteminga jaunimo situacijos ir poreikių stebėsenos, tyrimų ir vertinimo sistema. Per pastaruosius trejus metus jaunimo situacijos tyrimai nebuvo atliekami dėl finansinių galimybių trūkumo. Būtina stiprinti jaunimo poreikių stebėseną, problemų nustatymą ir jaunimo politikos įgyvendinimo vertinimą.
Ar įgyvendinant jaunimo politiką atsižvelgiama į visų jaunimo grupių interesus?

Savivaldybėje nėra sistemingos atskirų jaunimo grupių (pavyzdžiui, organizuotų ir neformalių moksleivių, socialinę atskirtį patiriančio jaunimo, įvairių subkultūrų atstovų, įvairių pomėgių ir pan. grupių) poreikių stebėsenos. Kita vertus, atskiri savivaldybės administracijos skyriai atsižvelgia į jų veiklai aktualias jaunimo grupių probemas. Todėl galima teigti, kad įgyvendinant jaunimo politiką yra vidutiniškai atsižvelgiama į jaunimo grupių interesus. Numatytų jaunimo politikos priemonių atitikimas jaunimo poreikiams yra vidutiniškas; kaip minėta kituose skyriuose, būtina stiprinti priemones, skirtas jaunimo įsidarbinimo, užimtumo ir verslumo galimybių stiprinimui, savanorystės skatinimui.
Ar sukurtos pakankamos prielaidos JP įgyvendinimui savivaldybėje: išteklių (žmogiškųjų išteklių ir finansinių lėšų) atžvilgiu, JRK darbo sąlygų atžvilgiu?

Ukmergės rajono savivaldybėje sukurtos tinkamos sąlygos jaunimo politikos įgyvendinimui: veikia Jaunimo reikalų taryba, išskirtinai su jaunimo klausimais dirba jaunimo reikalų koordinatorė, tačiau ji yra tiesiogiai atskaitinga Vaiko teisių apsaugos skyriaus vedėjai. Savivaldybėje sukurtos palyginti geros JRK darbo sąlygos. Tačiau finansiniai ištekliai, skiriami jaunimo veiklos stiprinimui ir jaunimo politikos įgyvendinimui, nėra pakankami. Detalios išvados ir rekomendacijos pateikiamos atskiruose vertinimo ataskaitos skyriuose.

Per pastaruosius trejus metus prielaidos jaunimo politikos įgyvendinimui iš esmės nepakito.
Ar yra prielaidų teigti, kad jaunimo politika savivaldybėje yra rezultatyvi? Jeigu taip (arba ne) – kodėl?

Nors šiame darbe nebuvo siekiama vertinti savivaldybės įgyvendinamos jaunimo politikos rezultatus, interviu ir apklausos metu surinkti duomenys leidžia pateikti apibendrinimą, kokiu mastu savivaldybės jaunimo politika pasiekia jai keliamus rezultatus. Savivaldybėje veikiančių su jaunimu dirbančių organizacijų atstovų buvo prašoma įvertinti jaunimo politikos pasiekimus per pastaruosius trejus metus šiose srityse:
· Neformalaus švietimo plėtroje;

· Didinant jaunimo galimybes įsidarbinti;

· Skatinant jaunimo kūrybiškumą ir verslumą;

· Rūpinantis jaunimo sveikata ir priklausomybių prevencija;

· Užtikrinant jaunimo dalyvavimą, aktyvumą, savanorystę;

· Mažinant jaunimo socialinę atskirtį;

· Skatinant tarptautinę jaunimo veiklą.

21 pav. Įvertinkite, ar, Jūsų nuomone, savivaldybės įgyvendinama jaunimo politika per pastaruosius trejus metus pasiekė gerų rezultatų žemiau įvardintose srityse. Pateikite SAVO NUOMONĘ, įvertindami skalėje nuo 1 iki 5, kur 1 – visiškai NESUTINKATE, o 5 – SUTINKATE, kad buvo pasiekti ženklūs rezultatai). Atsakymų vidurkiai. N=14

Šaltinis: Ukmergės rajono organizacijų apklausa, 2015.
Atsakant į klausimą, ar per pastaruosius trejus metus savivaldybės įgyvendinama jaunimo politika pasiekė reikšmingesnių rezultatų, jaunimo organizacijų respondentai vienodai vertino savivaldybės pasiekimus užtikrinant jaunimo dalyvavimą, aktyvumą, savanorystę, rūpinantis jaunimo sveikata ir priklausomybių prevencija bei jaunimui skirto neformalaus švietimo plėtra. Žemiausiai įvertinti pasiekimai didinant jaunimo galimybes įsidarbinti ir skatinant tarptautinę jaunimo veiklą. JRK pasiekimus visose srityse vertino vidutiniškai. Pastaraisiais metais Vilniaus teritorinės darbo biržos Ukmergės skyriuje įgyvendintas projektas „Pasitikėk savimi“ bei nedirbančių, nesimokančių ir veikloje nedalyvaujančių jaunų asmenų identifikavimas rajono mastu įgyvendinant Jaunimo garantijų iniciatyvas, užtikrino jaunų asmenų nedarbo lygio mažėjimą savivaldybėje (1 pav.).    
Apibendrinant, galima teigti, kad per pastaruosius trejus metus savivaldybės įgyvendinama jaunimo politika pasiekė vidutinius rezultatus. Priežastys: jaunimo migracija į didesnius miestus studijuoti ir dirbti bei emigracija į kitas šalis, apatija ir motyvacijos stoka dalyvauti veikloje, jaunimo nenoras dirbti verslo sektoriuje už menką atlygį ir atitinkamai verslo sektoriaus ribotas požiūris į jaunus asmenis patenkinančių įsidarbinimo galimybių sudarymas, menkos savivaldybės finansinės galimybės inicijuoti naujoves ar didesnės finansinės apimties priemones.

· 1 Priedas. aTliktų Interviu sąrašas
	Vardas, pavardė
	Pareigos
	Interviu data

	Julita Lopatienė
	Ukmergės rajono savivaldybės Vaiko teisių apsaugos skyriaus vyr. specialistė (jaunimo reikalų koordinatorė)
	2015-11-03

	Daiva Pranskevičienė
	VšĮ Jaunimo laisvalaikio centro direktorė, savivaldybės Jaunimo reikalų tarybos narė
	2015-12-02

� Vertinimas parengtas pagal VšĮ Viešosios politikos ir vadybos instituto vertintojų pagal 2011 m. liepos 7 d. pasirašytą sutartį Nr. 1F-19- (6.26) su Jaunimo reikalų departamentu prie Socialinės apsaugos ir darbo ministerijos


� Demografinės senatvės koeficientas – pagyvenusių (60 metų ir vyresnio amžiaus) žmonių skaičius, tenkantis šimtui vaikų iki 15 metų amžiaus.  


� Medianinis amžius – į dvi skaičiumi vienodas jaunesnių ir vyresnių gyventojų grupes visuomenę skirianti amžiaus riba  


� Remiantis statistikos departamento duomenimis. < � HYPERLINK "http://osp.stat.gov.lt/web/guest/statistiniu-rodikliu-analize?portletFormName=visualization&hash=e7552aa4-2b68-43d4-88c5-621291afa026" �http://osp.stat.gov.lt/web/guest/statistiniu-rodikliu-analize?portletFormName=visualization&hash=e7552aa4-2b68-43d4-88c5-621291afa026�>   


� Šeimos funkcionavimo ir gyvenimo kokybės gerinimo Ukmergės rajone strategija, Eurointegracijos projektai, Ukmergė, 2014





� Ukmergės rajono savivaldybės jaunimo politikos koncepcija, patvirtinta 2010-04-28 Ukmergės rajono savivaldybės tarybos sprendimu Nr. 7-94.


� Ukmergės rajono savivaldybės jaunimo politikos koncepcija, patvirtinta 2010-04-28 Ukmergės rajono savivaldybės tarybos sprendimu Nr. 7-94.


� Vyriausiojo specialisto (jaunimo reikalų koordinatoriaus) pareigybės aprašymas, patvirtintas 2012-02-21 Ukmergės rajono savivaldybės administracijos direktoriaus įsakymu Nr. 14-39P


� Ukmergės rajono savivaldybės jaunimo reikalų tarybos nuostatai, patvirtinti 2010-04-28 Ukmergės rajono savivaldybės tarybos sprendimu Nr.7-96 ir nuostatų pakeitimas, patvirtintas 2015-10-29 Ukmergės rajono savivaldybės tarybos sprendimu Nr. 7-167.


� Jaunimo problemų sprendimo Ukmergės rajono savivaldybėje 2013-2018 metų planas, patvirtintas 2013-03-28 Ukmergės rajono savivaldybės tarybos sprendimu Nr. 7-60.


� Čia ir toliau N = į klausimą atsakiusių apklausos respondentų skaičius.


� Šios dalies informacija remiasi interviu duomenimis, JLC veiklos ataskaita ir Ukmergės rajono savivaldybės sporto, jaunimo užimtumo ir kultūros galimybių studijos duomenimis.


� Ukmergės rajono savivaldybės administracijos direktoriaus įsakymas „Dėl vardinės dovanos ir padėkų savivaldybės administracijos valstybės tarnautojams“, patvirtintas 2014-02-28 Nr. 14-57.


� Ukmergės rajono savivaldybės tarybos sprendimas „Dėl pritarimo keturšalio bendradarbiavimo sutarčiai“, patvirtintas 2014-02-24 Nr. 7-50. 


� Ukmergės rajono savivaldybės finansinės paramos jaunimo veiklai teikimo tvarka, patvirtinta Ukmergės rajono savivaldybės tarybos 2007 m. sausio 31 d. sprendimu Nr. 7-243


� Ukmergės rajono nevyriausybinių organizacijų projektų atrankos konkurso nuostatai, patvirtinti Ukmergės rajono savivaldybės tarybos 2014 kovo 27 d. sprendimu Nr. 7-74


� 2015 m. kovo 9 d. Ukmergės rajono savivaldybės administracijos direktoriaus įsakymas „Dėl nevyriausybinių organizacijų 2015 m. projektų atrankos konkurso prioritetų” Nr. 13-265


� Finansavimas skirtas VšĮ Jaunimo laisvalaikio centrui pagal VšĮ Jaunimo laisvalaikio centro veiklos programą


� Šeimos funkcionavimo ir gyvenimo kokybės gerinimo Ukmergės rajone strategija, Eurointegracijos projektai, Ukmergė, 2014 


� Vertinimas parengtas pagal VšĮ Viešosios politikos ir vadybos instituto vertintojų pagal 2011 m. liepos 7 d. pasirašytą sutartį Nr. 1F-19- (6.26) su Jaunimo reikalų departamentu prie Socialinės apsaugos ir darbo ministerijos

